Shoaib Akhtar Gets Trolled after wishing Sachin Tendulkar's Speedy Recovery\nকরোনা আক্রান্ত শচীনের দ্রুত আরোগ্য কামনা করে চূড়ান্ত ট্রোলড শোয়েব আখতার\nPublished by: Sulaya Singha | Posted: March 31, 2021 1:41 pm| Updated: March 31, 2021 2:14 pm\nসংবাদ প্রতিদিন ডিজিটাল ডেস্ক: করোনা আক্রান্ত শচীন তেণ্ডুলকর (Sachin Tendulkar)। তাঁর দ্রুত আরোগ্য কামনা করছে গোটা দেশ। ‘মাস্টার ব্লাস্টার’-এর জন্য শুভ কামনা করে টুইট করেছেন বিশ্বের বর্তমান ও প্রাক্তন ক্রিকেটাররাও। একইভাবে শচীনের জন্য টুইট করেছেন শোয়েব আখতারও। কিন্তু ফল হল উলটো। সোশ্যাল মিডিয়ায় চূড়ান্ত ট্রোলের শিকার হতে হল প্রাক্তন পাক পেসারকে!\nকিন্তু শচীনের আরোগ্য কামনা করে কী এমন লিখলেন আখতার (Shoaib Akhtar), যার জন্য তাঁকে নিয়ে মশকরা শুরু করলেন নেটিজেনরা! আসলে টুইটারে শোয়েব লিখেছেন, “আমার কেরিয়ারের অন্যতম সেরা প্রতিপক্ষ। তাড়াতাড়ি সুস্থ হয়ে উঠুন বন্ধু।” আর এতেই আপত্তি শচীনভক্তদের। অনেকেই বলতে শুরু করেছেন, ‘শচীন আপনাকে কখনওই অন্যতম সেরা প্রতিপক্ষ বলে মনে করেননি। বিশ্বের বহু তাবড় তাবড় বোলার মাস্টার ব্লাস্টারের প্রতিপক্ষ।’ গ্লেন ম্যাকগ্রা, ওয়াসিম আক্রম, ডেল স্টেইন, কার্টলি অ্যামব্রোস, অ্যালান ডোনাল্ড, চামিন্ডা ভ্যাসের মতো কিংবদন্তি বোলারদের নাম উল্লেখ করে শোয়েবকে কোণঠাসা করতে চেয়েছেন নেটিজেনদের একাংশ। কেউ কেউ আবার পরিষ্কার করে দিয়েছেন, পাক তারকাদের মধ্যে ওয়াকার ইউনিস কিংবা আক্রমই ‘মাস্টার ব্লাস্টার’-এর কঠিন প্রতিপক্ষ ছিলেন। শোয়েব নন।\n২০০৩ বিশ্বকাপে ‘রাওয়ালপিণ্ডি এক্সপ্রেস’-এর ডেলিভারিতে ক্রিকেট ঈশ্বরের ওভার বাউন্ডারি মারার দৃশ্য আজও ক্রিকেটপ্রেমীদের চোখের সামনে ভাসে। একইসঙ্গে স্মৃতিতে রয়েছে ইডেনে শচীনকে শূন্য রানে ফিরিয়ে আখতারের সেলিব্রেশনের দৃশ্যও। ‘৯০-এর দশকের শেষ থেকে একবিংশ শতকের শুরুর বছরগুলোয় শচীন-শোয়েব ডুয়েল দারুণ উপভোগ করতেন দর্শকরা। প্রতিপক্ষের প্রসঙ্গ উঠলে শচীনের মুখেও শোনা যায় শোয়েবের কথা। তবে শচীনের ক্যারিশ্মার সামনে সমর্থকরা শোয়েবের প্রশংসা করতে নারাজ। আর সেই কারণেই মাস্টার ব্লাস্টারের আরোগ্য কামনা করেও কটাক্ষের শিকার হলেন তিনি।\nউল্লেখ্য, লেজেন্ডদের টুর্নামেন্ট শেষ হওয়ার পরই শচীন জানিয়েছিলেন তিনি করোনায় আক্রান্ত। রোড সেফটি টুর্নামেন্টে অংশ নেওয়া দুই ভাই ইউসুফ ও ইরফান পাঠানও কোভিড পজিটিভ।\n'৯০-এর দশকের শেষ থেকে একবিংশ শতকের শুরুর বছরগুলোয় শচীন-শোয়েব ডুয়েল দারুণ উপভোগ করতেন দর্শকরা।\nপ্রতিপক্ষদের প্রসঙ্গ উঠলে শচীনের মুখেও শোনা যায় শোয়েবের কথা।\nতবে শচীনের ক্যারিশ্মার সামনে সমর্থকরা শোয়েবের প্রশংসা করতে নারাজ।


তলানিতে ইমরানের জনপ্রিয়তা, সরকারের দখল নিচ্ছে পাকিস্তান সেনাবাহিনী! | vnewsbd\n| ১১:৪৫ পূর্বাহ্ণ | বৃহস্পতিবার | ২৫ ফেব্রুয়ারি ২০২১ |\nফের সেনাবাহিনীর নিয়ন্ত্রণে পাকিস্তান! ইমরান খান এখনও প্রধানমন্ত্রীর পদে আছেন বটে, কলমে দেশ চালাচ্ছে পাকিস্তানের সেনাবাহিনী। গত কয়েক মাসের বেশ কিছু গুরুত্বপূর্ণ সরকারি সিদ্ধান্ত এমনই ইঙ্গিত করছে।\nইমরান খানকে ক্ষমতায় রেখেই সরকারের উপরে ছড়ি ঘোরাচ্ছে পাকিস্তান সেনা। মূলত সরকারের গুরুত্বপূর্ণ নীতি নির্ধারণের ক্ষমতা নিজেদেরে হাতে তুলে নিয়েছে তারা। বর্তমানে অন্তত এক ডজন গুরুত্বপূর্ণ সরকারি ভূমিকা পালন করছেন সেনাবাহিনীর কর্মরত এবং অবসরপ্রাপ্ত কর্মকর্তারা।\nএর মধ্যে উল্লেখযোগ্য হল রাষ্ট্রায়ত্ত বিমান সংস্থা, বিদ্যুৎ নিয়ামক সংস্থা এবং ন্যাশনাল ইনস্টিটিউট অফ হেল্থ। এই তিনটি প্রতিষ্ঠানের হর্তাকর্তার ভূমিকায় এখন সেনাবাহিনীর মনোনীত অফিসাররা। এর মধ্যে চলতি করোনা মহামারী মোকাবিলায় মুখ্য ভূমিকা ন্যাশনাল ইনস্টিটিউট অফ হেল্থ নিচ্ছে। গত অন্তত দু’মাসের মধ্যে তিনটি গুরুত্বপূর্ণ সরকরি শীর্ষপদে সেনাবাহিনীর লোকজনকে বসিয়েছে ইমরান খান সরকার।\nপাকিস্তান পার্লামেন্টের ৪৬ শতাংশ আসন ইমরান খানের দল পিটিআই এর দখলে। ক্ষমতা ধরে রাখতে বেশ কয়েকটি ছোট দলের সঙ্গে জোট করতে বাধ্য হয়েছে তারা। এই পরিস্থিতিতে সরকারে টিকে থাকার জন্য ইমরান খানের পক্ষে সেনাবাহিনীর সহায়তা একান্ত প্রয়োজন। এর মধ্যে সময়টা মোটেই ভালো যাচ্ছে না ক্রিকেটের মাঠ থেকে রাজনীতির ময়দানে পা দেওয়া ইমরানের জন্য।\nএদিকে অর্থনৈতিক শ্লথতা এবং জিনিসপত্রের আকাশ ছোঁয়া মূল্যবৃদ্ধির জেরে পাকিস্তানের সাধারণ মানুষ ক্ষুদ্ধ। তার সঙ্গে যুক্ত হয়েছে প্রধানমন্ত্রীর একাধিক ঘনিষ্ঠ সহযোগীর বিরুদ্ধে ওঠা দুর্নীতির অভিযোগ। আর সব কিছু মিলিয়ে সাধারণ মানুষকে ‘নতুন পাকিস্তান’ গড়ার স্বপ্ন দেখিয়ে পাকিস্তানের মসনদ দখল করা ইমরানের জনপ্রিয়তা পড়ন্ত। নিম্নমুখী তার প্রভাব। এই পরিস্থিতিতে ফের সক্রিয়তা বেড়েছে পাকিস্তান সেনাবাহিনীর। একের পর এক অফিসারকে সরকারি উচ্চ পদে বসিয়ে অসামরিক এই সরকারের উপরে নিয়ন্ত্রণ আরও শক্ত করছে তারা।\nবিশ্বজুড়ে ছড়িয়ে পড়া করোনার গ্রাস থেকে মুক্ত নয় পাকিস্তান। সেদেশে লাফিয়ে লাফিয়ে বাড়ছে আক্রান্তের সংখ্যা। পরিস্থিতি মোকাবিলায় সরকারকে সহায়তা করছে সেনাবাহিনী। এখানেই সীমাবদ্ধ নেই সেনার ভূমিকা। করোনা নিয়ে রাষ্ট্রীয় টেলিভিশনে সম্প্রচারিত সাংবাদিক বৈঠকে দেখা গিয়েছে উর্দিধারী পাক সেনাকর্তাদের। এর মধ্যে চলতি সরকারের উপরে সেনাবাহিনীর প্রভাব বিস্তারের লক্ষণ দেখতে পারছেন বিশেষজ্ঞরা।\nপাকিস্তানে সেনাবাহিনীর ক্ষমতা প্রশ্নাতীত। দেশের সাত দশকের ইতিহাসের একটা দীর্ঘ সময় সেনা শাসনে থেকে পাকিস্তান। ফের সরকারি নীতিনির্ধারণে সেনাবাহিনীর এই ধরনের সক্রিয়তায় চর্চা শুরু হয়েছে পাক রাজনীতির অন্দরে।


প্রচ্ছদ / রাজধানী\nজ্ঞাত আয়বহির্ভূত সম্পদ অর্জনের অভিযোগে দুদকের মামলায় ঢাকা মহানগর দক্ষিণ যুবলীগের বহিষ্কৃত সভাপতি ইসমাইল হোসেন চৌধুরী সম্রাটের জামিন শুনানির জন্য ২১ জুন দিন ধার্য করেছেন আদালত। একই দিন মামলার অভিযোগ গঠন শুনানির জন্য দিন ধার্য করেছেন আদালত।\nঢাকার বিশেষ জজ আদালত-৬ এর বিচারক আল আসাদ মো. আসিফুজ্জামান বৃহস্পতিবার এ দিন ধার্য করেছেন। বৃহস্পতিবার সম্রাটের জামিন শুনানি ও মামলার চার্জগঠন শুনানির জন্য দিন ধার্য ছিল। এদিন সম্রাট অসুস্থ থাকায় কারা কর্তৃপক্ষ তাকে আদালতে না পাঠিয়ে কাস্টডি ওয়ারেন্ট (হাজতি পরোয়ানা) পাঠান। এরপর বিচারক সম্রাটের জামিন শুনানি ও চার্জগঠন শুনানির জন্য ২১ জুন দিন ধার্য করেন।\n২৪’মে আইনজীবীর মাধ্যমে আত্মসমর্পণ করে জামিন আবেদন করেন সম্রাট। অন্যদিকে, দুদকের আইনজীবী তার জামিনের বিরোধিতা করেন।\nউভয়পক্ষের শুনানি শেষে ঢাকার বিশেষ জজ আদালত-৬ এর বিচারক আল আসাদ মো. আসিফুজ্জামান তাকে কারাগারে পাঠানোর নির্দেশ দেন। একই সঙ্গে জামিন শুনানির জন্য আগামী ৯ জুন দিন ধার্য করেন। সম্রাটের আইনজীবী তাকে অ্যাম্বুলেন্সে কারাগারে পাঠানোর আবেদন করেন। আদালত আইনজীবীর আবেদন নামঞ্জুর করেন। এরপর দুপুর আড়াইটার দিকে তাকে পুলিশ পিকআপে করে কেরানীগঞ্জ কেন্দ্রীয় কারাগারে পাঠানো হয়।\n১৮ মে দুদক এ মামলায় সম্রাটের জামিন বাতিল করেন বিচারপতি মো. নজরুল ইসলাম তালুকদার ও বিচারপতি কাজী মো. ইজারুল হক আকন্দের সমন্বয়ে গঠিত হাইকোর্ট বেঞ্চ। একই সঙ্গে সাতদিনের মধ্যে তাকে বিচারিক আদালতে আত্মসমর্পণের নির্দেশ দেওয়া হয়।\nজ্ঞাত আয়বহির্ভূত সম্পদ অর্জনের অভিযোগে করা মামলায় বিচারিক আদালতের দেওয়া জামিন বাতিল চেয়ে গত ১৬ মে হাইকোর্টে আবেদন করেছিল দুদক। এ মামলায় গত ১১’মে সম্রাটকে জামিন দিয়েছিলেন ঢাকার বিশেষ জজ আদালত-৬ এর বিচারক আল আসাদ মো. আসিফুজ্জামানের আদালত।\nরাজধানী রিলেটেড নিউজ\nবাংলাদেশ সফরে আসছেন মার্কিন বাণিজ্য বিষয়ক বিশেষ দূত\nঈদের আগমুহূর্তে গরু পরিচর্যায় ব্যস্ত সময় পার করছে হিলি সীমান্তের খামারিরা\nহিলিতে পৌর মেয়র জামিল হোসেন চলন্তকে সংবর্ধনা প্রদান


দলকে ‘ছোট’ করায় মাহমুদউল্লাহর কণ্ঠে ক্ষোভের আগুন | bangla.bdnews24.com\nPublished: 21 Oct 2021 09:48 PM BdST Updated: 22 Oct 2021 12:16 AM BdST\nঝড়ো ব্যাটিংয়ে ক্যারিয়ারের দ্রুততম ফিফটি। ব্যাট হাতে সামনে থেকেই নেতৃত্ব দিলেন মাহমুদউল্লাহ। কে জানত, বড় ঝড়ের তখনও বাকি! ম্যাচের পর সংবাদ সম্মেলনে বইয়ে দিলেন যেন টর্নেডো। খুব শান্ত কিন্তু দৃঢ় কণ্ঠের কথার তোড়ে তছনছ করে দিতে চাইলেন তাদের, প্রথম ম্যাচে হারার পর যারা দলকে ‘ছোট’ করেছেন। সেই তালিকায় সংবাদমাধ্যম, সামাজিক যোগাযোগ মাধ্যম, সমর্থক থেকে শুরু করে বাংলাদেশের অধিনায়ক রাখলেন বিসিবি সভাপতিকে পর্যন্ত।\nপাপুয়া নিউ গিনিকে ৮৪ রানে উড়িয়ে বৃহস্পতিবার বিশ্বকাপের সুপার টুয়েলভ নিশ্চিত করে বাংলাদেশ। উদ্ভাসিত সেই জয়ের পর যখন সংবাদ সম্মেলনে আসেন মাহমুদউল্লাহ, তার মুখ তখন থমথমে। অমন চেহারার কারণ স্পষ্ট হলো একটু পরই। টুর্নামেন্টে বাংলাদেশের উত্থান-পতনের প্রশ্নে তার উত্তরে মিশে থাকল ক্ষোভের ছোঁয়া।\n“আজকে ভালো খেলছি বলে সবার কাছে মনে হবে (দারুণ কিছু)… আবার এক ম্যাচে খারাপ করলে হয়তো খুব বেশি করে সমালোচনা শুরু হয়ে যাবে। তবে আমরা চেষ্টা করছি, দল হিসেবে যেন ভালো পারফর্ম করতে পারি। এই ফরম্যাটে ওঠা-নামা (পারফরম্যান্সের) সবসময়ই থাকবে। ভালো-খারাপ দিন আসবে। দলের মধ্যে স্থিরতা থাকলেই আমরা তা কাটিয়ে উঠতে পারব।”\nসেই সিদুঁরে মেঘ একটু পরই রূপ নিল ঘন কালো মেঘে। শোনা গেল গর্জন। সংবাদ সম্মেলনে ‘শক্ত’ হয়ে বসে থাকার কারণ জিজ্ঞেস করতেই বেরিয়ে এলো তার ক্ষোভের কারণ।\n“শক্ত হওয়াটাই স্বাভাবিক। গত কয়েকদিনে… ঠিক আছে, আমরা মানুষ, আমরা ভুল করি। এ কারণে একেবারে ছোট করে ফেলা ঠিক নয়। এটা আমাদের দেশ। আমরা যখন খেলি, পুরো দেশ একসঙ্গে খেলি। এটা মাথায় থাকে সবসময়। আমাদের চেয়ে ফিলিংস কারও বেশি নয়, আমার মনে হয়। সমালোচনা অবশ্যই হবে, খারাপ খেলেছি। তবে একেবারেই ছোট করে ফেলা ঠিক নয়। আমাদের সবার কাছেই খারাপ লেগেছে।”\nএরপর অধিনায়কের কাছে প্রশ্ন, “একটু সুনির্দিষ্ট করে বলবেন, কোনটি খারাপ লেগেছে?”\nঅধিনায়কের উত্তর, “সব… সব, প্রতিটি কিছুই…।”\nআবার প্রশ্ন, ‘সেটি কি সংবাদমাধ্যম নাকি অন্য দিক থেকে?’\nঅধিনায়কের স্পষ্ট জবাব, “সব দিক থেকে।”\nসেই রেশ চলতে থাকল পরেও। এরকম একটি বৈশ্বিক আসরে, জৈব-সুরক্ষা বলয়ে থেকে, কোনো একটা অভিযানে নেমে, বাইরের আলোচনা-সমালোচনা দলের কাছে পৌঁছায় কিভাবে? স্কটল্যান্ডের কাছে হারার পরদিন প্রকাশ্যে কড়া সমালোচনা করেন স্বয়ং বিসিবি সভাপতি নাজমুল হাসান। দলের হারের জন্য তিনি দায় দেন তিন সিনিয়র ক্রিকেটার সাকিব আল হাসান, মুশফিকুর রহিম ও মাহমুদউল্লাহর মন্থর গতির ব্যাটিংকে। অভিভাবক সংস্থার প্রধানের এমন মন্তব্য কি দলকে স্পর্শ করেছে?\nঅধিনায়ক আড়াল করলেন না কিছুই।\n“স্পর্শ সবই করে। আমরা মানুষ। আমাদেরও অনুভূতি কাজ করে। আমাদের পরিবার আছে। আমাদের বাবা-মায়েরাও বসে থাকে টিভির সামনে। বাচ্চারাও বসে থাকে। তারাও মন খারাপ করে। সামাজিক যোগাযোগ মাধ্যম তো এখন মানুষের হাতের নাগালে। সবার মোবাইলে আছে। সমালোচনা তো হবেই। আমরাও আশা করি, সমালোচনা হোক। খারাপ খেলেছি, অবশ্যই সমালোচনা হবে। কেন হবে না? কিন্তু সমালোচনার মাধ্যমে যদি কেউ কাউকে ছোট করে ফেলে, তখন সেটা খারাপ লাগে।’\n“অনেক প্রশ্ন এসেছে। আমাদের ব্যাটিংয়ের স্ট্রাইক রেট প্রসঙ্গে। আমাদের তিন সিনিয়র ক্রিকেটারের স্ট্রাইক রেট নিয়ে। আমরা তো চেষ্টা করেছি। চেষ্টার বাইরে তো আমাদের কাছে কিছু নেই। এরকম না যে আমরা চেষ্টা করিনি। আপ্রাণ চেষ্টা করেছি। কিন্তু ফল আমাদের পক্ষে আনতে পারিনি।”\nমাহমুদউল্লাহ আবারও বললেন, সমালোচনায় তাদের আপত্তি নেই। তবে আহত হয়েছেন তারা সমালোচনার ধরনে। মনে করিয়ে দিলেন, নিজেদের ত্যাগের কথাও।\n“সমালোচনা হবেই। এটা কাম্য। কিন্তু সুস্থ সমালোচনা হলে সবার জন্য ভালো। আমরাও অনুভব করি। বাংলাদেশের জার্সিটা যখন আমরা গায়ে দেই তখন আমাদেরও ওই অনুভূতি হয় আমরা দেশের জন্য কতটুকু করি। সবারই ত্যাগ থাকে। কারও ব্যথা থাকে। কারও অনেক ইনজুরি থাকে। ওগুলো নিয়ে আমরা খেলি। দিনের পর দিন পেইন কিলার খেয়ে আমরা খেলি। পেছনের গল্পগুলো অনেকেই জানে না। এজন্য কমিটমেন্ট নিয়ে কখনও প্রশ্ন করা ঠিক নয়।”\nপ্রথম ম্যাচে দলের হারের পর এমন সমালোচনার ওই আবহের মধ্য থেকে ঘুরে দাঁড়ানোর কৃতিত্ব দিলেন তিনি দলের সবাইকে।\n“আশা করি, এখন কিছুটা স্বস্তি পাব। সবচেয়ে বড় কথা, দলের ভেতরে যে উদগ্রীবতা (তাড়না), সেটা ইতিবাচক ছিল। এজন্য খেলোয়াড় এবং টিম ম্যানেজমেন্টকে কৃতিত্ব দেওয়া উচিত। শুধু আমরাই নই। আমাদের স্টাফ, সোহেল ভাই (ম্যাসাজম্যান), রমজান (বল থ্রোয়ার), প্রত্যেককে কৃতিত্ব দিতে হবে। সবাই দলের অংশ। আশা করছি, ভালো কিছু হবে সামনে।’


name: ~ mail: country:\nIP Address : 90056.160.011223.3 (*) Date:11 Feb 2019 -- 04:52 PM\n""**এই বিভাগের কোনো কোনো লেখা সম্পাদকীয় বিবেচনার পর আলোচনা বিভাগে প্রকাশ করা হতে পারে৷ প্রকাশে আপত্তি থাকলে আলাদা করে জানান৷ নচেত্ সম্মতি আছে ধরে নেওয়া হবে৷""\n-- এটা টইপত্তরের নিচে লেখা রয়েছে। আর এটা দেখার পরেই আমি আলাদা করে জানিয়েছি আমার কোনো লেখা যেন প্রকাশিত না হয়। কিন্তু ছাপা পত্রিকায় প্রকাশের ব্যপারে কিছু লেখা নেই সম্ভবত।\nIP Address : 2345.110.125612.113 (*) Date:11 Feb 2019 -- 04:51 PM\nস্পিরিটটা ভালো লাগল। ভুলভ্রান্তি হতেই পারে, সেটাকে খোলা পাতায় স্বীকার ও মার্জনা চাওয়া খুব সহজ না। 👍👍\nIP Address : 232312.172.01900.75 (*) Date:11 Feb 2019 -- 04:26 PM\nএটা বাজে ছড়ানো হয়েছে, আর দায়িত্বটা আমারই ছিল। অনুমতি নেওয়া অবশ্যই যেকোন দিক থেকেই উচিত, আর লেখা ছাপা হলে লেখক ধন্য হবেন তা একেবারেই নয়, ছাপতে পারাটা সংকলকদেরই আনন্দ, এবং মাথায় রাখা যে পাঠকের প্রাপ্তিতে যেন ফাঁকি না পড়ে। খচে যাওয়াটা সম্পূর্ন জাস্টিফায়েড, অস্বীকার করার জায়গা নেই একেবারে।\nটইতে না লেখা ও তার কারনটার জন্যে ধন্যবাদ।\nবাকি কথা মেল টেলে, কিন্তু প্রকাশ্যে দায় স্বীকারটা ও মার্জনা প্রার্থনাটা জরুরী মনে করলাম।\nname: বোধিসত্ত্ব দাশগুপ্ত mail: country:\nIP Address : 340123.99.121223.133 (*) Date:11 Feb 2019 -- 03:51 PM\nআজ সকালেই এক অগ্রজপত্রিমের কাছে গুরুচন্ডা৯ এক বছরের বাছাই বলে একটা পত্রিকা বা বের হয়েছে খবর পেলাম। 'পত্রিকা' র পোস্টে কড়চা টই তে তার কিছুক্ষন পরেই মনে হচ্ছে একই খবর পাওয়া গেল।\nঅবাক এবং বিরক্ত হলাম একটা বিষয়ে, এই 'বাছাই' এর প্রথম প্রবন্ধটি আমার, এবং এটি যে বেরোতে চলেছে, আমি একেবারেই খবর পাইনি, গুরুচন্ডা৯ জানানোর প্রয়োজন মনে করেন নি।\nসম্পাদনা, প্রকাশনা তে বন্ধুবান্ধব দের ই নাম। বন্ধু বান্ধব রাই এই পত্রিকা, ট্রাস্ট, প্রকাশনা, আরো হয়তো অনেক কিছু চালান, আমি ওয়েব সাইট টা ব্যবহার করি অনেকদিন ধরে, মাঝে মাঝে সাইনড আর্টিকল ওয়েব সাইটে ছাপার জন্য দিয়েছি। অনেক দিন আগে যখন কাগুজে গুরু বেরোতো, তখন ও হয়তো কিসু লেখা ছিল সব টা মনে নেই। কাকে আর দোষারোপ করব, ন্যুনতম সৌজন্য হল, যে লেখকের লেখা ছাপা হবে তাকে জানানো বা সেই সূত্রে অনুমতি গ্রহণ। সেটা আশা করে লাভ নেই দেখা যাচ্ছে, এবং সবচেয়ে মজার হলো এরকম জিনিস পরে আটকানোর কোন ব্যবস্থা নেই এবং হবে কিনা জানা নেই, ইতমধ্যে অন্য কোন সালের 'বাছাই' তে এ জিনিস হয়েছে কিনা জানা নেই। আরো দুঃখের হল, কাউকেই খুঁজে পাওয়া যাবে না, যার এটা দায়িত্ত্ব ছিল বা থাকা উচিত ছিল, এসেনশিয়ালি গুরু একটা লেবার অফ লাভ, ভলানটারিজম এর উপরে নির্ভরশীল। তাছাড়া শত্রু কেউ নন তো উল্টে ঘনিষ্ঠ বন্ধু মনে না করার ও কারণ নেই। দুঃখপ্রকাশ আশা করি না, কারণ সেটা বন্ধু দের কাছে সব সময়ে আশা করা যায় না। কিন্তু সলিড খচে গেলাম।\nএকটা ওয়েব সাইটে প্রকাশনা তে পরিমার্জনা বা টই পত্তরের ফর্মে যে ধারাবাহিক ভাবে মন্তব্য জুড়ে দেওয়া যায় ভবিষ্যতের পরিমার্জনার জন্য, তার ব্যবস্থা ছাপা তে থাকে না, অতএব কতগুলো সমস্যা রয়ে গেল। ন্যুনতম আভাস পেলে খেটে খুটে অসম্পূর্ণতা গুলো কিছুটা মেটানো যেত। আসলে কিছুই না, আমরা রবাহুতো প্রাবন্ধিক এর দল, আপিস টাইমে পাতা ভরাই না চাইতেই এটা ওটা লিখে ফেলি, এই অবস্থায় লেখক হিসেবে, প্রস্তুতি পর্বে অন্তরভুক্তির কথা কারো মনে থাকার কথা না। বিষয়্টা কিছুই না, তবে গোটা বিষয়টাকেই প্রকাশক সম্পাদক সবার দিক থেকেই হালকা ভাবে নেবার লক্ষন। তার উপরে ভলান্টারিজম, সকলেই ভাবেন কারো না কারো উপকার করছেন, আর আমরাও ধন্য হচ্ছি আহা লেখা ছাপা হচ্ছে বলে। দুঃখজনক। নিজেই দুঃখপ্রকাশ করে গেলাম। কার কাছে ঠিক নিশ্চিত নই।\nতবে এটা খোলসা করে বলে যাই, এটাকে টই তে না লেখার একটা কারণ আছে। অনেক সময়েই মনে হয়েছে, অনেকে যাঁরা চাননা গুরুচন্ডালি নিজেকে নানা ভাবে সংশোধন করতে করতে এগিয়ে চলুক, তাঁরা একটু টই তে নজর দেন বেশি, ভাটীর তুলনায়, এটা ভ্রান্তি এবং আরেকটি লেবার অফ লাভ হতে পরে। ভাট ই সই। আমার উদ্যোগের গোটাটাই ভাট যখন।\nএবং সবচেয়ে দুঃখের হল, আমাকে এতটা লিখতে হল এমন একটা প্রবন্ধের বিষয়ে , যেটার হয়তো ওভারল কালের বিচারে বিন্দুমাত্র মূল্য নেই। এক প্রাবন্ধিকের শিক্ষানবিশি ছাড়া। বেশ রেগে গেলাম। এক কপি পাঠানো হলে বাধিত হই।\nIP Address : 561212.96.892312.196 (*) Date:11 Feb 2019 -- 02:48 PM\nহোমাই ভ্যারায়ালার সঙ্গে দেখা হবারও সৌভাগ্য হয়েছে, বরোদায় ওর মৃত্যুর কয়েক বছর আগে।\nতবে উনি প্রধানত চিত্র সাংবাদিক, কিছু রিপোর্টিং করেছিলেন।\nবাংলায় কেউ ছিলেন না!!\nIP Address : 670112.210.563412.228 (*) Date:11 Feb 2019 -- 02:39 PM\nহোমি গ্যারাওয়ালা ছিলেন ফ্রিলান্সার ফোটোগ্রাফার। সাংবাদিকও ছিলেন নিশ্চয়।\nIP Address : 561212.96.892312.196 (*) Date:11 Feb 2019 -- 02:35 PM\nস্বাধীনতা পূর্ববর্তী সময়ে মহিলারা কি সাংবাদিকতায় এসেছিলেন? এলে তারা কারা? জানতে আগ্রহী।\nএই 'রাম' রা হলেন millionaire communist ।\nIP Address : 670112.210.563412.228 (*) Date:11 Feb 2019 -- 02:19 PM\n'রাম' নামের একজন লোক 'হিন্দু' নামের কাগজে হিন্দুকূলতিলোককের ইসের ইসে করে দিচ্ছে - এ মানে সত্যিই অসাধারণ দেখতে।\nIP Address : 561212.96.892312.196 (*) Date:11 Feb 2019 -- 02:18 PM\nমহিলাদের সাংবাদিকতার ইতিহাস সংক্রান্ত বইয়ের সন্ধান করছি। ইংরেজিতে বা বাংলায়!\nname: উফ mail: country:\nIP Address : 340123.99.121223.133 (*) Date:11 Feb 2019 -- 11:33 AM\nমোটা আঙ্গুল এর সমস্যা। আমার শুধু যে লেজ ই মোটা না সেটা এ ভাবে প্রতিদিন ধরা পড়লে খুব ই মুশকিল।


প্রকাশিত: ০৬:৪৮ পিএম, ১৯ সেপ্টেম্বর ২০২১\nরাজনৈতিক সমাধান রাজপথে আন্দোলনের মাধ্যমে করতে হবে বলে মনে করেন নাগরিক ঐক্যের আহ্বায়ক মাহমুদুর রহমান মান্না।\nরোববার (১৯ সেপ্টেম্বর) সাউথ এশিয়া ইউথ ফর পিস অ্যান্ড প্রোসপারিটি সোসাইটি আয়োজিত ‘নির্বাচন কমিশন পুনর্গঠন এবং বাংলাদেশে গণতন্ত্রের ভবিষ্যৎ’ শীর্ষক একটি ওয়েবিনারে তিনি একথা বলেন।\nমান্না বলেন, বাংলাদেশের জনসাধারণ মানুষ যেভাবে শক্তিশালী, নিরপেক্ষ নির্বাচন কমিশন গঠন করতে চান, তা কখনোই বর্তমান সরকার দ্বারা পূরণ হবে না। এ বিষয়ে সমাধান রাজপথের আন্দোলনের মাধ্যমেই করতে হবে।\nতিনি আরও বলেন, যারা প্রযুক্তি কম বোঝেন তাদের জন্য নির্বাচনে ইভিএম (ইলেকট্রনিক ভোটিং মেশিন) ব্যবস্থা একেবারেই অনুপযুক্ত।\nচট্টগ্রাম বিশ্ববিদ্যালয় শিক্ষক ড. সাজ্জাদুল হকের সভাপতিত্বে ও সঞ্চালনায় ওয়েবিনারে আরও বক্তব্য রাখেন সাবেক শিক্ষা প্রতিমন্ত্রী আ ন ম এহছানুল হক মিলন, বাংলাদেশ কল্যাণ পার্টির চেয়ারম্যান মেজর জেনারেল (অব.) সৈয়দ মুহাম্মদ ইব্রাহিম, চট্টগ্রাম বিশ্ববিদ্যালয়ের রাজনীতি বিজ্ঞান বিভাগের অধ্যাপক ড. মুহাম্মদ ইয়াহ্ইয়া আখতার, ঢাকা বিশ্ববিদ্যালয়ের শান্তি ও সংঘর্ষ অধ্যয়ন বিভাগের চেয়ারম্যান সাইফুদ্দীন আহমেদ প্রমুখ।\nসৈয়দ মুহাম্মদ ইব্রাহিম বলেন, বর্তমান সরকারের অধীনে নির্বাচন কমিশন ঠুটো জগন্নাথের মতো আচরণ করছে। সম্প্রতি অনুষ্ঠিত হওয়া নির্বাচনগুলোয় ভোট জালিয়াতি ঠেকাতে নির্বাচন কমিশন পুরোপুরি ব্যর্থ ভূমিকা পালন করেছে। এছাড়া নির্বাচন কমিশন গঠনের জন্য করা সার্চ কমিটি একটি প্রহসন মাত্র, যার মাধ্যমে মূলত সরকারি দলের পছন্দের লোকজন কমিটিতে জায়গা পান। এ কমিশনের মাধ্যমে অন্যান্য রাজনৈতিক দল তাদের অধিকার থেকে বঞ্চিত হচ্ছে।\nএছাড়া ইভিএমে ভোট জালিয়াতির যে সুযোগ তৈরি হয়েছে সে বিষয়েও আলোকপাত করেন সৈয়দ মুহাম্মদ ইব্রাহিম। তিনি বলেন, নৈতিক চরিত্রসম্পন্ন মানুষের মাধ্যমে গঠিত নির্বাচন কমিশনের মাধ্যমে এসব অসঙ্গতি দূর করা সম্ভব। এ ব্যাপারে রাষ্ট্রপতির হস্তক্ষেপ করার সুযোগ রয়েছে। রাষ্ট্রপতির সঙ্গে সাক্ষাৎ অথবা সুুষ্ঠু আলোচনার মাধ্যমে সরকার যদি নির্বাচন কমিশন পুনর্গঠনে রাজি না হয় তাহলে রাজনৈতিক আন্দোলনই একমাত্র সমাধান।\nসাবেক শিক্ষা প্রতিমন্ত্রী আ ন ম এহছানুল হক মিলন বলেন, প্রধান নির্বাচন কমিশনার এবং কমিশনার কারা হবেন তা সাংবিধানিকভাবে সংসদে পাস হতে হবে। সাংবিধানিকভাবে নির্বাচন কমিশনের জন্য যে আইন আছে, বর্তমান দলীয় সরকারের আজ্ঞাবহ এ নির্বাচন কমিশন সে আইন যথাযথভাবে প্রয়োগ এবং পালন করতে পারছে না।\nতিনি বলেন, বাংলাদেশের গণতন্ত্রের ভ্যাকসিন হলো নির্দলীয়, নিরপেক্ষ সরকার ও নির্বাচন কমিশন। প্রতিষ্ঠানগুলোতে সুষ্ঠু গণতন্ত্রের ধারা ফিরিয়ে আনতে তরুণ সমাজকে সচেতন হতে হবে এবং সমাজের সর্বস্তরকে রাজনৈতিক প্রভাব ও দুর্নীতিমুক্ত করতে হবে।


আমি কীভাবে আইফোনের সিগন্যাল শক্তি বৃদ্ধি করতে পারি? 2020\nআমি কীভাবে আইফোনের সিগন্যাল শক্তি বৃদ্ধি করতে পারি?\nআপনি যদি কম বা ওঠানামা করে সিগন্যাল শক্তি এবং আপনার আইফোনে কলগুলি বাদ দেওয়ার ফলে দুর্বল অভ্যর্থনাতে ভুগছেন তবে আপনি একা নন। অনেক আইফোন ব্যবহারকারী এই সমস্যার অভিযোগ করছেন, যা আইফোনের মালিকদের জন্য হতাশাব্যঞ্জক অভিজ্ঞতার দিকে নিয়ে গেছে। ভাগ্যক্রমে, আপনার আইফোনের সিগন্যাল শক্তি বাড়াতে আপনি করতে পারেন এমন অনেক কৌশল।\nকখনও কখনও আইফোনটির সিগন্যাল শক্তি বাড়ানো নেটওয়ার্ক সেটিংস পুনরায় সেট করার মতোই সহজ। এটি করতে, "সেটিংসে" যান, তারপরে "সাধারণ", তারপরে "রিসেট করুন", তারপরে "নেটওয়ার্ক সেটিংস পুনরায় সেট করুন" এ স্পর্শ করুন। একবার নেটওয়ার্ক সেটিংস রিসেট হয়ে গেলে এবং আপনার আইফোনটি আবার শুরু হয়ে গেলে, কোনও সঞ্চিত Wi-Fi পাসওয়ার্ড মুছে ফেলা হবে এবং নেটওয়ার্ক সেটিংসে পুনরুদ্ধার করা হবে।\nঅতিরিক্তভাবে, কখনও কখনও আইফোনটিকে তার কারখানার সেটিংসে পুনরুদ্ধার করা সিগন্যাল শক্তি সম্পর্কিত সমস্যাগুলি সমাধান করতে সহায়তা করে। তবে মনে রাখবেন যে এটি পাঠ্য বার্তাগুলি, যোগাযোগের পছন্দসই, কল ইতিহাস, উইজেটের সেটিংস এবং শব্দ সেটিংস মুছে ফেলবে।\nসিম কার্ড সরান\nযদি আপনার আইফোনের সিম কার্ডটি যথাযথভাবে না থাকে তবে সংকেত শক্তি কম হতে পারে। ফোনের শীর্ষে অবস্থিত ছোট গর্তে একটি কাগজ ক্লিপের শেষ দিকে ঠেলা দিয়ে ফোনের সিম কার্ডটি সরিয়ে দেওয়ার চেষ্টা করুন। সিম ট্রেটি পপ হবে। সিম কার্ডটি এর স্লট থেকে সরান এবং স্লটে আলতো করে ফুঁকুন বা কোনও ময়লা বা ধ্বংসাবশেষ অপসারণ করতে সংক্ষেপিত বায়ু ব্যবহার করুন। তারপরে ট্রেতে সিম কার্ডটি আবার inোকান।\nসিম কার্ডটি যথাযথ জায়গায় না থাকলে এই ফোনটি রেখে ফোনটি সিগন্যাল শক্তি কমিয়ে দেবে, সিম কার্ডে রাখা স্কচ টেপ সিগন্যাল শক্তি বাড়াতে কার্যকর প্রমাণিত হয়েছে। আইফোনটির সিম কার্ড ট্রে সিম কার্ডটি খুব ভাল ফিট করে না বলে ফলস্বরূপ সিগন্যাল শক্তি দুর্বল। এটির প্রতিকারের জন্য, সিমের ফাঁকা দিকে স্কচ টেপের একটি ছোট টুকরা সংযুক্ত করুন। আইফোনটির সিগন্যাল শক্তি বাড়াতে সহায়তা করে, সিম ট্রেতে স্ন্যাগ ফিট মানানোর জন্য টেপটি যথেষ্ট পরিমাণে সিম কার্ডটি আপ করবে।\nডক আইফোন বা ইউএসবি কেবল তার সাথে সংযুক্ত করুন\nএকটি আইফোন ডকিং করা বা একটি কম্পিউটারে ইউএসবি কেবল দিয়ে এটি সংযুক্ত করার ফলে সংকেত শক্তি বাড়তে পারে। তবে এটি ব্যাটারির চার্জ বাড়ানোর কারণে বলে মনে করা হয়।\nচৌম্বকীয় বহন কেস\nচৌম্বকীয় ক্লিপগুলি বহনকারী ক্ষেত্রে রাখলে আইফোনগুলি সংকেত শক্তি এবং হস্তক্ষেপের হ্রাস পেতে পারে। এটির প্রতিকারের জন্য, বহনকারী কেস থেকে আইফোনটি সরিয়ে দিন। ফোনটি বন্ধ করুন এবং তারপরে আবার চালু করুন। একটি লাল স্লাইডার প্রদর্শিত না হওয়া পর্যন্ত ফোনের শীর্ষে অবস্থিত "স্লিপ / ওয়েক" বোতাম টিপুন এবং ধরে থাকুন। অ্যাপল লোগোটি উপস্থিত না হওয়া পর্যন্ত আবার "ঘুম / জাগুন" বোতাম টিপুন এবং ধরে রাখুন। সমস্যাটি যদি অব্যাহত থাকে তবে আপনাকে পরিষেবার জন্য অ্যাপল কেয়ারের সাথে যোগাযোগ করতে হবে।\nযদি উপরের বিকল্পগুলির মধ্যে কোনওটিই আপনার আইফোনে সিগন্যাল শক্তি উন্নত করতে সহায়তা না করে থাকে, আপনি সর্বশেষ বিকল্পটি চেষ্টা করতে পারেন একটি সিগন্যাল বুস্টার কিনতে হবে। সিগন্যাল বুস্টারগুলি প্রায় সবসময় সমস্যার প্রতিকার করবে; তবে এগুলি বেশ ব্যয়বহুল হতে পারে।\nমনে রাখবেন যে এই যে কোনও একটি বা সমস্ত কৌশল এবং ফিক্সগুলি আইফোনের ওয়্যারেন্টি বাতিল করতে পারে বা নাও পারে।\nট্যালিতে একটি প্রিন্টার কীভাবে যুক্ত করবেনকীভাবে আউটলুকে একটি জরিপ তৈরি করবেনজাভাস্ক্রিপ্টে নাল মান কীভাবে চেক করবেনএকটি ভিডিও ক্যামেরার অংশগুলি কী কী?কিভাবে একটি জিআইএফ ফাইলকে এইচটিএমএলে রূপান্তর করতে হয়টেক্সট বার্তায় রোল রিক করবেন কীভাবেএক্সেলে স্বয়ংক্রিয় গণনা কীভাবে করবেন


হাসপাতাল থেকে ছুটি দেওয়া হল রজনীকান্তকে, উচ্চরক্তচাপ জনিত সমস্যায় রজনীকান্তে হাসপাতালে ভর্তি করা হয়েছিল গত ২৫ ডিসেম্বর৷Superstar Rajinikanth discharged from hospital – News18 Bangla\nহাসপাতাল থেকে ছুটি দেওয়া হল রজনীকান্তকে\nমূলত উচ্চরক্তচাপ জনিত সমস্যায় রজনীকান্তে হাসপাতালে ভর্তি করা হয়েছিল গত ২৫ ডিসেম্বর৷ সেখানে চিকিৎসকদের পর্যবেক্ষণে ছিলেন তিনি৷ কিন্তু গুরুতর কোনও সমস্যা না-দেখায় 'থালাইভা'কে বাড়ি যাওয়ার অনুমতি দিলেন ডাক্তাররা৷\nLast Updated : December 27, 2020, 16:19 IST\nসেঞ্চুরি, হাফ-সেঞ্চুরি অতীত! ১৫০ করে কেকেআর তারকার রজনীকান্ত স্টাইলে সেলিব্রেশন\nরজনীকান্তের সঙ্গে এবার জুটি বাঁধছেন দীপিকা! শ্যুটিং চলছে কলকাতায়\nটিকা নিলেন থালাইভা, সোশ্যাল মিডিয়ায় ছবি শেয়ার রজনী-কন্যার\nভারতীয় ছবিতে অবদানের জন্য দাদা সাহেব ফালকে সম্মান পাচ্ছেন সুপারস্টার রজনীকান্ত\n#হায়দরাবাদ: প্রত্যাশা মতোই রজনীকান্তকে হাসপাতাল থেকে ছুটি দেওয়া হল৷ গতকালই ডাক্তাররা জানিয়ে ছিলেন যে, দক্ষিণ ভারতের সুপারস্টার সুস্থ, তিনি ভাল আছেন৷ রজনীকান্তের রিপোর্টে ভয় পাওয়া বা সতর্ক হওয়ার মতো কোনও বিষয় নেই৷ রবিবার দুপুরেই তাঁকে হায়দরাবাদ অ্যাপোলো হাসপাতাল থেকে ছেড়ে দেওয়া৷ আগামী একটা সপ্তাহ অভিনেতাকে একদম 'বেডরেস্ট'-এ থাকতে হবে বলেই ডাক্তাররা পরামর্শ দিয়েছেন৷\nমূলত উচ্চরক্তচাপ জনিত সমস্যায় রজনীকান্তে হাসপাতালে ভর্তি করা হয়েছিল গত ২৫ ডিসেম্বর৷ সেখানে চিকিৎসকদের পর্যবেক্ষণে ছিলেন তিনি৷ কিন্তু গুরুতর কোনও সমস্যা না-দেখায় 'থালাইভা'কে বাড়ি যাওয়ার অনুমতি দিলেন ডাক্তাররা৷ অ্যাপোলোর থেকে এদিন যে বিবৃতি দেওয়া হয়েছে সেখানে লেখা হয়েছে, যে রজনীকান্তের রক্তচাপ এখন স্বাভাবিক৷ তিনি আগের থেকে অনেক ভাল আছেন৷ রজনীকান্তের শারীরিক অবস্থা বিবেচনা করেই তাঁকে হাসপাতাল থেকে ছেড়ে দেওয়া হল এদিন৷\nরজনীকান্তকে এখন ওষুধ এবং ডায়েটের ওপরেই থাকতে হবে৷ আগামী এক সপ্তাহ বিছানায় বিশ্রামের পাশাপাশি নিয়মিত রক্তচাপ মাপাতে হবে৷ ন্যূনতম শারীরিক কার্যকলাপ করতে পারবেন তিনি এবং কোনও ভাবেই মানসিক চাপ নেওয়া যাবে না৷ করোনার কথা মাথায় রেখে রজনীকান্ত এমন কিছুই করতে পারবেন না, যা করোনার ঝুঁকি বাড়িয়ে দেয়৷\nহায়দরাবাদে একটি ছবির শ্যুটিংয়ে ব্যস্ত ছিলেন রজনীকান্ত৷ সেখান থেকেই শারীরিক অসুস্থতা বোধ করায় তাঁকে হাসপাতালে ভর্তি করা হয়৷ রজনীর সুস্থতার প্রার্থনা করে অনেক অভিনেতাই টুইট করেছিলেন৷ রজনীর এই খবরে তাঁরাও স্বস্তি পেলেন৷ এখন দেখার ফের কবে থেকে দক্ষিণের সুপারস্টার শ্যুটিং শুরু করতে পারেন!\nFirst published: December 27, 2020, 16:19 IST


আসহাবে রাসূলের জীবনকথা – চতুর্থ খন্ড – Page 35 – শিবির অনলাইন লাইব্রেরি\nরাফে’ (রা) হিজরাতের বারো বছর পূর্বে ৬১১ খ্রীষ্টাব্দে অন্মগ্রহণ করেন।১ তিনি মদনিার বিখ্যাত খাযরাজ, মতান্তরে আউস গোত্রের বনু আল-হারেসার সন্তান। তিপা খাদীজ ইবন রাফে’ এবং মাতা হালীমা বিনত মাসউদ। দাদার নামে তাঁর রাখা হয়।২ রাফে’-এর ডাকনাম আবূ আবদিল্লাহ। ইমাম বুখারী বলেছেন আবূ খাদজি।৩ তিনি রাসূলুল্লাহর (সা) দুইজন নামকরা সাহাবী ও জহীর ও মুজাহির ইবন রাফে’-এর ভাতিজা।৪\nপ্রাচীন মদীনার আবদুল্লাহ আশহাল ও আল-হারেসা গোত্র দুইটি শক্তি ও সামর্থের দিক দিয়ে সমপর্যায়ের ছিল। তাদের মধ্যে ঝগড়-বিবাদ এবং পরিণতিতে দ্বন্দ্ব-সংঘাত সবসময় লেগেই থাকতো। উসাইদ ইবন হুদাইরের (রা) দাদাদ সিমাক ইবন রাফে’ কে এই গোত্রদ্বয়ের লোকেরা কেটি যুদ্ধে হত্যা করে এবং তার বংশের লোকদের মদীনা থেকে বিতরাড়িত করে। উসাইদের পিতা হুদাইর আল-হারেসা গোত্র অবলোধ করে পিতৃহত্যার প্রতিশোধ নেন এবং তাদেরকে পরাভূত করে খায়বারে তাড়িয়ে দেন। বনু আল-হারেস খঅয়বারে বসরাস করতে থাকে। এর মধ্যে হুদাইরের অন্তরে দয়ার সঞ্চায় হয়। তিনি বনু আল-হারেসাকে আবার মদীনায় ফিরে এসে বসবাসের অনুমতি দান করেন।\nরাফে’ ইবন খাদীজের (রা) পূর্বপুরুষ এই বনু আল-হারেসার রয়িস বা নেতা ছিলেন। বাবা-চাচার মৃত্যুর পর এ নেতৃত্ব লাভ করেন রাফে’ এবং আজীবন তা হাতছাড়া হয়নি। রাসূলে কারীমের (সা) হিজরাতের সময় রাফে’ অল্পবয়স্ক এক বালকমাত্র।তা সত্ত্বেও ইসলাম তাঁর অন্তরে গভীর ছাপ ফেলেছিল। তাঁর দুই চাচা জহীর ও মুজহির তখন মুসলমান।\nবদর যুদ্ধের সময় রাফে’র বয়স চৌদ্দ বছর। যুদ্ধে যাওয়ার ইচ্ছা দিয়ে রাসূলুল্লাহর (সা) সামনে হাজির হলেন। যুদ্ধে যাওয়ার বয়স হয়নি দেখে খান্যদের সাথে তাঁওে ফেরত দিলেন। এভাবে হযরত রাফে’ বদরের যোদ্ধা হতে পারলেন না।৫\nমদীনার ছোট ছেলেদেরপ্রতিবছর রাসূলে কারীমের (সা) সামনে হাজির করা হতো।৬ তিনি তাদের মধ্য থেকে যারা যুদ্ধে যাওয়ার যোগ্য মনে করতেন তাদেরকে বাছাইকরতেন। হিজরী ৩য় সনে উহুদ যুদ্ধে মাত্রার সময় রাফে’ কে রাসূলুল্লাহর (সা) সামনে আনা হয়। তখন তাঁর বয়স পনেরো বছর পূর্ণ হয়েছে। সুতরাং তিনি যুদ্ধে যাওয়ার অনুমতি লাভ করেন। এ সময় তাঁরই সমবয়সী সামুরা ইবন জুন্দুবের সাথে তাঁর এটি মজার ঘটনা ঘটে। রিজাল’ শাস্ত্রের প্রায় সকল গ্রন্থে ঘটনাটি বর্ণিত হয়েছে।\nএ সম্পর্কে রাফে’ বলেন: আমি সারিতে দাঁড়িয়ে গায়ের আঙ্গুলে ভর দিয়ে নিজেকে উঁচু করে দেখাচ্ছিলাম। রাসূলুল্লাহকে (সা) পূর্বেই বলা হয়েছিল যে, আমি একজন দক্ষ তীরন্দায়। অতঃপর রাসূল (সা) আমাকে অনুমতি দান করেন। তখন আমারই সমবয়সী সামুরা বিন জুন্দুরব তাঁর সৎ পিতা মুররী ইবন সাবিতকে বললো: রাসূল (সা) রাফে’ ইবন খাদিজকে অনুমতি দিলেন’ কিন্তু আমাকে ফেরত দিলেন। মুররী তখন বললেন: ইয়া রাসূলাল্লাহ! আপনি রাফে’ কে অনুমতি দিয়েছেন, আর আমার ছেলে সামুরাকে ফেরত দিয়েছেন। সে কিন্তু কুসিএত রাফে’ কে হারিয়ে দিতে পারে। তখন রাসূল (সা) বলেন: তোমরা দুইজনকুস্তি লাগো।’৭ এভাবে তাঁরা দুইজন কুস্তি লাগেন এবং সামুরা রাফে’ কে হােিয় দিয়ে রাসূলুল্লাহর (সা) অনুমতি লাভ করেন। ইবন হিশাম বলেন: দুই জনেরই বয়স তখন পনেরো বছর।৮\nএই উহুদ যুদ্ধে শত্র“ পক্ষের নিক্ষিপ্ত একটি তীর রাফে’র বুকে লাগে। তীরটি হাড় ভেদ করে ভিতরে ঢুকে যায়। এ সম্পর্কে ইমাম আল-বায়হাকী বর্ণনা করেছেন। উহুদ অথবা হুনাইনের দিন রাফে’ ইবন খাদীজের বুকেতীর বিদ্ধ হয়। তাকে রাসূলুল্লাহর (সা) নিকট আনা হলে আরজ করলেন: হে আল্লাহ রাসূল! আমার বুক থেকে তীরটি বের কর দিন। রাসল (সা) বললেন:‘তুমি চাইলে আমি ফলসহ তীরটি বের করে দিতে পারবো। আর তুমি চাইলে আমি শুধু তরিটি বের করে আনাে এবং ফলাটি থেকে যাবে। সে ক্ষেত্রে আমি কিয়ামতর দিন সাক্ষ্য দেব যে তুমি একজন শহীদ।’ তখন রাফে’ বললেন: হে আল্লাহর রাসূল! আপনি তাহরে তীরটিই বের করে আনুন, ফলাটি থাক। কিয়ামতের দিন আপনি আমার জন্য সাক্ষ্য দিন যে, আমি একজন শহীদ। এ অবস্থায় হযরত মু’য়াবিয়ার (রা) খিলাফতকাল পর্যন্ত বেঁচে থাকেন। অবশেষে ক্ষতস্থানে পচন ধরে মৃত্যুবরণ করেন।৯\nউহুদ যুদেধ কিভাবে মুসলমানদের পরাজয় হয় রাফে’ পরবর্তীকালে তা বর্ণনা করতেন। সেই বর্ণনার মধ্যে এ যুদ্ধের একটা চিত্র ফুটে ওঠে।১০\nখন্দকসহ পরবর্তীকালে সকল যুদ্ধ ও অভিযানে তিনি অংশগ্রহণ করেন।১১ সিফফীনের যুদ্ধে তিনি আলীর (রা) পক্ষে যোগদান করেন।১২\nতীরের যে আগাটি রাফে’র শরীরে ভিতরে ছিল, দীর্ঘদিন পর তা ক্ষতের সৃষ্টি করে, এবং সেই যন্ত্রণায় তিনি মারা যান। তিনি মদীনায় বসবাস করতেন এবং সেখানেই শেষ নিঃশ্বাস ত্যাগ করেন।\nতাঁর মৃত্যুসন নিয়ে রিজাল শাসত্রবিদদের মধ্যে মতপার্থক্য দেখা যায়। তবে একটি ব্যাপারে সকলে একমত যে, আবদুল্লাহ ইবন উমার (রা) তাঁর জানাযার নামায পড়ান। ইমাম আল-বুখারী তাঁর তারীখে বলেছেন যে, তিনি মু’য়াবিয়ার (রা) খিলাফতকালে মারা যান। তিনি তারীখুল আওসাত গ্রন্থে হিজরী ৫০-৬০ সনের মধ্যে যাঁরা মারা গেছেন’ শিরোনামের অনুচ্ছেদে রাফে’র নামটি উল্লেখ করেছেন। আর ইবন কানে’ নির্দিষ্ট করে হিজরী ৫৯ সনের কথা বলেছেন।১৩ পক্ষান্তরে আল-ওয়াকিদী রাফে’ ইবন খাদীজের কোন কোন সন্তানের সূত্রে বর্ণনা করেছেন যে, তিনি হিজরী ৭৪ সনের প্রথম দিকে ৮৬ বছর বয়সে মদীনায় মারা যান।১৪ আর তখন আবদুল মালিক ইবন মারওয়ান খিরাফতের মসনদে আসীন।\nএকথা প্রমাণিত যে, আবদুল্লাহ ইবন উমার তাঁর জানাযার নামায পড়ান। আর এটাও স্বীকৃত যে, তিনি হিজরী ৭৪ সনের প্রথম দিকে মক্কায় ছিলেন। তাই অনেকে বলেছেন, রাফে’ ইবন খাদীজের ক্ষতে পঁচন ধরে আগেই এবং তিনি মারা যান হিজরী ৭৪ নরে ইÍ উসার সব্বা থেকে মদীনায় ফিরে আসার পর। অতবা হিজরী ৭৩ সনে মারা যান ইবন উমারের (রা) মক্কা যওয়ার আগে। ইবন উমার (রা) তাঁর সনে মারা যান। আর এটাই অধিক যুক্তিঙ্গত।১৫\nমুসনাদে ইমাম আহমাদে এসেছে, তাঁকে কাফন পরিয়ে বাইরে আনা হয়েছিল এবং তাঁর ওপর একটি লাল চাদর বিছিয় দেওয়া হয়েছিল।’১৬ লাশের সাথে বিপুল সংখক লোক চলেছিল। ঘর থেকে মহিলারা কাঁদতে ও মাতম করতে করতে বের হয়েছিল। তাঁর মৃত্যু ও জানাযা সম্পর্কে অনেকবর্ণনা সীরাত ও রিজাল’ শাস্ত্রে রগ্রন্থাবলীতে ধেখা যায়। এখানে তার কয়েকটি হুবহু নকল করা হলো:\nআবূ নুসরা বলেন: আমি রাফে’ ইবন খাদীরেজ জানাযায় যোগ দিয়েছিলেন। অশংগ্রহণকারীদের মধ্যে ইবন উমারও ছিলেন। মহিলারা চিৎকার করে কান্না জুড়ে দিলে তিনি বললেন: চুপ কর। এই বৃদ্ধের আল্লাহর আযব (শাস্তি) সহ্য করার শক্তি নেই। রাসূলুল্লাহর (সা) বলেছেন: মৃত ব্যক্তিকে তার পরিবারের লোকদের মাতম ও কান্নার জন্য আযাব দেওয়া হয়।১৭\nশু’বা ইউসুফ ইবন মাহাক থেকে বর্ণনা করেছেন। ইউসুফ বলেছেন: আমি দেখেছি যে, ইবন উমার রাফে’ ইবন খাদীজের লাশবাহী খাটিয়ার সামনের দুইটি পায়া ধরে স্বীয় কাঁধে রাখেন এবং আগে আগে হেঁটে কবর পর্যন্ত পৌঁছেন। এ সময় তিনি বলেন: মৃতকে জীবিত লোকদের কাঁদার জন্য আযাব দেওয়া হয়।১৮\nবিশর ইবন হারব থেকে হাম্মাদ বর্ণনা করেছেন। তিনি বলেছেন: রাফে’ ইবন খাদীজ মারা গেলে ইবন উমারকে বলা হলো, রাতে পোহানো পর্যন্ত দাফন দেরী করা হোক। তাহলে শহরবাসীদেরকে জানিয়ে দেওয়া যাবে। তিনি বললেন: তোমাদের এ সিদ্ধান্ত অতি চমৎকার। কহিশাম ইবন সা’দ বর্ণনা করেছেন উসমানইবন উবাইদুল্লাহ থেকে। তিনি বলেছেন: রাফে মারা গেলে সূর্যোদয়ের পূর্বে লাশ আনা হলো জানাযার জন্য। ইবন উমার বললেন: সূর্যোদয়ের আগে তার জানাযা পড়োনা।১৯\nরাফে’ ইবন খাদীরে (রা) দৈহিক গঠন ও আকৃতির তেমন বিবণ পাওয়া যায় না। এতটুকু জানা যায় যে, তিনি চিকন করে মোট রাখতেন এবং চুরে খিজাব লাগাতেন। মৃত্যুকালে তিনি দাস-দাসী, ইট ও ভূ-সম্পদ উত্তরাধিকার হিসেবে রেখে যান।২০\nআবদুল্লাহ, রিফায়া, আবদুর রহমান, উবইদুল্লাহ, সাহল ও উবাইদÑতাঁর এই ছয় ছেলের নাম জানা যায়। আবদুল্লাহ পিতর মসজিদের ইমাম ছিলেন। উবাইদ ছিলন দাসীর পেটের সন্তান। আর অন্য ছেলেরা ছিলেন তাঁর লুবনা ও আসমা নাøী দুই স্ত্রীর পেটের সন্তান। তাঁর এই সন্তানদের বংশধারা বহুকাল যাবত মদীনা ও বাগদাদে বিদ্যমান ছিল।২১\nরাফে’ (রা) রাসূল (সা) ও চাচা জহীর ইবন রাফে’ (রা) থেকে হাদীস বর্ণনা করেছেন।২২ হাদীসের গ্রন্থসমূহে তাঁর সনদে সর্বমোট ৭৮ (আটাত্তর) টি হাদীস বর্ণিত হয়েছে।২৩ তাঁর থেকে যাঁরা হাদীস বর্ণনা করেছেন, সেই সকল রাবীর মধ্যে সাহাবী ও তাবেঈÑউভয় শ্রেণীর ব্যক্তিরা আছেন। এখনে তাঁদের কয়েকজনের নাম দেওয়া হলো:\nইবন ‘উমার, মাহমুদ ইবন লাবীদ, সায়ব ইবন ইয়াযীদ, উসাইদ ইবন জহীর, মুজাহিদ, আতাঃ, শা’বী, ‘আবাইয়া ইবন রিফায়া’, উমরা বিনত আবদির রহমান সা’ঈদ ইবন মুনায়্যিব, নাফে’ ইবন জুবাইর, আবু সালামা ইবন আবদির রহমান, আবু আন-নাজ্জাশী, সুলায়মান ইবন ইয়াসার, ‘ঈসা, উসমান ইবন সাহ্ল হারীর ইবন আবদির রহমান ইয়াহইয়া ইবন ইসহাক সাবিত ইবন আনাস ইবন জহীর, হানজালা ইবন কায়স, নাফে’ আল-উমারী, ওয়াসি’ ইবন হিব্বান মুহাম্মদ ইবন ইয়াহইয়া ইবন হিববান, উবাইদুল্লাহ ইবন আমর ইবন উসমান প্রমুখ।২৪\nরাফে’ ইবন খাদীজ (রা) ছিলেনমদীনার মুফতী সাহাবীদের অন্যতম। যিয়াদ ইবন মীনা বলেন: ইবন আব্বাস ইবন উমার আবু সা’ঈদ আল-খুদরী আবদুল্লাহ ইবন আমর ইবনুল আস, জাবির ইবন আবদিল্লাহ রাফে ইবন খাদীজ সালামা ইবন আকওয়া আবু ওয়াকিদ আল-লাইসী আবদুল্লাহ ইবন বুহাইনা এবং এঁদের মত রাসূলুল্লাহর (সা) আরো অনেক সাহাবী মদীনায় ফাতওয়া দিতেন এবং রাসূলুল্লাহর (সা) হাদীস বর্ণনা করতেন। এ কাজ তাঁরা করতেন উসমানের (রা) মৃত্যু থেকে তাঁদের মৃত্যু পর্যন্ত।২৫ ইমাম জাহাবী বলেন: তিনি মু’য়াবিয়ার (রা) সময় ও তার পরে মদীনায় যাঁরা ফাতওয়া দিতেন তাঁদের মধ্যে অন্যতম।২৬ ইবন আব্বাস (রা) মারা গেলে রাফে’ ইবন খাদীজ মন্তব্য করেছিলেন: আজ এমন এক ব্যক্তি মারা গেলেন যাঁর প্রতি মাশরিক ও মাগরিবের পূর্ব থেকে পশ্চিম পর্যন্ত সকল জ্ঞানী ব্যক্তি মুখাপেক্ষী ছিলেন।২৭ তিনি ছিলেন একজন মরুচারী মানুষ। কৃষি ও সেচকাজে ছিলেন দক্ষ।২৮\nইতা’য়াতে রাসূল ও আমর বিল মা’রূফÑরাসূলের (সা) আনুগত্য ও সৎ কাজের আদেশ করা ছিল তাঁর চরিত্র ও স্বভাবের উজ্জ্বলতম বৈশিষ্ট। একবার নু’মান আলÑআনসারীর একজন দাস জনৈক ব্যক্তির বাগান থেকে খেজুরের ছোট গাছ উপড়ে ফেলে। বিষয়টি মারওয়ানের আদালতে উত্থাপিত হয়। তিনি চুরির অপরাধ আরোপ করে হাত কাটার সিদ্ধান্ত নিতে যাচ্ছিলেন। তখন রাফে’ বললেন: রাসূল (সা) বলেছেন: ফলের জন্য হাত কাটা যাবেনা।২৯\nএকবার মারওয়ান ভাষণের মধ্যে বললেন: মক্কা হারাম। মাবেশে রাফে’ উপস্থিত ছিলেন। তিনি চেঁচিয়ে বললেন, মক্কা হারাম, তা ঠিক আছে। তবে মদীনাও হারাম। মদীনাকে রাসূল (সা) হারাম ঘোষণা করেছেন। আমার কাছে হাদীসটি লেখা আছে। তুমি চাইলে দেখতে পারি। মারওয়ান বললেন, হাঁ, হাদীসটি আমিও শুনেছি।৩০\nরাসূলে কারীমের (সা) প্রতি ছিল তাঁর সীমাহীন ভক্তি, শ্রদ্দা ও ভালোবাসা। তাঁর জীবনের বহু কথা, কাজ ও আচরণে তা ফুটে উঠেছে। একবার তাঁর চাচা জহীর (রা) এসে বললেন, আজ রাসূল (সা) একটি জিনিসের ব্যাপারে নিষেধাজ্ঞা আরোপ করেছেন। অথচ এতে আমাদের কিছু সহজ হতো। রাফে’ (রা) সাথে সাথে বলে উঠলেন: চাচা। রাসূল (সা) যা কিছু বলেছেন তাই সত্য।৩১\nএকদিন তিনি স্ত্রি সম্ভোগে মগ্ন আছেন। আর ঠিক সেই সময় রাসূলে কারীম (সা) এসে ডাক দিলেন। আল্লাহর রাসূলের (সা) কষ্ঠস্বর কানে পৌঁছার সাথে সাথে তিনি উঠে দাঁড়িয়ে যান এবং পাকসাফ হয়ে বেরিয়ে আসেন।৩২\nরাফে’ (রা) একদিন রাসূলুল্লাহর (সা) নিকট গিয়ে দেখলেন, সেখানে হাঁড়িয়ে টগবগ করে গোশত সিদ্ধ হচ্ছে। তাঁর খেতে খুব ইচ্ছে হলো। তিনি এক টুকরো মুখে দিয়ে গিলে ফেললেন। এরপর থেকে তাঁর পেটের পীড়া দেখা দিল। এক বছর পর্যন্ত ভুগতে লাগলেন। তারপর একদিন পেটের পীড়ার কথা রাসূলুল্লাহকে (সা) বললেন। তিনি রাফে’র (রা) পেটে হাত বুলিয়ে দেন। এতে তঁর সবুজ বর্ণের বমি হয়। এরপর থেকে সম্পূর্ণ সুস্থ হয়ে যান।৩৩\nরাফে’ (রা) রাসূলুল্লাহর (সা) বিভিন্ন সময় যে সকল দু’আ পাঠ করতেন তার কিছু কিছু বর্ণনা করেছেন। যেমন নতুন চাঁদ দেখা গেলে রাসূল (সা) যে দু’আ পড়তেন রাফে’ তা বর্ণনায় করেছেন।৩৪\nহাদীস ও সীরাতের বিভিন্ন গ্রন্থে সন্ধান করলে রাফে’র (রা) জীবনের বহু ছোট ছোট কথা জানা যাবে। যা হবে একজন মুসলমানের জীবনে পথচলার জন্য আলোক বর্তিকাস্বরূপ।


গ্রন্থঃ সহীহ মুসলিম (ইসলামিক ফাউন্ডেশন), হাদিস নংঃ ৪২০৯ | Sahih Muslim (Bangladesh islamic foundation), Hadith No. 4209 , অধ্যায়ঃ ২৯/ 'কাসামা'-(খুনের ব্যাপারে বিশেষ ধরনের হলফ করা), 'মুহারিবীন' (শত্রু সৈন্য), 'কিসাস' (খুনের বদলা) এবং 'দিয়াত' (খুনের শাস্তি স্বরূপ অর্থদন্ড) (كتاب القسامة والمحاربين والقصاص والديات) | 29/ The Book of Oaths, Muharibin, Qasas (Retaliation), and Diyat (Blood Money) - hadithbd.com (বাংলা হাদিস)\n৪২০৯। মুহাম্মাদ ইবনু মুসান্না (রহঃ) আহমাদ ইবনু উসমান নাওফিলী (রহঃ) ... আবূ কিলাবা (রহঃ) থেকে বর্ণিত। তিনি বলেন, একদা আমি উমার ইবনু আবদুল আযীয (রহঃ) এর পিছনে বসা ছিলাম। তিনি জনগণকে জিজ্ঞাসা করলেন, তোমরা "কাসামাহ" (খুনের ব্যাপারে হলফ করা) সম্পর্কে কি বল? আম্বাসাহ (রহঃ) বললেনঃ আমাদের কাছে আনাস ইরন মালিক (রাঃ) (এ বিষয়ে) এমন এমন হাদীস বর্ণনা করেছেন। আমি বললাম, আনাস (রাঃ) বিশেষ করে আমাকে হাদীসটি বর্ণনা করেছেন যে, নাবী সাল্লাল্লাহু আলাইহি ওয়াসাল্লাম এর কাছে একদল লোক আগমন করল। এরপর আনাস আইউব এবং হাজ্জাজ এর অনুরূপ হাদীস বর্ণনা করেন।\nআবূ কিলাবা (রহঃ) বলেনঃ, আমি যখন (হাদীসের বর্ণনা) শেষ করলাম, তখন আম্বাসাহ (রহঃ) সুবহানাল্লাহ বললেনঃ। (অর্থাৎ আশ্চর্যান্বিত হলেন।) আবূ কিলাবা (রহঃ) বর্ণনা করে বলেন, আমি তখন বললাম, হে আম্বাসাহ! আপনি কি আমাকে (মিথ্যার ব্যাপারটি) সন্দেহ করছেন? তখন তিনি বললেন, না। আমার কাছে আনাস (রাঃ) এরূপেই হাদীস বর্ণনা করেছেন। হে সিরিয়াবাসী! তোমরা সর্বদাই কল্যাণের মধ্যে থাকবে যতদিন তোমাদের মাঝে এই লোক বিদ্যমান থাকবেন। অথবা (রাবীর সন্দেহ) তার মত লোক তোমাদের মাঝে অবস্থান করবেন। (অর্থাৎ এ দ্বারা তিনি আবূ কিলাবা (রহঃ) এর প্রশংসা করলেন।)


ব্রেকিং নিউজঃ ব্রাহ্মণবাড়িয়ায় মুখোমুখি ২ ট্রেন ! - Ekusher Bangladesh\nHome>দেশের খবর>ব্রেকিং নিউজঃ ব্রাহ্মণবাড়িয়ায় মুখোমুখি ২ ট্রেন !\nEkusher BangladeshNovember 12, 2019\nব্রাহ্মণবাড়িয়ার কসবা উপজেলার মন্দভাগ রেলস্টেশনে ঢোকার সময় যাত্রীবাহী দুটি ট্রেনের মধ্যে সংঘর্ষে কমপক্ষে ১৫ জন নিহত হয়েছেন। আহত হয়েছেন আরও অনেকে। হতাহতের সংখ্যা বাড়তে পারে বলে আশঙ্কা করছে আখাউড়া রেলওয়ে থানা পুলিশ।\nআজ (১২ নভেম্বর) ভোররাত পৌনে তিনটার দিকে ঢাকা-চট্টগ্রাম ও সিলেট-চট্টগ্রাম রেলপথের মন্দভাগ রেলওয়ে স্টেশনে সিলেট থেকে ছেড়ে আসা চট্টগ্রাম অভিমুখী আন্তঃনগর উদয়ন এক্সপ্রেস ও চট্টগ্রাম থেকে ছেড়ে আসা ঢাকা অভিমুখী তূর্ণা নিশীথা ট্রেনের মধ্যে এ সংঘর্ষের ঘটনা ঘটে। ঘটনার পর থেকে চট্টগ্রামের সঙ্গে সিলেট ও ঢাকার রেল যোগাযোগ বন্ধ রয়েছে। আখাউড়া রেলওয়ে জংশন লোকোশেডের ইনচার্জ সহকারী প্রকৌশলী মো. দেলোয়ার হোসেন দুর্ঘটনার বিষয়টি নিশ্চিত করেছেন।\nতিনি জানান, সিলেট থেকে চট্টগ্রাম অভিমুখী উদয়ন এক্সপ্রেস ট্রেনটি মন্দবাগ স্টেশনের লুপ লাইনে প্রবেশ করছিলো। সেসময় চট্টগ্রাম থেকে ঢাকাগামী তূর্ণা নিশীথা ট্রেন উদয়নের শেষ দিকের তিনটি কোচকে ধাক্কা দেয়। উদয়ন লুপ লাইনে ঢোকার সময় ঢাকাগামী তূর্ণা নিশীথার মেইন লাইনে থেমে থাকার কথা ছিলো। কিন্তু, সিগন্যাল না মেনে তূর্ণা সচল থাকায় এ দুর্ঘটনা ঘটে বলে অভিমত এই প্রকৌশলীর।\nআখাউড়া রেলওয়ে থানার ভারপ্রাপ্ত কর্মকর্তা (ওসি) শ্যামল কান্তি দাস জানান, এ ঘটনায় এখন পর্যন্ত ১২ জনের মরদেহ পাওয়া গেছে। দুমড়ে-মুচড়ে যাওয়া বগির নিচে আরও মরদেহ থাকতে পারে। হতাহতদের উদ্ধার কাজ চলছে। এরপর আহতদের মধ্যে দুইজন ব্রাহ্মণবাড়িয়া এবং একজন কুমিল্লায় চিকিৎসাধীন অবস্থায় মারা যান।\nতিনি আরও জানান, উদয়ন ট্রেনের শেষ তিনটি কোচ ও তূর্ণার ইঞ্জিন মারাত্মকভাবে ক্ষতিগ্রস্ত হয়েছে।\nঘটনাস্থলে গিয়ে দেখা যায়, দূর্ঘটনার পর রেল পুলিশ ও দমকল বাহিনীর তিনটি ইউনিট উদ্ধার কাজ করছে। এছাড়াও, দুর্ঘটনার খবরে আশপাশের গ্রাম থেকে স্থানীয় লোকজন এসে উদ্ধারকাজে অংশ নিচ্ছেন। সর্বশেষ পাওয়া খবরে জানা গেছে, ভোর ছয়টার দিকে ক্ষতিগ্রস্ত তিনটি কোচসহ পেছনের আরও তিনটিসহ মোট ছয়টি কোচ রেখে বাকি কোচগুলো নিয়ে উদয়ন এক্সপ্রেস ট্রেন চট্টগ্রাম রওয়ানা করে।\nবগুড়ায় করোনা পজিটিভ শোনার পর পালিয়েছে যুবক, অতঃপর…


পাকিস্তান – পতনের পদধ্বনি - যুদ্ধদলিল\nপাকিস্তান – পতনের পদধ্বনি\nPosted October 16, 2017 October 16, 2017 Nobel\nশিরোনামঃ সুত্রঃ তাংঃ\nপাকিস্তানঃ পতনের পদধ্বনি টাইম ম্যাগাজিন ৫ই এপ্রিল, ১৯৭১\n<১৪, ১৫, ৩৫–৩৭>\nটাইম ম্যাগাজিন, এপ্রিল ৫, ১৯৭১\nপাকিস্তানঃ পতনের পদধ্বনি\nবঙ্গপোসাগরে সৃষ্ট ভয়াবহ এক জলোচ্ছাসের পরে, গত সপ্তাহে পূর্ব পাকিস্তানের সর্বত্র গৃহযুদ্ধের পরিস্থিতি সৃষ্টি হয়েছে। ধুলোমাখা জনাকীর্ণ শহরগুলোতে দাঙ্গা দমন করার জন্য সেনা বাহিনী সাধারন মানুষের উপর গুলি চালিয়েছে। হাজার হাজার মানুষ হতাহত হচ্ছে। যদিও এ গননা এখনও নিশ্চিত করা সম্ভব হচ্ছেনা, কেননা প্রিথিবীর সবচেয়ে ঘনবসতিপূর্ণ এ এলাকায় (প্রতি বর্গমাইলে ১৪০০ জন) এমুহূর্তে চলছে চরম বিদ্রোহ আর কড়া প্রহরা। যদিও প্রেসিডেন্ট ইয়াহিয়া খান এই অঞ্চলের জনগনের এরুপ ব্যাপক হারে হতাহতের স্বীকৃতি দিতে প্রস্তুত আছেন, তবে মনে হচ্ছে এর চুড়ান্ত ফলাফল দাঁড়াবে, পূর্ব পাকিস্তানের সাথে সম্পর্কের স্থায়ী ভাঙ্গন আর বাংলাদেশ নামে নতুন একটি জাতির বেদনাদায়ক জন্ম।\n১৯৪৭ সালের দেশবিভাগের মাধ্যমে পাকিস্তান নামের দেশটিকে একটি মুসলিম রাষ্ট্র হিসেবে গঠন করা হলেও, জাতিগত ও সাংস্কৃতিক পার্থক্য সবসময়ই দেশটির অভ্যন্তরে একটি অস্ফুট সঙ্ঘাতময় পরিস্থিতি তৈরি করে রাখছিল। দুইটি মুসলিমপ্রধান এলাকা, যা পূর্বে ভারতের অংশ ছিল, একত্রিত হয়ে একটি দেশ গঠন করে। দেশটির দুই অংশের মাঝখানে প্রায় ১০০০ মাইল জুড়ে ভারত সীমান্ত দিয়ে বিচ্ছিন্ন। ফলে, গত সপ্তাহে প্রায় ৮০ হাজার পশ্চিম পাকিস্তানি সেনা যখন পূর্ব পাকিস্তানের পরিস্থিতি নিয়ন্ত্রনে মাঠে নামে, তাদের সরবরাহ ঘাটি ছিল সেখান থেকে ১০০০ মাইল দূরে অবস্থিত। বেশির ভাগ খাবার এবং গোলা বারুদই প্রায় ৩০০০ মাইল লম্বা ভারত সীমান্ত উপকুল দিয়ে এপর্যন্ত বয়ে নিয়ে আসা হয়েছে। আয়তনে লম্বা, নির্ভয় পাঞ্জাবি জওয়ানদের চারপাশ ঘিরে এখন রয়েছে প্রায় ৭৮০ লক্ষ শত্রুভাবাপন্ন বাঙ্গালী। এই গৃহযুদ্ধ নিঃসন্দেহে দীর্ঘ সময় ধরে চলবে এবং প্রচুর রক্তপাত ঘটাবে। বাঙ্গালীরা সামান্য কিছু লুটের অস্ত্র, বল্লম আর বেশিরভাগ বাশের লাঠি হাতে কোনমতে গেরিলা যুদ্ধের ট্রেনিং নেয়। কিন্তু এই প্রতিরোধের আন্দোলন একবার সঙ্ঘটিত হয়ে গেলে, ধীরে ধীরে পশ্চিম পাকিস্তানিদেরকে হঠিয়ে দিতে পারে। একদিক থেকে দেখতে গেলে, এই আন্দোলন ১৯৬৭-৭০ সালে ঘটে যাওয়া নাইজেরিয়ান গ্রিহযুদ্ধের কথা মনে করিয়ে দেয়, যখন তাদের ফেডারাল শাসকরা জাতীয় সঙহতির নামে স্বায়ত্বশাসনের দাবি বাতিল করে দেয় এবং বায়ফ্রার বদলে আত্মনিয়ন্ত্রনের পন্থা বেছে নিয়েছিল।\nগত সপ্তাহ পর্যন্ত মনে হয়েছিল, পাকিস্তানের রাজনৈতিক নেতারা তাদের মতানৈক্য দূর করার প্রক্রিয়াটি প্রায় শেষ করে এনেছে। তারপর খুব অল্প সময়ের মধ্যে দেশে তিনটি ঘটনা ঘটে যার ফলে পুরো জাতি এখন সহিংসতার কবলে। চট্টগ্রামে পশ্চিম পাকিস্তানি সেনারা একটি রসদ সরবরাহের জাহাজ খালি করার সময় জনতা তাদের ঘেরাও করে ফেলে। প্রথম কোন পক্ষ থেকে গুলি ছোড়া হয়েছিল, তা এখনও সঠিকভাবে না জানা গেলেও, এটা জানা যায় যে সেনাদের গুলিতে ৩৫ জন বাঙালি মারা যায়। এর প্রতিবাদে তাদের রাজনৈতিক নেতা শেখ মুজিবর রহমান অসহোযোগ আন্দোলন ঘোষণা করেন। অতঃপর ইয়াহিয়া খান তাকে দুর্বৃত্ত হিসেবে এবং তার রাজনৈতিক দল আওয়ামিলীগকে দেশের শত্রু হিসেবে ঘোষণা করেন এবং সেনাবাহিনীকে তাদের ‘দায়িত্ব” পালন করার নির্দেশ দেন।\nশহরতলীর ঘাটি থেকে ট্যাংক এবং বেয়নেটওয়ালা বন্দুক কাধে সৈন্যভর্তি ট্রাক ঝংকার তুলে একের পর এক বের হয়ে আসে ঢাকার রাস্তায়। চিৎকার করে তারা বলতে থাকে, “নারায়ে তাকবির, পাকিস্তান জিন্দাবাদ”। টাইমস এর সংবাদদাতা ড্যান কগিন, যাকে বাকি সাংবাদিকদের মতই ঢাকা থেকে বহিষ্কৃত করা হয়, বলেন- আক্রমনের অনেক আগেই ঢাকার অন্তত হাফ ডজন এলাকায় বিক্ষিপ্তভাবে ক্ষুদ্র কামানসহ ট্যাঙ্ক, আর্টিলারি, রকেট ব্লাস্ট জমা করা হয়। শহরের অন্ধকার চিরে চক্রাকারে ঘুরছিল ট্রেসার লাইট। স্বয়ংক্রিয় অস্ত্রের সাথে সাথে গ্রেনেড বিস্ফোরণের শব্দও পাওয়া যাচ্ছিল। মাথার উপরের আকাশ ভারি হয়েছিল সারি সারি কালো ধোয়ার স্তম্ভে। রাতের বেলা হঠাত হঠাত শোনা যাচ্ছিল ‘জয় বাংলা’ ধ্বনি আর তারপরি সেই চিৎকার ঢেকে যাচ্ছিল মেশিনগানের গুলির আঘাতে।\nসেনাবাহিনী ঢাকাতে ২৪ ঘন্টার কঠোর কারফিউ আরোপ করে। ঘোষণা দেয়া হয় কারফিউ অবমাননাকারিদের দেখা মাত্র গুলি করা হবে। কিন্তু, অল্প কিছুক্ষন পরেই, চট্টগ্রামের কোন এক এলাকা থেকে স্বাধীন বাংলা বেতার কেন্দ্র চালু করা হয়। এই গোপন বেতারকেন্দ্র থেকেই বলা হয় যে, মুজিব স্বাধীন বাংলাদেশের ঘোষণা দিয়েছেন এবং দেশের সর্বস্তরের জনগণকে যুদ্ধে যোগ দিয়ে দেশকে শত্রুমুক্ত করার আহবান জানিয়েছেন। যদিও, এই বেপরোয়া ঘোষণার মধ্যে কোন সামরিক দিকনির্দেশনা ছিল না। একি দিনে, রাত প্রায় দেড়টার দিকে সেনাবাহিনী শেখ মুজিবকে তার নিজ বাড়ি থেকে গ্রেফতার করে। একি সময়, পশ্চিম পাকিস্তানেও এই প্রলম্বিত সামরিক শাসনের প্রতিবাদে কিছু বিক্ষিপ্ত সংঘর্ষের ঘটনা ঘটে।\nদেশে প্রথমবারের মত পরীক্ষামুলকভাবে সত্যিকারের গনতন্ত্র প্রতিষ্ঠার প্রক্রিয়া থেকেই মুলত পাকিস্তানের এই ভাঙ্গনের উৎপত্তি। তার পূর্বে পাকিস্তানের শাসন মুলত মনোনীত নির্বাচকমণ্ডলীদের দ্বারাই পরিচালিত হত। ১৯৬৯ সালের গনআন্দোলনের পর দেশে সামরিক আইন জারি করা হয়।\nবিগত বছরগুলোতে পাকিস্তানে শুধু ভৌগলিক পার্থক্যই ছিলনা। প্রায় ৫৮০ লক্ষ পশ্চিম পাকিস্তানি আধিবাসিরা দেহবৈশিষ্ট্য আর মন-মানসিকতায়ও বাঙ্গালীদের থেকে যথেষ্ট আলাদা। ধারনা করা হয় যে, তুরকি থেকে যেসকল ইসলাম ধর্মাবলম্বী মানুষ এই ভুখন্ড দখল করেছিল, তাদেরই উত্তরসুরি এই দীরঘাঙ্গী, গৌর বর্ণের পশ্চিম পাকিস্তানিরা। আকারে অপেক্ষাকৃত খর্বকায়, শ্যামল বর্ণের পূর্ব পাকিস্তানিরা এই দক্ষিন ও দক্ষিণপূর্ব এশিয়া অঞ্চলের অধিবাসীদেরই বংশধর। সরকার ও প্রশাসন খাতে পশ্চিমাদের একচেটিয়া অধিকার আর জাতীয় বানিজ্যিক খাতে সেনাবাহিনীর নিয়ন্ত্রনে আরো বেশি বিভেদের সৃষ্টি করে। বহু বছর ধরে, পাকিস্তানের মোট আয়কৃত বৈদেশিক মুদ্রার বেশিরভাগ অংশ পূর্ব পাকিস্তানে উৎপাদিত পাট রপ্তানি থেকে আসলেও এ অঞ্চলের তেমন উন্নয়ন কার্যক্রম চালানো হয়নি। শিক্ষা প্রতিষ্ঠান, রাস্তাঘাট, নতুন কলকারখানা বা আধুনিক সরকারি দালান বেশিরভাগই স্থাপিত হয়েছে পশ্চিম পাকিস্তানে।\nদেশে বেসামরিক শাসন ফিরিয়ে আনা ও ক্ষমতা থেকে পদত্যাগ করার উদ্যোগ নিয়েই ইয়াহিয়া গত ডিসেম্বরে নির্বাচন দিয়েছিলেন, যেন একটি জাতীয় পরিষদ গঠন করে দেশে নতুন সংবিধান প্রনয়ন করা যায়। এ নির্বাচনে, বাঙ্গালীদের ভোটে পূর্ব পাকিস্তানের ১৬৯টি আসনের মধ্যে ১৬৭তেই শেখ মুজিবের আওয়ামীলীগ বিজয়ী হয়। জাতীয় পরিষদের মোট ৩১৩টি আসনের মধ্যে ১৬৭টি আসন পেয়ে তারা নির্বাচনেও বিজয়ী দল হিসেবে ঘোষিত হয়। মুজিবের দল দাবী করে যে, কেন্দ্রীয় সরকারকে ফলতঃ ভেঙ্গে দেশটির দুই প্রদেশে দুইটি আলাদা প্রাদেশিক সরকার গঠিত হবে। নিজ নিজ অঞ্চলের রাজস্ব আয়, বানিজ্য ও বৈদেশিক সহায়তার নিয়ন্ত্রন প্রাদেশিক সরকারের হাতে থাকবে। প্রতিরক্ষা ও কুটনৈতিক সিদ্ধান্তগুলোও প্রাদেশিক সরকার নির্ধারণ করবে। দেশকে অক্ষুন্ন রাখতে অবিচল ইয়াহিয়া, মুজিবের এই স্বায়ত্বশাসনের দাবী প্রত্যাখ্যান করেন। জাতীয় পরিষদ গঠনের কার্যাবলী পিছিয়ে দিয়ে তিনি ঢাকার উদ্দ্যেশ্যে যাত্রা করলেন। মুজিবের সাথে একটি সমঝোতার চুক্তিতে আসার লক্ষ্যে তিনি টানা ১১ দিন বৈঠক করেন। ইয়াহিয়া দাবী করেন যে, যাই হোক না কেন, মুজিবকে পশ্চিম পাকিস্তানের অধিকাংশ আসনে বিজয়ী পার্টির নেতা ও প্রাক্তন পররাষ্ট্র মন্ত্রী জুলফিকার আলি ভুট্টুর সাথেও সমঝোতায় আসতে হবে। ভুট্টো পররাষ্ট্র মন্ত্রণালয়ের নেতৃত্ব দাবী করলেও মুজিব তার বক্তব্যেই অনড় থাকেন যে নির্বাচনে সংখ্যাগরিষ্ঠ আসনে বিজয়ী হয়েছে তার দল। সুতরাং ভুট্টোকে ছাড়াই সরকার গঠন করা তার ন্যায্য অধিকার।\nসর্বাপেক্ষা দরিদ্র জাতি\nপূর্ব পাকিস্তান থেকে যদি অবশেষে বাংলাদেশ নামে বিশ্বের দরবারে স্বীকৃত হয় তবে বিশ্বের অষ্টম বৃহত্তম জনসংখ্যা আর সর্বনিম্ন মাথাপিছু আয়ের (বাৎসরিক ৫০ ডলার) অধিকারী রাষ্ট্র হবে বাংলাদেশ। নিঃসন্দেহে এটিই হবে সর্বাপেক্ষা দরিদ্র রাষ্ট্র। বর্তমানে পাকিস্তানের এই দুই অঙ্গরাজ্য সংযুক্ত থাকায় যুক্তরাষ্ট্র কেবল ১৫০ মিলিয়ন ডলার অর্থ সহায়তা প্রদান করছে। পূর্ব পাকিস্তান পৃথক রাষ্ট্রে পরিণত হলে, দুইটি আলাদা রাষ্ট্রে আর্থিক সহায়তা প্রদান করতে হবে। ফলে, যুক্তরাষ্ট্রকেও তার আর্থিক সহায়তার পরিমাণ আরো ১৫০ মিলিয়ন ডলার বৃদ্ধি করতে হবে। পূর্ব পাকিস্তানের শিল্পখাতের সংখ্যা হাতে গোনা কয়েকটি মাত্র। পাটের চাহিদাও বিশ্ব বাজারে ক্রমহ্রাসমান। পশ্চিম পাকিস্তানও আয়তনে আরো ক্ষুদ্র ও আর্থিকভাবে দরিদ্র হয়ে পড়বে। যদিও সেখানে প্রাথমিকভাবে পোশাকশিল্পের একটি সম্ভাবনাময় খাত তৈরির প্রক্রিয়া শুরু হয়েছে।\nএই দুর্ভাগ্যজনক বিচ্ছেদ থেকে যদি কেউ লাভবান হয়, তবে সেটি হবে ভারত। কেননা, দেশটিকে এখন অপেক্ষাকৃত দুর্বল প্রতিপক্ষের সম্মুখীন হতে হবে। মুজিব ইতিমধ্যে ইঙ্গিত দিয়েছেন যে তিনি দিল্লী এবং সীমান্তের ওপারের হিন্দু বাঙ্গালীদের সাথে বন্ধুত্বপূর্ণ সম্পর্ক স্থাপন করবেন। কাশ্মীরকে কেন্দ্র করে পশ্চিম পাকিস্তানের ভারতের প্রতি যে বৈরী মনোভাব , শেখ মুজিব তা ধারন করেন না। পূর্ব পাকিস্তান থেকে আয়কৃত বৈদেশিক মুদ্রা ছাড়া, অপেক্ষাকৃত ক্ষুদ্র অর্থনৈতিক ভিত নিয়ে পশ্চিম পাকিস্তানের পক্ষে একটি শক্তিশালী সেনাবাহিনী পরিচালনা করা কঠিন হয়ে পড়বে। পাকিস্তানি সেনাবাহিনী অত্যন্ত শক্তিশালি হওয়ার কারনে এতদিন পর্যন্ত ভারত তাদের প্রতিবেশীকে সঙ্ঘাতের সময় সমুচিত জবাব দিতে পারেনি। অবশ্য, ভারত নিজেও তাদের আদিবাসী বিচ্ছিন্নতাবাদি দলগুলোকে ছেড়ে কথা বলেনা, অনেক ভারতীয়র স্মৃতিতে নেতা নেহরু আজো বারবার ফিরে আসেন দুঃস্বপ্ন হয়ে। রাজনৈতিকভাবে একসময় যারা ঐক্যভুত ছিল, একসময় তারাই ব্যবধান আর শত্রুতার ফলে একে অপরের সাথে লিপ্ত হল রক্তাক্ত সঙ্ঘাতে, আর সেই পরিবর্তন বদলে দিল গোটা উপমহাদেশটাকেই।\nহাত তোল, যোগ দাও আমার সাথে\nগত সপ্তাহে শেখ মুজিবর (মুজিব) রহমানকে গ্রেফতার করে পশ্চিম পাকিস্তানি সেনারা তাকে এমন এক রেকর্ড করার সুযোগ করে দিয়েছেন, যা পৃথিবীর কোন মানুষ কোনদিন ভাংতে চাইবে না। ৯ বছর ৮ মাস সময় জেলে কাটিয়েছেন মুজিব, পাকিস্তানের অন্য যেকোন প্রসিদ্ধ রাজনৈতিক নেতাদের কারাবাসের তুলনায় অনেক বেশি।\nপশ্চিম পাকিস্তানিরা শেখ মুজিবের প্রতি এত বিদ্বেষ পোষণ করার মুল কারন, প্রায় ২৩ বছরেরও বেশি সময় ধরে পূর্ব পাকিস্তানের জন্য তিনি পূর্বদেশ (আঞ্চলিক স্বায়ত্বশাসন) প্রতিষ্ঠার আন্দোলনের নেতৃত্ব দিয়েছেন। গত ডিসেম্বর নির্বাচনী প্রচারনায়, এই পূর্বদেশই ছিল মুজিবের প্রচারনার মুল বিষয়। নির্বাচন শুরু হওয়ার ঠিক পূর্বেই তিনি জলোচ্ছাসে ক্ষতিগ্রস্ত উপকূলীয় এলাকা পরিদর্শনে যান। সেখানে যেয়ে তিনি বক্তৃতায় বলেন- “ যদি নির্বাচনে আমরা হেরে যাই, তবে এই লক্ষ মানুষের কাছে আমাদের দায় থেকে যাবে। জলোচ্ছাসের আঘাতে নিহত এই মানুষগুলোর জীবন বিসর্জন বৃথা যাবেনা। এই লক্ষ মানুষের সর্বচ্চো আত্মত্যাগ আরো লক্ষ বাঙ্গালীর স্বাধীনতার অধিকার আদায়ের দাবিতে শক্তি যোগাবে”।\nবাঙ্গালীদের তুলনায় লম্বা (৬ ফুট), গাঁট্টাগোট্টা শরীর, মাথাভর্তি পাকা চুলের মুজিবকে সবসময় দেখা যায় ঢিলেঢালা পাঞ্জাবির সাথে একটি কালো হাতকাটা কোর্ট পরিহিত অবস্থায়। একজন গম্ভীর মানুষ, বাঙ্গালীদের তিনি নিজের সন্তানের মতই ধমকান। ৫১ বছর আগে, পূর্ববাংলার টুঙ্গিপাড়ার এক মধ্যবিত্ত গৃহস্থ পরিবারে তার জন্ম (গৃহস্থের পদমর্যাদার কারনেই শেখ পদবী দেয়া হয়)। মুজিব কলকাতা ইসলামি বিশ্ববিদ্যালয়ে কলা বিষয়ে অধ্যয়ন করেন এবং ঢাকা বিশ্ববিদ্যালয় থেকে আইন বিষয়ে পড়াশোনা করেন। ধানমন্ডির অভিজাত এলাকায় অবস্থিত তার দোতলা বাড়িটি বেশ অনাড়ম্বর হলেও ছিমছাম। এবাড়িতেই স্ত্রী ফজিলাতুন্নেসা, তিন ছেলে ও দুই মেয়ে নিয়ে তার বসবাস। মাত্র সামান্য কিছুদিন বীমাকর্মকর্তা হিসেবে চাকরি করলেও, তার জীবনের বেশির ভাগ সময় তিনি রাজনিতীকেই উৎসর্গ করেছেন। প্রথমে তিনি ব্রিটিশ বিরোধী আন্দোলনে সম্পৃক্ত ছিলেন। ১৯৪৭ এর দেশবিভাগের পর তিনি পূর্ব পাকিস্তানের উপর চালানো পশ্চিম পাকিস্তানিদের প্রতিটি শোষণের প্রতিবাদ করেছেন প্রচন্ড কড়া ভাষায়। তিনি তার সমরথকদের উদ্দেশ্যে বলেন- “ভাইয়েরা আমার, তোমরা কি জানো করাচি শহরের প্রতিটি রাস্তা সোনা দিয়ে মোড়া? তোমরা কি সেই লুট হয়ে যাওয়া সোনা ফিরিয়ে আনতে চাওনা? তবে হাত তোল, হাত তোল, যোগ দাও আমার সাথে। পাকিস্তানের জনক মোহাম্মদ আলি জিন্নাহর উর্দুকে রাষ্ট্রভাষা করার ঘোষণার প্রতিবাদে গড়ে ওঠা ছাত্রআন্দোলনে যোগ দিয়ে প্রথমবারের মত তিনি গ্রেফতার হন ১৯৪৮ সালে।\nএখনও পর্যন্ত, অনেকক্ষেত্রেই, তিনি রাজনৈতিকভাবে মধ্যপন্থী হিসেবে রয়ে গেছেন। তিনি একজন সামাজিক গণতন্ত্রবাদী, যিনি বড় বড় শিল্পকারখানা, ব্যাংক এবং বীমা প্রতিষ্ঠান ইত্যাদির রাষ্ট্রায়ত্তকরনে বিশ্বাসী করেন। এমনকি বৈদেশিক মুদ্রার নীতিতেও তিনি মধ্যপন্থাই অবলম্বন করেন। যেখানে পশ্চিম পাকিস্তানের জুলফিকার আলী ভুট্টো গণচীন ও সোভিয়েত ইউনিয়নের সাথে আন্তরিক সম্পর্ক বজায় রাখেন এবং কঠোরভাবে ভারত-বিরোধিতা করেন, সেখানে মুজিব ভারতের সাথে বানিজ্যে আগ্রহী এবং কিছুটা পশ্চিমা ধ্যানধারনার বাহক হিসেবেই পরিচিত।\n⟵পাকিস্তানে গৃহ যুদ্ধ\nবাঙলায় রক্ত বন্যা⟶


ICC Ranking: নিউজিল্যান্ডকে টপকে ফের বিশ্বের এক নম্বর টেস্ট দল ভারত, কত নম্বরে রয়েছে বাংলাদেশ-পাকিস্তান? - team india reclaim no 1 spot in the icc men’s test team rankings, Bangla News\nবাংলা নিউজ > কর্মখালি > ICC Ranking: নিউজিল্যান্ডকে টপকে ফের বিশ্বের এক নম্বর টেস্ট দল ভারত, কত নম্বরে রয়েছে বাংলাদেশ-পাকিস্তান?\nফের বিশ্বসেরা টিম ইন্ডিয়া। ছবি- বিসিসিআই।\nICC Ranking: নিউজিল্যান্ডকে টপকে ফের বিশ্বের এক নম্বর টেস্ট দল ভারত, কত নম্বরে রয়েছে বাংলাদেশ-পাকিস্তান?\n১ মিনিটে পড়ুন . Updated: 06 Dec 2021, 12:59 PM IST\nকিউয়িদের কাছ থেকে বিশ্বসেরার সিংহাসন পুনরুদ্ধার করল টিম ইন্ডিয়া।\nকয়েকমাস আগেই নিউজিল্যান্ডের কাছে বিশ্ব টেস্ট চ্যাম্পিয়নশিপের ফাইনালে হেরে খেতাব হাতছাড়া করতে হয়েছিল ভারতকে। এবার ঘরের মাঠে টেস্টের বিশ্বচ্যাম্পিয়নদের হারিয়ে তাদের কাছ থেকে বিশ্বের এক নম্বর টেস্ট দলের তকমা ছিনিয়ে নিল টিম ইন্ডিয়া।\nনিউজিল্যান্ডের বিরুদ্ধে ১-০ ব্যবধানে টেস্ট সিরিজ জয়ের সুবাদে কিউয়িদের টপকে ফের বিশ্বের এক নম্বর টেস্ট দলে পরিণত হল ভারত। আইসিসির সদ্য প্রকাশিত দলগত টেস্ট ব়্যাঙ্কিং তালিকায় ভারত দ্বিতীয় স্থান থেকে শীর্ষে উঠে আসে। নিউজিল্যান্ড সিংহাসন খুইয়ে নেমে যায় দু'নম্বরে।\nনিউজিল্যান্ডের বিরুদ্ধে টেস্ট সিরিজের আগে ১১৯ রেটিং পয়েন্ট নিয়ে ভারত ছিল দু'নম্বরে। ১২৬ পয়েন্ট নিয়ে নিউজিল্যান্ড অবস্থান করছিল শীর্ষে। সিরিজের পরে ১২৪ রেটিং পয়েন্ট নিয়ে ভারত উঠে আসে এক নম্বরে। ১২১ পয়েন্ট নিয়ে দ্বিতীয় স্থানে পিছলে যায় নিউজিল্যান্ড।\nআগের মতোই ১০৮ পয়েন্ট নিয়ে তিন নম্বরে রয়েছে অস্ট্রেলিয়া। চার নম্বরে অবস্থান করছে ইংল্যান্ড। তাদের সংগৃহীত রেটিং পয়েন্ট ১০৭। ৯২ পয়েন্ট নিয়ে পাকিস্তান রয়েছে পাঁচে। দক্ষিণ আফ্রিকার দখলে রয়েছে ৮৮ পয়েন্ট। তারা রয়েছে ছয় নম্বরে। সাতে রয়েছে শ্রীলঙ্কা। তাদের পকেটে রয়েছে ৮৩ পয়েন্ট। ওয়েস্ট ইন্ডিজ (৭৫), বাংলাদেশ (৪৯) ও জিম্বাবোয়ে (৩১) রয়েছে যথাক্রমে আট, নয় ও দশ নম্বরে।\nMI vs DC: ব্যাটে বল লাগলেও DRS নিলেন না, প্লে-অফের লড়া ....\nTeam India IND vs NZ India vs New Zealand No 1 Test Team ICC Ranking ICC Test Rankings ICC Team Rankings


করোনা সংক্রমণ তিন উদ্যোগে বিপদসীমার নিচে থাকবে: ডা. নজরুল – দৈনিক জনবাণী\nনিজস্ব প্রতিবেদক : দেশের অর্থনীতিকে সচল রাখতে অফিস, কল-কারখানা, যানবাহন সব কিছু চালু করে দেওয়ার পরও করোনা সংক্রমণ আশঙ্কাজনক অবস্থায় যায়নি। বরং ভাইরাস শনাক্তের হার ১২ থেকে ১৪ শতাংশে ওঠানামা করছে।\nসোমবার (১৪ সেপ্টেম্বর) বিকেলে বঙ্গবন্ধু শেখ মুজিব মেডিক্যাল বিশ্ববিদ্যালয়ের (বিএসএমএমইউ) সাবেক উপাচার্য এবং দেশের অন্যতম ভাইরোলজিস্ট অধ্যাপক ডা. নজরুল ইসলাম এমন আশা প্রকাশ করেন।\nকরোনায় ২৪ ঘণ্টায় শনাক্ত ১৫৪০,মৃত্যু ২৮...\nভ্যাকসিনের ট্রায়াল শুরুর বিষয়ে ২ দিনের...\nকরোনার দ্বিতীয় ঢেউ ঠেকাতে পূর্ণ প্রস্তুতি...\nনার্সিং অধিদপ্তর দুর্নীতি মুক্ত রাখা আমার...


রাজধানীতে বিলবোর্ডে মৃত্যুফাঁদ || The Daily Janakantha\nরাজধানীতে বিলবোর্ডে মৃত্যুফাঁদ\nPrint জনকণ্ঠ রিপোর্ট ॥ মালিবাগ রেল গেটের সামনের ব্যস্ততম রাস্তার ওপর টাঙ্গানো হয়েছে বিশাল আকৃতির বিলবোর্ড। ঝড় কিংবা অন্য কোন কারণে তা ভেঙ্গে পড়লে হতাহতের ঘটনা ঘটতে পারে। এমন চিত্র দেখা গেছে রাজধানীর কাকরাইল মোড়েও! কিন্তু কেন? এর আগে ঝুঁকিপূর্ণভাবে বিলবোর্ড টাঙ্গাতে চোখে পড়েনি। তবে এসব বিলবোর্ডের কোন অনুমোদন আছে কিনা তা চেনার উপায় নেই। এ চিত্র গোটা রাজধানীজুড়ে। কোথাও কোথাও সারি-সারি বিলবোর্ড। কোথাও বাসা বাড়িতে উঠেছে। এক কথায় বললে নিজের ইচ্ছেমতো বিলবোর্ড বাণিজ্য চলছে নগরজুড়ে। গত কয়েকদিনে বিলবোর্ড ভেঙ্গে অন্তত ১০টি দুর্ঘটনা ঘটেছে। নগরবাসীর কাছে এখন আতঙ্কের নাম বাণিজ্যিক বিলবোর্ড। প্রতিটি বিলবোর্ডই এখন মৃত্যুফাঁদ হয়ে দাঁড়িয়ে আছে। সিটি কর্পোরেশন নির্বাচন সামনে রেখে বিলবোর্ডের বিষয়টি আবারও সামনে এসেছে। নগরীর ভোটাররাও প্রার্থীদের কাছে ঝুঁকিপূর্ণ বিলবোর্ড অপসারণের দাবি জানাচ্ছেন। প্রার্থীরা জনস্বার্থে প্রতিশ্রুতি দিলেও তা কতটুকু বাস্তবায়ন হবে এ নিয়ে সংশয় থেকেই যায়। পাশাপাশি ভোটাররা চান দ্রুততম সময়ের মধ্যে ঝুঁকিপূর্ণ সকল বিলবোর্ড অপসারণ করা হোক। অনুসন্ধানে দেখা গেছে, অনুমোদনহীন বিলবোর্ডে অনেকটাই ঢেকে গেছে ঢাকার ব্যস্ত সড়কের আশপাশ ও ভবন। দেখভালে কর্তৃপক্ষ থাকলেও নেই তাদের কর্তৃত্ব। সিটি কর্পোরেশনের সংশ্লিষ্ট কর্মকর্তারা জানিয়েছেন, অনুমোদন ছাড়া বিলবোর্ড স্থাপন বেআইনী হলেও এ নিয়ে শাস্তির বিধান নেই। আর তাই পার পেয়ে যাচ্ছেন অবৈধ স্থাপনকারীরা। নিয়ম অনুযায়ী ঢাকা সিটিতে সর্বোচ্চ ছয় শ’ বর্গফুট আয়তনের মধ্যে বিলবোর্ড নির্মাণের বাধ্যবাধকতা থাকলেও বিজ্ঞাপনী সংস্থাগুলো যে বিলবোর্ড স্থাপন করছেন তার আয়তন এক হাজার থেকে ১২শ’ বর্গফুটের মধ্যেই থাকে বলে সিটি কর্পোরেশন বলছে। বিশাল আকৃতির বিলবোর্ড নির্মাণের ফলে ঝুঁকিও বেড়ে যায় কয়েকগুণ। কোন কোন সময় ঝড়ো বাতাসে এসব ভেঙে পড়ে হতাহতের ঘটনাও ঘটছে। গত শনিবার এমনই একটি ঘটনায় বিজয় সরণিতে প্রাণ হারান দুই নির্মাণ শ্রমিক। শাহবাগে বিলবোর্ড ভেঙ্গে আহত হন একজন সংসদ সদস্য ও তার গাড়িতে থাকা কয়েক সঙ্গী। একই দিন ঝড়ে রাজধানীর বিভিন্ন স্থানে বিপুলসংখ্যক বিলবোর্ড ভেঙ্গে পড়ার ঘটনাও ঘটে। এসব বিষয়ে কথা হয় ঢাকা দক্ষিণ সিটি কর্পোরেশনের প্রধান নির্বাহী কর্মকর্তা আনসার আলী খানের সঙ্গে। তিনি বলেন, অবৈধ বিলবোর্ড স্থাপনের জন্য কারও বিরুদ্ধে আইনগত ব্যবস্থা নেয়ার নজির নেই। তবে সিটি কর্পোরেশন থেকে বিভিন্ন সময় অবৈধ বিলবোর্ডগুলো ভেঙ্গে বাজেয়াফত করা হয়। অবৈধ বিলবোর্ড অপসারণে কার্যকর ব্যবস্থা নেয়ার কথা জানান তিনি। ঢাকা দক্ষিণ সিটি কর্পোরেশনের বিজ্ঞাপন বিভাগের দায়িত্বপ্রাপ্ত কর্তাব্যক্তিরা বলছেন, যে কোন বিলবোর্ডের পেছনে সিটি কর্পোরেশন বা দায়িত্বপ্রাপ্ত সরকারী দফতরের অনুমোদন নম্বর লেখার নিয়ম থাকলেও বাস্তবে অধিকাংশ ক্ষেত্রেই তা অনুপস্থিত। সে কারণে কোনটি বৈধ আর কোনটি অবৈধ তা নির্ণয় করা কঠিন হয়ে পড়ে। আবার আমরা যেগুলোর অনুমোদন দেই সেগুলো নিয়ম মেনে বসানো হয় না। অনুমোদন পেয়ে বিজ্ঞাপনী সংস্থার মালিকরা নিজেদের ইচ্ছেমতো নির্ধারিত আয়তনের বাইরে বিলবোর্ড স্থাপন করে।ঢাকায় বিলবোর্ড কত ॥ সিটি কর্পোরেশনের তথ্য অনুযায়ী ঢাকায় বৈধ বিলবোর্ডের সংখ্যা প্রায় এক হাজার ২শ’। অবৈধের সংখ্যা কয়েক হাজার। ডিসিসি দক্ষিণের বিজ্ঞাপন বিভাগ থেকে জানা যায়, গত দেড় বছরে ঢাকা দক্ষিণ সিটি কর্পোরেশনে ৯৮ অনুমোদনহীন ও ঝুঁকিপূর্ণ বিলবোর্ড কাটা হয়েছে। এ অঞ্চলে বিলবোর্ড-মেগাসাইন, মিনিপোল, ইলেক্ট্রিক সাইন মিলে ছোট-বড় সাত শতাধিক বিলবোর্ডের অনুমোদন রয়েছে। তবে বাস্তবে যে কতসংখ্যক বিলবোর্ড রয়েছে তার সঠিক হিসেব নেই। ঢাকা উত্তর সিটি কর্পোরেশনে বিলবোর্ড ইজারার দায়িত্বে থাকা বর্জ্য ব্যবস্থাপনা বিভাগের কর্মকর্তা ক্যাপ্টেন বিপন কুমার সাহা বলেন, ডিএনসিসির অনুমোদন নিয়েও অনেকে বড় আকৃতির বিলবোর্ড নির্মাণ করে বসে। এক হাজার থেকে ১২শ’ বর্গফুট আয়তনের বিলবোর্ডও বিভিন্ন স্থানে স্থাপন করা হয়, যা দুর্ঘটনার অন্যতম কারণ। এসব বিষয় তদারকিতে কর্পোরেশনের দুর্বলতার কথাও স্বীকার করেন তিনি।বিপন কুমার সাহা বলেন, আমাদের পর্যাপ্ত জনবল নেই। অবৈধ বিলবোর্ড নিয়ন্ত্রণ করতে হলে ম্যাজিস্ট্রেট ও পুলিশের উপস্থিতিতে উচ্ছেদ অভিযান চালাতে হয়। লোকবলের অভাবে এ ধরনের অভিযান সব সময় করা সম্ভব হয় না। এছাড়া বিলবোর্ড ভাঙার জন্য শক্তিশালী ক্রেনও সিটি কর্পোরেশনের নেই। অন্যায়ভাবে বিলবোর্ড স্থাপন করলে ১৯৮৬ সালের রাজস্ব আইনের ৭০(২) ধারা অনুযায়ী মামলা করা যাবে। এর বাইরে আর কোন আইন নেই। জানতে চাইলে, ঢাকা দক্ষিণ সিটি কর্পোরেশনের প্রধান পরিকল্পনাবিদ স্থপতি সিরাজুল ইসলাম বলেন, সিটি কর্পোরেশনের ভূমিতে অর্থাৎ রাস্তার পাশে বা খোলা জায়গায় কোন বিলবোর্ড স্থাপন করা হয় তবে তার নিয়ন্ত্রণ সিটি কর্পোরেশন করে থাকে। কিন্তু কোন ব্যক্তি মালিকানা বা প্রতিষ্ঠানের ভবনে স্থাপন করা বিলবোর্ড কাঠামোগত বিষয়টি সিটি কর্পোরেশন দেখে না।


যারা CAA এর বিরোধিতা করছে তারা আগে নিজেদের বিবিদের বোরখা থেকে মুক্তি করুক: তারেক ফতেহ, বিখ্যাত লেখক | | India Rag\nCAA ইস্যু নিয়ে বিতর্ক কবে থামবে তা বলা মুশকিল হয়ে পড়েছে। CAA এ প্রত্যাখানের দাবিতে এবার মুসলিম মহিলারা রাস্তায় নামতে শুরু করেছে। যদিও রাজনৈতিক দলের থেকে টাকা নিয়ে র সমস্থকিছু ভণ্ডামি চলছে বলেও অভিযোগ উঠেছে। এ ইস্যুতে বিখ্যাত লেখক তারেক ফাতেহ (Tarek Fatah) বলেছেন, মুসলিম মহিলারা NRC, CAA এর বিরোধিতা করছে না। বরং মুসলিম মহিলাদের রাস্তায় বসিয়ে রেখেছেন তাদের স্বামীরা, দাবি তারেক ফাতাহের। উনি আরো বলেছেন, প্রথমে মুসলিম পুরুষরা মহিলাদের বোরখা থেকে বের করুক, নিষেধাজ্ঞা তুলে নিক। ভগবান শ্রী রামের শহর অযোধ্যায় পৌঁছে তারেক ফাতাহ সাংবাদিকদের মুখোমুখি হিয় একথা বলেন। সেখানে তিনি হনুমান গড়ি এবং রাম জন্ম্ভভূমিতে পূজা দেন ও সাধুদের সাথে সাক্ষাত করেন। এরপর সাংবাদিক মহলের মুখোমুখি হতেই কট্টরপন্থীদের উপর আক্রমন শুরু করেন।\nতারিক ফতেহ বলেন যে মুসলিম মহিলারা এনআরসি এবং সিএএ-এর বিরোধিতা করছেন না। আসলে তাদের স্বামী তাদের প্রতিবাদে বসিয়েছে। উনি বলেন একদিকে পুরুষরা নিজেদের মা বোনকে বোরখায় বন্দি বানিয়ে রেখেছে অন্যদিকে শহীনবাগে এসে NRC/CAA এর বিরোধিতা করতে বলছে, এটা দ্বিচারিতা।\nতারিক ফতেহ বলেন, বাংলাদেশ থেকে হিন্দুরা আসার ফলে মুসলিমরা মনে করছে যে তারা সংখ্যায় কম হয়ে যাবে।বাংলাদেশ থেকে ভারতে আসা হিন্দুরা তাদের জনসংখ্যা কমিয়ে দেবে। হিন্দুরা বাড়লে আমাদের কী হবে? এইরকম একটা ভ্রান্তি ধারণা তৈরি করে দেওয়া হয়েছে।\nতারিক ফতেহ বলেন, বিশ্ববিদ্যালয়ে ধর্মের কি কাজ? কি কারণে বিশ্ববিদ্যালয় মুসলিমদের ৫০% সংরক্ষণ রাখা হয়েছে। মুসলিম ইউনিভার্সিটিগুলি বন্ধ করার দাবিও তোলেন তারিক ফতেহ। উনি বলেন, প্রথমে বিশ্ববিদ্যালয় থেকে জিন্নার ছবি সরিয়ে নেওয়া হোক তবেই বুঝবো আপনারা দেশের কাজের। আপনার জিন্নার ছবি সরাতে দেন না, অন্যদিকে NRC/CAA এর বিরোধিতা করেন। রাম মন্দির প্রসঙ্গে মুখ খুলে তিনি বলেন, ভারতে তো মসজিদের অভাব নেই তাহলে কেন মুসলিমদের ৫ একর জমি দেওয়া হবে?\nনিজেদের হিন্দু পরিচয় দিয়ে জাল পাসপোর্টের মাধ্যমে ভারতে ঢুকছিল দুই রোহিঙ্গা! অবশেষে গ্রেফতার বিমানবন্দরে


আফগানিস্তানে যৌথ সামরিক হস্তক্ষেপ করতে পারে চীন ও রাশিয়া! ১০ হাজার সেনার মহড়া চলছে – আমাদের বার্তা\nআফগানিস্তানে যৌথ সামরিক হস্তক্ষেপ করতে পারে চীন ও রাশিয়া! ১০ হাজার সেনার মহড়া চলছে\nআফগানিস্তানে সহিংসতা ছড়িয়ে পড়া নিয়ে অভিন্ন উদ্বেগ দেখা দিয়েছে চীন এবং রাশিয়া মধ্যে। মধ্য এশিয়ায় এ দুটি দেশকে অর্থনৈতিক প্রতিপক্ষ হিসেবে দেখা হয়। কিন্তু তাদের দ্বোরগোড়ায় তালেবান গোষ্ঠীর পায়ের শব্দ। এ অবস্থায় তারা ক্রমশ কাছাকাছি চলে আসছে বলে মনে করছেন বিশেষজ্ঞরা। আফগানিস্তান থেকে যুক্তরাষ্ট্র ও ন্যাটো একেবারে বিদায় নেয়ার পথে। তাদের পরে এখন এখানে যৌথভাবে অভিযান চালাতে পারে তালেবান। এ জন্য জোটও গঠন করতে পারে। এরই মধ্যে উভয় দেশের ১০ হাজার সেনা মহড়া চালাচ্ছে। অনলাইন নিক্কি এশিয়া’তে প্রকাশিত এক প্রতিবেদনে এ কথা বলা হয়েছে।\nকেউ কেউ বলছেন, মধ্য এশিয়ায় নিরাপত্তার যে সঙ্কট সৃষ্টি হয়েছে, তার প্রেক্ষিতে এ দুটি দেশ যৌথভাবে সামরিক হস্তক্ষেপ চালাতে পারে। অন্যরা বলছেন, এমন অংশীদারিত্ব দ্রুততার সঙ্গে প্রতিযোগিতায় রূপ নেবে। উভয় দেশের কমপক্ষে ১০ হাজার সেনা এখন চীনের নিঙসিয়া হুই স্বায়ত্তশাসিত অঞ্চলে অবস্থান করছে। তাদের সঙ্গে রয়েছে বিপুল পরিমাণ সমরাস্ত্র, যুদ্ধবিমান ও সাজোয়া যান। সামরিক হস্তক্ষেপের বিষয়ে এরই মধ্যে তারা মহড়া শুরু করেছে। নিজেরা শত্রু নিশানাকে টার্গেট করে হাজার হাজার সমরাস্ত্রের গোলা নিক্ষেপের মহড়া বা রিহার্সেল করছে। পাঠানো হচ্ছে যৌথ বোমা হামলা মিশনে যুদ্ধবিমান। শত্রুতাপূর্ণ অবস্থানে স্থলপথে চালানো হচ্ছে হামলার মহড়া।\nরাশিয়ার প্রতিরক্ষা মন্ত্রণালয় থেকে এই মহড়া নিয়ে একটি বিবৃতি দেয়া হয়েছে। এতে রাশিয়া ও চীনের মধ্যে সন্ত্রাসের বিরুদ্ধে সংকল্প এবং সক্ষমতার মহড়া চলছে বলে বলা হয়েছে। তারা যৌথভাবে ওই অঞ্চলের শান্তি ও স্থিতিশীলতা রক্ষার জন্য এই মহড়া চালাচ্ছে। এখানে উল্লেখ করার বিষয় হলো, চীন এবং রাশিয়া এই মহড়া এমন এক সময়ে চালাচ্ছে, যখন তালেবানরা আফগানিস্তানের উত্তরাঞ্চলে তাদের আক্রমণ তীব্র করেছে। তারা কমপক্ষে ৯টি প্রাদেশিক রাজধানী দখল করেছে। মে মাস থেকে যুক্তরাষ্ট্র সেনা প্রত্যাহার শুরুর পর থেকে তালেবানরা একের পর এক ভূখণ্ড তাদের দখলে নিচ্ছে।\nকোনো কেনো হিসাবে বলা হয়েছে, আফগানিস্তানের ৪০০ জেলার অর্ধেকেরও বেশি এখন নিয়ন্ত্রণ করে তালেবান। দু’তিন মাস আগে তাদের দখলে যে পরিমাণ জায়গা ছিল, এই সংখ্যা তার দ্বিগুনের বেশি।\nএ অবস্থায় বেইজিং ও মস্কোর মধ্যে উদ্বেগ দেখা দিয়েছে, আফগানিস্তানের এই সহিংসতা ছড়িয়ে পড়তে পারে মধ্য এশিয়ার অন্য দেশগুলোতে। এ সপ্তাহে আরো উদ্বেগজনক বিষয় লক্ষ্য করা গেছে। তা হলো, তাজিকিস্তান-আফগানিস্তান সীমান্তের কাছে যৌথভাবে অভিযান চালাচ্ছে রাশিয়া, উজবেকিস্তান ও তাজিকিস্তান। বুধবার রাশিয়ার মিডিয়া বলেছে প্রতিরক্ষামন্ত্রী সের্গেই শোইগু বলেছেন, মধ্য এশিয়ার এই দুটি দেশের সীমান্তগুলোর দখল বুধবার নিজেরা নিয়ে নিয়েছে তালেবানরা।\nমধ্য এশিয়ায় চীন এবং রাশিয়া- উভয়েরই উল্লেখযোগ্য অর্থনৈতিক স্বার্থ আছে। ইউরেশিয়ান ইকোনমিক ইউনিয়ন বাণিজ্যিক ব্লকের জন্য রাশিয়া এরই মধ্যে আঞ্চলিক দেশগুলোকে সক্রিয়ভাবে যুক্ত করছে। অন্যদিকে এ অঞ্চলে বেল্ট অ্যান্ড রোড ইনিশিয়েটিভের অংশ হিসেবে অবকাঠামো খাতে বিপুল পরিমাণ বিনিয়োগ করেছে। এই দুটি দেশই এই অঞ্চলে তার প্রভাব বিস্তার করতে চায়। ফলে আফগানিস্তান নিয়ে তাদের মধ্যে যেকোনো বিষয়ে মতবিরোধ দেখা দিতে পারে বলে মনে করেন রাশিয়ান একাডেমি অব সায়েন্সেস ইনস্টিটিউট অব ফার ইস্টার্ন স্টাডিজের সিনিয়র রিসার্চ ফেলো ভাসিলি কাশিন। তিনি বলেন, আঞ্চলিক স্থিতিশীলতায় অভিন্ন স্বার্থ আছে রাশিয়া ও চীনের। এক্ষেত্রে কোনো দেশটিই চাইবে না মধ্য এশিয়া অস্থিতিশীল হয়ে উঠুক বা সেখানে মার্কিন উপস্থিতি প্রতিষ্ঠিত হোক।\n২৮ শে জুলাই তাজিকিস্তানের দুশানবে’তে চীনের প্রতিরক্ষামন্ত্রী ওয়েই ফেংহে সাক্ষাৎ করেছেন রাশিয়ার প্রতিরক্ষামন্ত্রী সের্গেই শোইগুর সঙ্গে। উদ্দেশ্য ছিল আফগানিস্তান ও মধ্য এশিয়ায় পরিবর্তিত পরিস্থিতি নিয়ে আলোচনা করা। এ সময়ে আঞ্চলিক শান্তি ও স্থিতিশীলতা রক্ষার জন্য উভয় প্রতিরক্ষামন্ত্রী সহযোগিতার প্রত্যয় ঘোষণা করেন। এ সপ্তাহে চলমান মহড়ার মধ্যে মধ্য সেপ্টেম্বরে রাশিয়ার ওরেনবার্গ অঞ্চলে আরেক দফা সন্ত্রাস বিরোধী মহড়া করবে মস্কো ও বেইজিং। পরের মহড়ায় অংশ নেবে ৪ হাজার সেনা। তা অনুষ্ঠিত হবে সাংহাই কোঅপারেশন অর্গানাইজেশনের অধীনে।\nযদি আফগানিস্তানের পরিস্থিতি অব্যাহতভাবে অবনতি হতে থাকে, তাহলে কাশিনের মতে- বেইজিং এবং মস্কো আরো কঠোর সিদ্ধান্ত নিতে পারে। তিনি বলেন, আফগানিস্তান যদি মধ্য এশিয়ায় হামলার লঞ্চিং প্যাড হয়ে ওঠে, তাহলে ওই হুমকি নির্মূল করতে চীন ও রাশিয়া যৌথ সামরিক হস্তক্ষেপ করবে। তিনি পূর্বাভাস দিয়ে বলেন, যদি আফগানিস্তান বা আশপাশের অঞ্চলকে স্থিতিশীল করা প্রয়োজনীয় হয়, তাহলে আমরা চীন ও রাশিয়ার নেতৃত্বে একটি জোট গঠন হওয়া দেখতে পাব। ওই দেশে এত জটিল অবস্থার মধ্যে কোন দেশই একা ব্যবস্থা নিতে চাইবে না।


KBC 13:‘বহুরানি’ ঐশ্বর্যকে হিংসা করে কেবিসির প্রতিযোগী! তাজ্জব করা জবাব অমিতাভের - KBC 13: Contestant is jealous of ‘bahurani’ Aishwarya Rai, Amitabh gives shocking reply to her , Bangla News\nবাংলা নিউজ > বায়োস্কোপ > KBC 13:‘বহুরানি’ ঐশ্বর্যকে হিংসা করে কেবিসির প্রতিযোগী! তাজ্জব করা জবাব অমিতাভের\nঐশ্বর্যকে হিংসা করে কেবিসির প্রতিযোগী দিব্যা!\n১ মিনিটে পড়ুন . Updated: 06 Oct 2021, 11:14 AM IST\nঅমিতাভের সঙ্গে মজার আড্ডায় মাতলেন এই প্রতিযোগী!\nকৌন বনেগা ক্রড়োরপতি-র মঞ্চে প্রতিযোগীদের শক্ত শক্ত প্রশ্ন করার পাশাপাশি মজার মজার কথাও বলে থাকেন অমিতাভ। খেলার মাঝেই তাঁদের সঙ্গে মাতেন গল্প-আড্ডায়। আর এবার এক মহিলা প্রতিযোগী অমিতাভের সামনেই বলে বসলেন তিনি হিংসে করেন খোদ ঐশ্বর্য রাই বচ্চনকে। এমনকী জানান, তিনি নিজেকে যথেষ্ট সুন্দরী ভাবেন বলিউডে অভিনয় করার জন্য।\nকেবিসি-র নতুন প্রোমোয় দেখা যাচ্ছে অমিতাভব কেবিসি-র প্রতিযোগী দিব্যা সহায়-র কাছে জানতে চাইছেন, সিনেমা দেখতে ভালোবাসেন কি না? যার উত্তরে দিব্যা জানান, সে পাগল তাঁদের জন্য। শুনে অমিতাভ বলেন, ‘আপনার মুখে ঘি-চিনি-লাড্ডু পড়ুক’!\nএরপরেই দিব্যা হিন্দিতে বলেন, ‘তবে একটা ব্যাপার আছে। আমার খুব হিংসে হয় আপনার বহুরানি ঐশ্বর্যকে। ১০০ বছরে কোনও মহিলা মনে হয় এত সুন্দর হয়ে জন্মেছে!’ যা শুনে তাঁকে ধন্যবাদ জানান অমিতাভ। দিব্যা এরপর বলেন, ‘তবে বাদবাকি নায়িকাদের থেকে আমি সুন্দরী মনে করি নিজেকে। আমি কেন অভিনেত্রী হতে পারব না?’\nততক্ষণাৎ জবাব দেন অমিতাভ, ‘হতে পারে দেবীজি এরপর এরকমই কিছু হয়ে গেল’! শুনে অমিতাভের কথা আমিতাভকেই ফিরিয়ে দিয়ে ওই প্রতিযোগী বলেন, ‘এবার আপনার মুখে ঘি-চিনি আর লাড্ডু পড়ুক!’\nপ্যারিস ফ্যাশন উইকের জন্য আপাতত ফ্রান্সে আছেন ঐশ্বর্য। সঙ্গে আছেন অভিষেক ও আরাধ্যাও। সাদা গাউনে ঐশ্বর্যর ছবি এরমধ্যেই ভাইরাল হয়েছে। সঙ্গে বহুদিন পর মেয়ে আর বরকে নিয়ে কাজের সূত্রে বাইরে গেলেন ঐশ্বর্য।\nKBC 13 Amitabh Bachchan Aishwarya Rai Kaun Banega Crorepati 13


রোগী পরিবারের সাথে বচসা! আচমকা 'গুলি' চালালো বেসরকারি হাসপাতাল কর্তৃপক্ষ, চাঞ্চল্য বনগাঁ » The Kharagpur Post\nHome দক্ষিণবঙ্গ উত্তর ২৪পরগনা রোগী পরিবারের সাথে বচসা! আচমকা ‘গুলি’ চালালো বেসরকারি হাসপাতাল কর্তৃপক্ষ, চাঞ্চল্য বনগাঁ\nরোগী পরিবারের সাথে বচসা! আচমকা ‘গুলি’ চালালো বেসরকারি হাসপাতাল কর্তৃপক্ষ, চাঞ্চল্য বনগাঁ\nওয়েব ডেস্ক : হাসপাতালে ভর্তি প্রসূতি। আত্মীয়রা হাসপাতালের ভিতরে ঢুকতে গেলে বাধা দেয় নিরাপত্তাকর্মী৷ এরপরই দুপক্ষের বচসা ও কথা কাটাকাটির মাঝে আচমকা রোগীর পরিবারের উপর গুলি চালানোর অভিযোগ উঠল বেসরকারি হাসপাতাল কর্তৃপক্ষের বিরুদ্ধে। মঙ্গলবার বিকেলে ঘটনাটি ঘটেছে উত্তর ২৪ পরগনার বনগাঁ যশোর রোডের পল্লির একটি বেসরকারি হাসপাতালে। বেসরকারি হাসপাতাল কর্তৃপক্ষের এমন আচরণে স্বাভাবিকভাবেই আতঙ্কে গোটা এলাকা। ঘটনার পর বুধবার সকাল থেকেই থমথমে গোটা এলাকা।\nজানা গিয়েছে, মঙ্গলবার সকালেই ওই বেসরকারি হাসপাতালে পূর্বপাড়ার বাসিন্দা ছবি কুণ্ডু নামে এক প্রসূতি ভর্তি হয়েছিলেন। ওই নার্সিংহোমের নিয়ম অনুযায়ী শুধুমাত্র রোগীকে দেখার নির্দিষ্ট সময় ছাড়া নার্সিংহোমের ভিতর প্রবেশ করা নিষেধ। সেকারণে মঙ্গলবার বিকেলে নার্সিংহোমের বাইরে রোগীর পরিজনেরা দাঁড়িয়ে ছিলেন। কিন্তু সেসময় আচমকা বৃষ্টি নামলে বৃষ্টি থেকে বাঁচতে একপ্রকার বাধ্য হয়েই তাঁরা হাসপাতালের ভিতরে ঢোকার চেষ্টা করেন। রোগী পরিবারের অভিযোগ, সেই সময় গেটের কাছেই তাদের ভিতরে ঢুকতে বাধা দেন নিরাপত্তারক্ষী। তিনি জানান,একজনের বেশি ভেতরে প্রবেশ করতে দেওয়া হবে না৷ এদিকে একেই বাইরে বৃষ্টি পড়ছে তার ওপর একথা শোনার পর নিরাপত্তারক্ষীর সাথে রোগীর পরিবারের বচসা বাঁধে। সেই সময় রীতিমতো রোগীর আত্মীয়দের মারধর করে হাসপাতাল কর্তৃপক্ষ৷\nপ্রসূতির পরিবারের তরফে অভিযোগ, বচসা চলাকালীন আচমকা ওই বেসরকারি হাসপাতালের একজন কর্মী ফোন করে বাইরে থেকে কয়েকজনকে ডেকে পাঠান। এর কিছুক্ষণের মধ্যেই বেশ কয়েকজন যুবক ঘটনাস্থলে পৌঁছয়। তাদের সবার হাতেই লাঠি, বন্দুক। বাইকে করে হাসপাতালের গেটের সামনে এসে শূন্যে তিন রাউন্ড গুলি চালায়। এর জেরে রীতিমতো ভয় পেয়ে যান হাসপাতালের অন্যান্য রোগী পরিবারের সদস্যরা। অল্পের জন্য রক্ষা পান প্রসূতির পরিবারের সদস্যরা। ঘটনার সঙ্গে সঙ্গে দ্রুত বনগাঁ থানায় খবর দেওয়া হলে ঘটনাস্থলে যায় বনগাঁ থানার পুলিশ। হাসপাতাল চত্বর থেকে বেশ কয়েকটি কার্তুজ উদ্ধার করা হয়েছে। একটি বেসরকারি হাসপাতালের মদতে ভর সন্ধ্যায় রোগী পরিবারের উপর এধরনের মারাত্মক দুস্কৃতি হামলায় স্বাভাবিকভাবেই আতঙ্কে রোগী পরিবার। একই সাথে নিরাপত্তার অভাবে ভুগছেন হাসপাতালে ভর্তি থাকা প্রসূতি মহিলা।\nPrevious articleরাজ্য সরকারের নয়া সিদ্ধান্ত, এবার থেকে করোনা সন্দেহ মৃতদেহ তুলে দেওয়া হবে পরিবারের হাতে\nNext articleসংক্রমণ রুখতে বাড়ি বাড়ি ঘুরে শুরু হচ্ছে অ্যান্টিজেন টেস্ট, আশার আলো কলকাতায়\nমানুষ হয়ে মানু্ষের জন্য বাঁচার মন্ত্র শেখাতে খড়গপুরের মাটি ছুঁলেন মহারাষ্ট্রের কৃষক\nএখন খবর web Desk - March 3, 2020 11:43 am 0\nপুলিশকে বে-নাকাব করে বদলি হলেন বিচারপতি, হিংসার দিল্লি থেকে সরলেন শান্তির অভিভাবক\nএখন খবর web Desk - February 27, 2020 5:45 am 0


আখতার হামিদ খান : ঘটনার শুরু মাননীয় স্বরাষ্ট্রমন্ত্রীর ভাষায়, ‘কিছুটা বানোয়াট, কিছুটা অতিরঞ্জিত, কিছুটা রাজনৈতিক উদ্দেশ্যপ্রণোদিত’ ভাবে। তাই কোথাও কোন লাগসই ঘটনা ঘটলেই লোকজন ভাষায় বলতে গেলে ফাল মেরে হাজির হওয়ার পারদর্শী (যেমন আত্মহননকারী সিমি কিংবা নওশিনের বাসায়) স্বরাষ্ট্রমন্ত্রীকে আমরা তখন ধর্ষিত পূর্ণিমার ধারে কাছে যেতে দেখিনি। স্বারাষ্ট্রমন্ত্রীর ওই অমিয়বাণীতে আমরা গর্দভ ‘সচেতন, নিরীহ ও নিরপেক্ষ’ জনগণ স্বস্তির নিঃশ্বাস ফেলেছিলাম। অবশ্য আমাদের বিভ্রান্ত করার জন্য দেশের তথাকথিত নিরপেক্ষতার ভানধরা কয়েকটি দৈনিক পত্রিকার গোয়েবলীয় নীরবতাও ছিল স্বারাষ্ট্রমন্ত্রীর মতই জুড়িহীন। কিন্তু দিন যত গেছে, ততই ধর্ষণের ঘটনা রাজনৈতিক প্রপঞ্চে পরিণত হয়েছে। রাজনৈতিক প্রতিহিংসা থেকে উদগত এই ধর্ষণষ্ণের ধর্ষক হল জাতীয়তাবাদী কিংবা রাজাকার আল-বদরদের আদর্শানুসারী। আর ধর্ষিত হলো নির্বাচনে ধানের শীর্ষ ও দাঁড়িপাল্লার বিরোধী পক্ষীয় নেতা-কর্মীদের মেয়ে বা আত্মীয়া। রাজশাহীর পুঠিয়ায় ধর্ষক জাতীয়তাবাদের ঝা-াবাহী সৈনিকরা ধর্ষণযজ্ঞের আলোকচিত্র লোকজনকে দেখানোর পর ধর্ষিত মহিমা গত ফেব্রুয়ারি মাসে আত্মহত্যা করে। তখন ‘চোখ ধাঁধানো মেকআপে সমৃদ্ধ নিরপেক্ষতার’ ধ্বজাধারী কতিপয় দৈনিক অনিচ্ছা সত্ত্বেও বাধ্য হয় এ সত্যকে আনুষ্ঠানিকভাবে স্বীকৃতি দিতে। নির্বাচনের আগে ও পরে সংখ্যালঘু নির্যাতন ও নারী ধর্ষণের খবর চেপে রাখার অপচেষ্টা চালিয়ে একসময় ব্যর্থ হতে হয়েছিল এসব দৈনিককে। ঠিক তেমনি আরও এক ব্যর্থতার গ্লানিতে তাদের ঢেকে দেয় মহিমার আত্মহনন। অপ্রিয় সত্য আড়ালকারী পত্রিকাগুলো বলতে বাধ্য হয়, হ্যাঁ, রাজনৈতিক উদ্দেশ্যপ্রণোদিত হয়ে ধর্ষণযজ্ঞ চালানো হচ্ছে বাংলাদেশের অনেক স্থানে। অথচ এ রকম হওয়ার কথা নয়। সাধারণ মানুষ এখনও বিশ্বাস করে, এমনকি বিভিন্ন রাজনৈতিক দলের সাধারণ সমর্থকরাও মনে করেন বলে বিশ্বাস আমাদের, নির্বাচনী ফলাফলের সঙ্গে ধর্ষণের মত কুৎসিত ঘটনার কোন সম্পর্ক থাকতে পারে না (মানুষের ওপর বিশ্বাস হারানো পাপ, আমরা কি ভুলতে পারি এই দৈববাণীর মতো রাবীন্দ্রিক সত্য?)। যে ধর্ষণের ঘটনার ইয়াসমিনের লাশ সামনে রেখে দিনাজপুরের পাশাপাশি সারা দেশ জ্বলে উঠেছিল, শততম সেঞ্চুরি পালনের ঘটনায় জাহাঙ্গীরনগরের ছাত্র-ছাত্রীদের সঙ্গে সংহতি জানিয়ে বিগত সরকারের প্রতি ধিক্কার ছুঁড়ে দিয়েছিল সেই ধর্ষণের ঘটনা নির্বাচনের পর ফিরে আসবে নতুন আঙ্গিক নিয়ে, কেউই তা প্রত্যাশা করেনি। দিন আনি দিন খাই মানুষ থেকে শুরু করে টাকার পাহাড়ে শুয়ে ক্ষুধামন্দা রোগে আক্রান্ত ধনী, কেউই তা চাইতে পারে না।\nনারী নির্যাতন আগেও ছিল, আগেও এ ধরনের ঘটনার ক্রমবৃদ্ধি দেখে উদ্বিগ্ন হয়েছি আমরা সবাই। গত আওয়ামী লীগ সরকারের শাসনামলেও আমরা আমাদের ক্ষোভ চাপা দিয়ে রাখতে পারিনি নারী নির্যাতন ক্রমাগত বেড়ে যাওয়ায়। যে কোন দৈনিক সংবাদপত্রের সম্পাদকীয় কিংবা উপসম্পাদকীয় পাতা খুললেই এ সত্যের প্রমাণ পাওয়া যাবে। কিন্তু চারদলীয় জোট সরকার গঠনের পর সংঘটিত নারী নির্যাতনের ঘটনাগুলোর সঙ্গে সেসবের এক মৌলিক তফাত সুস্পষ্ট হয়ে উঠেছে। বিগত সরকারের সময় নারী নির্যাতন ও ধর্ষণ ছিল আইন-শৃঙ্খলা পরিস্থিতির অবনতির অন্যতম প্রধান সূচক। এখন নারী নির্যাতন মানে কেবল ওইটুকু নয়। এখন নারী নির্যাতন হয়ে উঠেছে রাজনৈতিক প্রতিশোধের অস্ত্র। নারী এখন রাজনৈতিক নিপীড়নের এক নতুন শিকার। রাষ্ট্রক্ষমতায় আসীন হওয়ার মধ্য দিয়ে রাজনৈতিক প্রতিপক্ষকে যেসব কৌশলে নির্যাতন, হয়রানি, অপদস্ত, সন্ত্রস্ত ও লাঞ্ছিত করা যায়, সেসবের তালিকায় স্বাধীন বাংলাদেশে একাত্তরের পর ধর্ষণযজ্ঞ এ সময়ের মতো আর কখনও আনুষ্ঠানিক স্বীকৃতি পায়নি। রাজনৈতিক হত্যা ও নিপীড়নের ঘটনা একাত্তরের পর থেকে প্রতিটি সরকারের আমলেই আমাদের হৃদয়কে কোন না কোনভাবে নাড়া দিয়েছে। কিন্তু সেই হত্যা ও নিপীড়নের সঙ্গে ধর্ষণের কোন যোগ ছিল না। বিএনপি ও জামাত পরিচালিত এই জোট সরকারের অদ্যাবধি একমাত্র কৃতিত্ব বোধকরি যৌনসন্ত্রাস বা নারী নির্যাতনকে রাজনৈতিক অর্থে সংঘটিত করা।\nধর্ষণযজ্ঞ।। দূর অতীতে\nএসব রাজনৈতিক ঘটনা আমাদের মুখোমুখি করে এই প্রশ্নের, তাহলে কি মানবসভ্যতার কোন উৎক্রমণ হয়নি কোটি কোটি বছর পরেও? নৃ-তাত্ত্বিকরা মনে করেন মানুষকে আদিম বন্য-কিংবা বর্বর বলার সঙ্গে ন্যায়-অন্যায় মূল্যবোধ স্থাপনের চেষ্টা করা উচিত নয়। কেননা এগুলো সাক্ষ্য দেয় উৎপাদনের উপায়, প্রক্রিয়া এবং ব্যবস্থার, সাক্ষ্য দেয় সংস্কৃতির। এই সত্য মেনে নিয়েও আমরা মানুষকে বর্বর বলি, বলি আদিম। তর কারণ হয়ত এই, লাঠি-ফালা আর ইটপাথর নিয়ে মারামারি করা এ উৎপাদনপর্বের মানুষের পক্ষে শোভা পায় না। এ পর্বের মানুষের নৃশংসতা প্রকাশের যোগ্য পন্থা হল বোমা মেরে লাখ লাখ মানুষ হত্যা করা, পারমাণবিক তেজষ্ক্রিয়তায় কিংবা জীবাণুর অনুপ্রবেশ ঘটিয়ে মানুষের শরীরকে অস্বাভাবিক ও যন্ত্রণাময় করে তোলা। যখন আমরা বলি, মধ্যযুগীয় কায়দায় নির্যাতন করা হয়েছে তখন তো আসলে বোঝানোর চেষ্টা করি, মানুষের হাত-পায়ের রগ কেটে ফেলে রাখার প্রথা যে উৎপাদনপর্বে ছিল তা আমরা অনেক আগেই পেরিয়ে এসেছি। অতএব উৎপাদন প্রক্রিয়ার এই পর্বে এসে প্রতিপক্ষ দমনের জন্য ওইসব কৌশল প্রয়োগ করা এখন আর শোভা পায় না। আধুনিক পন্থা হল কাউকে ইলেকট্রিক চেয়ারে বসিয়ে শক দিয়ে যন্ত্রণা দেয়া, হানড্রেড ওয়াট পাওয়ার কিংবা জিরো পাওয়ার বাল্বের নীচে একটানা বসিয়ে রাখা।\nএই কুৎসিত রাজনৈতিক যৌনসন্ত্রাসের পরিণতি কী? আমাদের জানা নেই। কিন্তু আমরা গ্রীক পুরাণের এক কাহিনী মনে করতে পারি, যদিও হুবহু মিলবে না। ইডিপাস নিজের চোখ নিজেই উপড়ে ফেলেছিলেন। কেন? এ কাহিনী সবারই জানা। যদিও ইডিপাস এক অর্থে ইনোসেন্টই ছিল, তবুও আত্মপীড়ন ইডিপাসকে বাধ্য করেছিল নিজের চোখকে নিজেই উপড়ে ফেলে দিতে। ইতোমধ্যেই যৌনসন্ত্রাসের প্রতিবাদের একটি ধরন সুস্পষ্ট রূপ নিয়ে সমাজে আত্মপ্রকাশ করেছে। প্রতিবাদ হিসেবে অনেক মেয়েই আত্মহননের পথ বেচে নিচ্ছেন। এইসব আত্মহনন যেমন নিপীড়িন নারীকে আরও নতুন নতুন আত্মহননের দিকে ঠেলে দিচ্ছে তেমিন নির্যাতিত পরিবারগুলোর নিভৃত হৃদয়ে রেখে যাচ্ছে বেদনার নীলাভ জিঘাংসা।


জুন 30, 2019 কমিশন ছাড়া বাণিজ্য লেখক মেহেদী পঁজর 70526 দর্শকরা\nবেনামী (1 ট্রেডারদের জন্য প্যাম থেকে6মাসের জন্য নেওয়া) জানুয়ারী 3, 2019\nরজন এর গঠন কাঁচামাল (শঙ্কু বা হার্ডউড, লগিং বর্জ্য, পাইন স্টাম্প - বায়ুসংক্রান্ত osmol) এবং কাঁচামাল থেকে এটি নিষ্কাশন পদ্ধতির প্রক্রিয়া (শুষ্ক পাতন, কাঠকয়লা, tar, গ্যাসীকরণ) উপর প্রকারের ধরন উপর নির্ভর করে। বিচ্ছিন্নতা পদ্ধতি অনুযায়ী, নিষ্পত্তি, দ্রবণীয় এবং নিষ্কাশন রজন বিশিষ্ট হয়। দীর্ঘ ৯ বছরের প্রণয়ের অবসান ঘটিয়ে ২০১২ সালের ১৯ মে জুকারবার্গ জীবিত থেকে বিবাহিতদের কাতারে চলে যান! মজার ব্যাপার হচ্ছে, বিয়ের দিন আমন্ত্রিত অতিথিদের কেউই জানত না যে সেদিন জুকারবার্গের বিয়ে! সবাইকে বলা ছিল প্রিসিলার গ্র্যাজুয়েশন সেলিব্রেট করার জন্য ছোটখাটো একটা পার্টি রাখা হয়েছে। তাই নির্দিষ্ট দিকে প্রিসিলাকে কনের বেশে দেখে সবাই তাজ্জব বনে যান! অক্টোবরে ফেসবুক ব্যবহারকারীর সংখ্যা ১ বিলিয়ন ছোঁয়। আর বর্তমানে বিশ্বের প্রায় ১৭০ কোটি মানুষের ফেসবুক একাউন্ট আছে।\nদাসত্ব বলেছেন: ৬ নং ছুপা মাইনাস টা দিয়েছেন এই ২ জনের ১ জন। সুবিন : আমাদের যে পরীক্ষাভিত্তিক শিক্ষাব্যবস্থা, এ নিয়ে আপনার কী মন্তব্য? কর্মজীবনে সিজিপিএ ট্রেডারদের জন্য প্যাম কতটা দরকারি?\nক্রিস ক্যালেন নামে ঐ গায়কের স্বামী বলছেন তিনি একদিন দেখেছেন ট্রেডারদের জন্য প্যাম মাতলামির কারণে রক্ষীরা ওমর মতিনকে ক্লাব থেকে বের করে দিচ্ছে। একটি খামার তৈরি এবং তাদের সহায়তায় খনির তৈরির আকর্ষণটি হল ব্যবহারকারী নিজে ইলেকট্রনিক মুদ্রা সংগ্রহের সময় ব্যয় করে না। এটি স্বয়ংক্রিয়ভাবে এবং ক্রমাগত ঘটে।\nএবং আমরা আপনাকে আমাদের হটেস্ট আইটেম কিনতে সুপারিশ, যা সারা বিশ্বের এত জনপ্রিয় হয়েছে। ন্যূনতম আমানত : ক্লাসিক এবং প্রো অ্যাকাউন্টে $ 25, ভিআইপি অ্যাকাউন্টে 50,000 ন্যূনতম ব্যালেন্স।\nলিভারটি আর পর্যাপ্তভাবে কাজ না করলে লিভার ট্রান্সপ্লান্ট বিবেচনা করা হয় (লিভার ব্যর্থতা)। লিভার ব্যর্থতা হঠাৎ (তীব্র লিভার ব্যর্থতা) ভাইরাল হেপাটাইটিস, ড্রাগ প্রাদুর্ভাব আঘাত বা সংক্রমণের ফলে ঘটতে পারে। লিভার ব্যর্থতা দীর্ঘমেয়াদী সমস্যার শেষ ফলাফল হতে পারে। নিম্নলিখিত অবস্থার দীর্ঘস্থায়ী লিভার ব্যর্থতা হতে পারে। কিংকু চৌধারি হাঁ করে কিছুক্ষণ চেয়ে থেকে বললেন, "স‍্যার, মৃগেলে-কালিবাউশে কেমন যেন একটা মাসতুতো ভাইয়ের গন্ধ পাচ্ছি।"\nএয়ার কন্ডিশনার এবং ফ্যান কোয়েল ট্রেডারদের জন্য প্যাম বিকাশের সময়, জলবায়ু সরঞ্জাম এবং ভোক্তা পছন্দ বিতরণকারীদের ইচ্ছার বিবেচনায় নেওয়া হয়েছিল। Venterra সেরা বিশ্বের নির্মাতারা কারখানাগুলিতে উত্পাদিত হয়। শৈশব এবং কিশোর বয়সে, মার্টগুলি সফলভাবে নিজেদের (20% ক্ষেত্রে) অদৃশ্য হয়ে যায়, তাই তাদের সর্বদা থেরাপি দরকার হয় না।\nউপরন্তু, আপনি বিনামূল্যে বোতাম, আইকন সেট, নিদর্শন, ব্রাশ এবং অন্যান্য অনুরূপ ফটোশপ সংস্থান খুঁজে পেতে পারেন। এই জনপ্রিয় আইটেম খুঁজে পেতে সাহায্য করার জন্য সর্বাধিক পছন্দ করে সাজানো এবং সবচেয়ে ডাউনলোড করা যেতে পারে। Classifieds: বিজ্ঞাপন বিশেষ, পত্রিকায় ও অনলাইনে কম খরচে বিজ্ঞাপন প্রকাশের ব্যবস্থামূলক সাইট।\nকম্বি - ট্রেডারদের জন্য প্যাম নীচে অবস্থিত একটি ভলিউমেট্রিক ফ্রিজার, আলাদা শীতল চেম্বার রয়েছে। PEM RSAPublicKey বিন্যাস শিরোনাম এবং ফুটার লাইন ব্যবহার করে।


যৌনপল্লীতে এক নিয়ন্ত্রক !\nনিজস্ব প্রতিবেদক | শুক্রবার, ফেব্রুয়ারী ২, ২০১৮\nময়মনসিংহ শহরের যৌনপল্লীতে দীর্ঘদিন ধরে এক নিয়ন্ত্রকের হাতে জিম্মী পতিতারা । এই নিয়ন্ত্রকের চড়া সুদ, নিজস্ব বাহিনী, মাদক দ্রব্যের কারবার পরিচালনায় করছে বলে অভিযোগ উঠেছে। নিয়ন্ত্রক নিজেকে সাংবাদিক হিসাবে পরিচয় দেন । এই পরিচয়ে পুলিশ বাহিনীকেও ধু¤্রজালে বন্দি করে রাখেন । এই যৌন পল্লীর পতিতারা নিরাপত্তাহীনতার ভূগে থাকেন নিয়ন্ত্রকের অদৃশ্য কালো থাবায়।\nপতিতাদের অভিযোগ ঐ নিয়ন্ত্রকের বাহিনীর কাছে নিরাপত্তা নিয়ে আমরা সব সময় শঙ্কায় থাকি। তার অদৃশ্য কৌশলের কারণে এক অজানা কারনে এখন কেও নিরাপত্তার দায়িত্ব পালন করছে না। যৌনপল্লীতে নাম প্রকাশে অনিচ্ছুক যৌনকর্মীদের অভিযোগ, আমরা বার বার ঐ নিয়ন্ত্রকের বিরুদ্ধে অভিযোগ এনে স্থানীয় থানায় এ নিয়ে অভিযোগ করেও কোনো সাড়া পাইনি। কোন ব্যবস্থা নেওয়া হয়নি। ঐ নিয়ন্ত্রকের চেম্বার যৌনপল্লীর পাশেই । ক্রমশ তিনি হয়ে উঠেন এই যৌনপল্লীর দ-মু-ের কর্তা। এখানকার নিরাপত্তা ব্যবস্থাও চলে আসে তার কব্জায়। পতিতারা তার হতে জিম্মী ।\nএই যৌনপল্লীতে আসা খদ্দেরদের কাছ থেকে হাজার হাজার টাকা তোলে এই নিয়ন্ত্রকের কর্মীরা। সরকারি নিয়ম নীতি না মেনে শ্রেফ চাঁদাবাজি করছে এই নিয়ন্ত্রক। এবং যৌনপল্লীতে যেকোন ঘটনার বিচারও তার হাতে। সবকিছুই তার ইচ্ছামতো চলে। যৌনপল্লীর বাড়ীওয়ালী ও সাধারন যৌনকর্মীরা নিয়ন্ত্রকের কাছে জিম্মি এবং অসহায় হয়ে আছেন। এই নিয়ন্ত্রকের বিরুদ্ধে অভিযোগের পাহাড় রয়েছে। কোন খদ্দের যদি এর কথা না মানে তাহলে তাকে নির্যাতন করা হয়। তাই ভয়ে বাধ্য হয়ে এই নিয়ন্ত্রকের কথামত চলতে হয় সবাইকে। এই যৌন পল্লীতে যা আয় তার সব কিছুর হিসাব তাকে দিতে হয়।\nযাকে যাকে ম্যানেজ করার দরকার সে করে । নিয়ন্ত্রক তার নিজস্ব পদ্ধতিতে যৌনপল্লীতে অবৈধভাবে অর্ধলক্ষাধিক টাকা আয় করে। পুলিশ প্রশাসনের নাকের ডগায় বসেই নিয়ন্ত্রক মাদক নিয়ন্ত্রণ, সুদের ব্যবসা ও চাঁদাবাজী করছে। এদিকে তার কোনো দায়িত্ব নিতেও রাজি নয় পুলিশ। এই নিয়ন্ত্রকের বিষয়ে আইনপ্রয়োগকারী সংস্থা থেকে বলা হয়,\n‘ নিয়ন্ত্রককে আমরা চিনিনা ।’তবে অনেকেরই অভিযোগ, পুলিশের সঙ্গেই সারাক্ষণ দেখা যায় তাকে। এদিকে ঐ নিয়ন্ত্রকের যোগসাজশে যৌনপল্লীর প্রভাবশালী বাড়িওয়ালীদের ছত্রছায়ায় গড়ে ওঠা দালাল চক্র প্রতিদিন দেশের বিভিন্ন স্থান থেকে কৌশলে মেয়েদের এনে যৌনপল্লীতে বিক্রি করছে। এরপর তাদের অমানবিক নির্যাতন করে যৌন পেশায় লিপ্ত হতে বাধ্য করা হয়।\nএদের অধিকাংশই অপ্রাপ্ত বয়সী শিশু-কিশোরী। শিশু যৌনকর্মীর সংখ্যা দিন দিন আশঙ্কাজনক হারে বাড়ছে। ইতিপূর্বে পুলিশ অভিযান চালিয়ে যৌনপল্লীর অন্ধকার জীবনে থাকা অসংখ্য কিশোরীকে উদ্ধার করে। জানা গেছে. পাচারকারী চক্র দেশের বিভিন্ন স্থান থেকে কিশোরী ও গার্মেন্টকর্মীদের ভালো বেতনে কাজ এবং প্রেমের সম্পর্ক গড়ে বিয়ের প্রলোভন দেখিয়ে যৌনপল্লীতে বিক্রি করে দেয়।\nএ ছাড়া বিভিন্ন বাসাবাড়িতে কাজ করার সময় নির্যাতনের শিকার হয়ে বাসা থেকে বের হলে ওত পেতে থাকা নারী পাচারকারীদের খপ্পরে পড়ছে তারা। এক্ষেত্রে তাদের অসহায়ত্বের সুযোগ কাজে লাগিয়ে প্রভাবশালী বাড়িওয়ালীদের কাছে বিক্রি করে দেওয়া হয়। ময়মনসিংহ যৌনপল্লীকে ঘিরে এই নিয়ন্ত্রকের যোগসাজশে শতাধিক পাচারকারী দেশের বিভিন্ন স্থানে অবস্থান করে এ কাজ করছে।\nবর্তমানে অধিকাংশ যৌনকর্মী অপ্রাপ্ত বয়সী। প্রায় প্রতিদিন নতুন শিশু-কিশোরীকে ময়মনসিংহ যৌনপল্লীতে এনে যৌন পেশায় বাধ্য করা হচ্ছে। আইনের চোখ ফাঁকি দিয়ে শিশু-কিশোরীদের যৌন পেশায় লিপ্ত করে নিয়ন্ত্রক পল্লীর অধিকাংশ বাড়িওয়ালী মোটা অঙ্কের টাকা হাতিয়ে নিচ্ছে। যৌনপল্লীতে খদ্দেরকে খুশি করতে না পারলে শুরু হয় অন্য বাড়িওয়ালীদের কাছে বিক্রির প্রক্রিয়া।\nকারও পছন্দ হলে নিয়ন্ত্রকের মাধ্যমে দর-দামের মাধ্যমে তার কাছে বিক্রি করা হয়। নিয়ন্ত্রকের ইশারায় আবার সেই বাড়িওয়ালীর কথামতো চলতে হয়। এভাবে একটি মেয়ে একাধিকবার এখানে বিক্রি হয়ে থাকে। আর পালানোর পথ বন্ধ করতে সঙ্গে থাকে ঐ নিয়ন্ত্রক। এভাবে নির্যাতনের শিকার হয়ে যৌনবৃত্তি করছে অনেক কিশোরী-তরুণী। নিয়ন্ত্রক নিজের মত করে ফাঁদ পেতে বসে আছে যেনৈপল্লীতে । তার অপরাধের বিষয়ে কেও প্রতিবাদ করলে প্রতিবাদকারীর বিরুদ্ধে মামলা বা নামে-বেনামে বিভিন্ন দপ্তরে একাদিক অভিযোগ দিয়ে হররানী করে ।


ক্রিকেটার নাসিরের পারিবারিকভাবেই বিয়ে ! - স্পোর্টস গসিপ ক্রিকেটার নাসিরের পারিবারিকভাবেই বিয়ে ! - স্পোর্টস গসিপ\nক্রিকেটার নাসিরের পারিবারিকভাবেই বিয়ে !\nসাধারণত তারকারদের বিয়ের খবরে সব সময়ই কৌতূহল থাকে ভক্ত-অনুরাগীদের। তবে নাসির হোসেনের বিয়ের বি'ষয়ে ক্রিকেটপ্রেমীদের একটু বাড়তি মনোযোগ থাকতেই পারে।\nকারণ বাংলাদেশ ক্রিকে'টের ‘ব্যাডবয়’ খ্যাত এ অলরাউন্ডারের ক্যারিয়ারের চেয়ে তার ব্যক্তিগত জীবনই এসেছে আলোচনায়। তার নারী ভক্ত-বান্ধবী নিয়ে নানা মুখরোচক গল্প খবরের শিরো'নাম হয়েছে। তার একাধিক মোবাইল সিম ব্যবহার করা নিয়ে মন্তব্য করেছিলেন স্বয়ং বোর্ড সভাপতি নাজমুল হাসান পাপন।\nপারিবারিকভাবেই তাম্মির স'ঙ্গে গাঁটছড়া বাঁধলেন নাসির। করো'না পরিস্থিতিতে রোববার উত্তরার রেস্তোরাঁয় পরিবারের ঘনিষ্ঠজনদের নিয়ে আকদ সম্পন্ন করেছেন তিনি। আগামী ২০ ফেব্রুয়ারি বিবাহোত্তর সংবর্ধনার আয়োজন করবে নাসিরের পরিবার। তার আগে ১৭ ফেব্রুয়ারি যৌ'থভাবে গায়েহলুদের আনুষ্ঠানিকতা সারা হবে।\nদুজনের চেনাজানা অনেক আগে থেকেই। গেল বছর সেপ্টেম্বরে ইন্সটাগ্রামে একটি মেয়েকে নিয়ে পোস্ট দিয়েছিলেন নাসির। যদিও মিনিট দশেক পর পোস্টটা ডিলিটও করে দিয়েছিলেন। শেষ পর্যন্ত তার স'ঙ্গে বিয়ের বন্ধনে আব'দ্ধ হয়েছেন।\nআকদের পর রোববার রাতে নিজের ভেরিফায়েড ফেসবুক পেজে নববধূর স'ঙ্গে তোলা বেশ কয়েকটি বিয়ের ছবি আপলোড করেন নাসির। ক্যাপশনে লিখেছেন– ‘আল হা'ম'দুলিল্লাহ, আমা'দের নতুন জীবনের জন্য দোয়া করবেন।’\nজাতীয় দলে নাসির হোসেন অনিয়মিত হয়েছেন অনেক আগেই। ঘরোয়া ক্রিকে'টে নিয়মিত খেললেও অতটা সুবিধা করতে পারছেন না।\nসম্প্রতি হয়ে যাওয়া ব'ঙ্গবন্ধু টি-২০ লিগেও দল পাননি এ অলরাউন্ডা। যদিও সেই নাসিরের কাঁধেই নেতৃত্বভার তুলে দিয়েছিল আবুধাবি টি-টেন লিগের ফ্র্যাঞ্চাইজি পুনে ডেভিলস।


রাজনীতি ৩ মার্চ, ২০২১ ০৮:৫৬\nতথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ বলেছেন, দেশ অনেক এগিয়ে গেছে। এ দেশে বিএনপির দলাদলি-নেতিবাচক রাজনীতি না থাকলে দেশ আরও অনেক দূর এগিয়ে যেত।\nবুধবার (০৩ মার্চ) দুপুরে জাতীয় প্রেসক্লাবে বঙ্গবন্ধু সাংস্কৃতিক জোটের উদ্যোগে আয়োজিত এক আলোচনা সভায় এসব কথা বলেন তিনি। এসময় বিশেষ অতিথি হিসেবে সভায় বক্তব্য রাখেন তথ্য প্রতিমন্ত্রী ডা. মুরাদ হাসান।


বলিউডে আসছেন সুচিত্রা কৃষ্ণমূর্তির মেয়ে কাবেরী\nআপডেট : ১৬ জুন ২০২২, ২:১৭:২৫ অপরাহ্ন\nপ্রায় তিন দশক আগে শাহরুখ খানের সঙ্গে ‘কাভি হ্যাঁ, কাভি না’ ছবিতে অভিনয় করেছিলেন সুচিত্রা কৃষ্ণমূর্তি। শাহরুখের লিপে ‘আনা মেরি প্যায়ার কো নাম তুম ঝুটা সমঝো জানা’ আজও ফেরে ভক্তদের মুখে মুখে। সেই সুচিত্রা এখন কেমন আছেন? কী করছেন? প্রকাশ করলেন অভিনেত্রী।\n১৯৯৭ সালে পরিচালক শেখর কাপুরকে বিয়ে করেছিলেন সুচিত্রা, তবে ২০০৬ সালে ভেঙে যায় সেই বিয়ে।\nমেয়ে কাবেরীকে নিয়ে এখন সিঙ্গল সুচিত্রা। খুব দ্রুত হিন্দি ছবিতে পা রাখতে চলেছে কাবেরী, তার আগে মেয়ের সঙ্গে সম্পর্ক নিয়ে নব্বইয়ের দশকের এই সাড়া জাগানো অভিনেত্রী সহজ স্বীকারোক্তি দিলেন।\nসুচিত্রা জানান, মেয়ের সঙ্গে বন্ধুত্বপূর্ণ সম্পর্ক তাঁর, এমনকী মেয়ে জোর করে মায়ের নাম লিখিয়েছে ডেটিং সাইটে। একা হাতে মেয়েকে মানুষ করা সহজ কাজ নয়, তাই শুরু থেকে মেয়েকে নিয়ে একটু বেশি সচেতন থেকেছেন সুচিত্রা।\nজানা যাচ্ছে, অমরেশ পুরির নাতি বর্ধান পুরির সঙ্গে জুটি বেঁধে বলিউডে অভিষেক করবে সুচিত্রা-কন্যা। তাঁর কথায়, মেয়ে জোর করে ডেটিং সাইটে নাম লিখিয়ে দিয়েছে। শুধু তাই নয়, সেখান থেকে সুযোগ্য পাত্রের সঙ্গে মা-কে ডেটে যেতেও বাধ্য করে কাবেরী। তবে সেই সব ডেট একদম এনজয় করেন না সুচিত্রা। বার কয়েক কথা বলেই সেই সব পুরুষকে ‘ফ্রেন্ড-জোন’ করে দেন।\nসুচিত্রা অকপটে বললেন, ‘মেয়েকে তো আমি বলেছি, দেখ তোর কথা শুনে ডেটে গেলাম। তবে এইসব আমার জন্য নয়। আমি একাই বেশ আছি’।


টাঙ্গাইলে ফ্রি মেডিকেল ক্যাম্প অনুষ্ঠিত টাঙ্গাইলে ফ্রি মেডিকেল ক্যাম্প অনুষ্ঠিত – টাঙ্গাইল প্রতিদিন\nআপডেট : Sunday, February 21, 2021\n73 বার দেখা হয়েছে\nপ্রতিদিন প্রতিবেদক : বিজয় দিবস উপলক্ষে টাঙ্গাইলে দিনব্যাপী ফ্রি মেডিকেল ক্যাম্প অনুষ্ঠিত হয়েছে।\nআজ ২১ ফেব্রুয়ারি রবিবার সদর উপজেলার ঘারিন্দা ইউনিয়নের খানপাড়া কবরস্থান মসজিদ প্রাঙ্গনে ফুয়ান ওয়াটার পাম্পের ব্যবস্থাপনায় এ ক্যাম্পের আয়োজন করা হয়।\nফ্রি মেডিকেল ক্যাম্পের উদ্বোধন করেন টাঙ্গাইল সদর উপজেলা স্বাস্থ্য ও পরিবার পরিকল্পনা কর্মকর্তা ডা. রামপদ প্রসাদ।\nক্যাম্পে জাতীয় ক্যান্সার গবেষনা ইনন্সিটিউটও হাসপাতালের সাবেক ডেপুটি ডাইরেক্টর ডা. মোহাম্মদ ফিরোজ খানের তত্ববধানে নাক-কান-গলা, গাইনী, চক্ষু, মেডিসিন, অর্থোপেডিক, ডেন্টালসহ বিভিন্ন বিষয়ে প্রায় ৫শতাধিক রোগীকে চিকিৎসা সেবা ও পরামর্শ দেওয়া হয়। পাশাপাশি তাদের মাঝে বিনামূল্যে ওষুধ বিতরণ করা হয়।\nদিনব্যাপী ফ্রি মেডিকেল ক্যাম্পের ব্যস্থাপনায় ছিলেন ফুয়ান ওয়াটার পাম্পের ম্যানেজিং ডিরেক্টর শফিকুল ইসলাম খান, গাজীপুর বঙ্গবন্ধু কৃষি বিশ্ববিদ্যালয়ের ডিন ড. আবু আশরাফ খান, বাংলাদেশ পলিটেকনিক শিক্ষক সমিতির সভাপতি আমান উল্লাহ খান ইউসুফজি, ফুয়ান ওয়াটার পাম্পের চেয়ারম্যান রাশেদ খান প্রমুখ।\nটাঙ্গাইলে ৯ দোকানদারকে জরিমানা করেছে ভ্রাম্যমান আদালত


শিরোনাম: চলতি বছরই আরেকটি স্যাটেলাইট উৎক্ষেপণে প্রস্তুত ইরান হৃদরোগ মোকাবিলায় আইন যুগোপযোগী করা হবে : শিল্পমন্ত্রী ঝিনাইদহে সড়ক দুর্ঘটনায় নিহত ১, আহত ৫ ফরিদপুরে অস্ত্র মামলায় দুইজনের কারাদণ্ড এই সাফল্যের ধারাবাহিকতা ধরে রাখতে হবে : আকবর জাপানে প্রমোদতরীতে করোনায় আক্রান্ত দুই শতাধিক মিরসরাই থেকে ৮ সদস্যের টিম যাচ্ছে টেকনাফ স্কাউট সম্মেলনে\nবিয়ে করে নিলেন নেহা কক্কর এবং আদিত্য নারায়ণ! অগ্নি সাক্ষী করে, পুরোহিতের সামনে মন্ত্রোচ্চারণ করে, একে অপরের সঙ্গে মালাবদল এবং সাতপাক ঘুরে নিলেন জনপ্রিয় দুই তারকা। বিশ্বাস হচ্ছে না তো? ভাবছেন ১৪ ফেব্রুয়ারির কথা বলে আগেভাগেই বিয়ে সেরে ফেললেন নেহা-আদিত্য!\nনেহা কক্কর এবং আদিত্য নারায়ণের ফ্যান পেজের তরফে সম্প্রতি একটি ভিডিয়ো শেয়ার করা হয়। যেখানে অগ্নি সাক্ষী করে উদিত নারায়ণের ছেলের সঙ্গে সাতপাকে বাঁধা পড়তে দেখা যায় বলিউডের রিমেক কুইনকে। সুরকার বিশাল দাদলানির হাজিরায় নেহা-আদিত্যর বিয়ে সম্পন্ন হয়ে যায়। যদিও ভিডিয়ো লক্ষ করলে বুঝতে পারবেন, জনপ্রিয় রিয়েলিটি শো ইন্ডিয়ান আইডল-এর সেটেই বিয়ে সেরে ফেলেন নেহা কক্কর এবং আদিত্য নারায়ণ। নেহা-আদিত্যর বিয়ের এপিসোডই কি ১৪ ফেব্রুয়ারি দর্শকদের সামনে তুলে ধরবে সংশ্লিষ্ট ওই চ্যানেল! সেটা অবশ্য সময়ই বলবে। কিন্তু শুধুমাত্র শোয়ের স্বার্থেই কি সাতপাক ঘুরলেন, না কি আদতে মন্ত্র পরে একে অপরকে জীবনসঙ্গী বেছে নিলেন, সেই প্রশ্নই উঠছে বিভিন্ন মহলে।\nনেহা কক্কর এবং আদিত্য নারায়ণের বিয়ে নিয়ে সম্প্রতি প্রশ্ন করা হয় উদিত নারায়ণকে। যার উত্তরে বলিউডের জনপ্রিয় গায়ক জানান, আদিত্য তাঁদের একমাত্র সন্তান। তাই আদিত্য বিয়ের সিদ্ধান্ত নিলে, তা সবার আগে বাবা-মাকেই জানাবেন। কিন্তু এখনও পর্যন্ত নেহা কক্করকে বিয়ের বিষয়ে আদিত্য তাঁদের কিছুই জানাননি বলেও জানান উদিতজি। পাশাপাশি উদিত নারায়ণ এও জানিয়ে দেন, সংশ্লিষ্ট ওই চ্যানেল শুধুমাত্র জনপ্রিয়তা পাওয়ার জন্যই নেহা, আদিত্যর বিয়ের গল্প ফাঁদছে হয়তো। নেহা, আদিত্যর বিয়ে নিয়ে উদিত নারায়ণের ওই আশঙ্কা প্রকাশের পর জোর শোরগোল শুরু হয়ে যায় দুই তারকার ভক্তদের মধ্যে।\nফের আলোচনায় ভিকি-ক্যাটের প্রেম


সিনিয়রদের আড়ালে রেখে এরশাদের সঙ্গে সমঝোতার করেছেন তারেক!\nবিএনপিকে সঙ্গে নিয়ে জোটে আগ্রহী দুপক্ষই। ভোটের হিসেবে দুপক্ষের কাছেই মহামূল্যবান বিএনপি। কিন্তু বিএনপি কার সঙ্গে যাবে? দুপক্ষ হলো অধ্যাপক বদরুদ্দোজা চৌধুরীর নেতৃত্বে যুক্তফ্রন্ট এবং ড. কামাল হোসেনের নেতৃত্বে জাতীয় ঐক্য প্রক্রিয়া। অথবা বিএনপি দুই জোটের কোনটিতেই হয়তো শেষ পর্যন্ত যাবে না, বরং ২০ দলীয় জোটেই নির্বাচনে যাবে। বিএনপি কোন পথে যাবে সেটাই এখন মহামূল্যবান প্রশ্ন।\nক্ষমতাসীন আওয়ামী লীগের বিরুদ্ধে একটি ঐক্যবদ্ধ মোর্চা গঠনের আহ্বান জানিয়ে আসছেন বিএনপির মহাসচিব মির্জা ফখরুল ইসলাম আলমগীর। তিনি যেমন বি. চৌধুরীর ডাকে সাড়া দিয়ে ছুটে গেছেন। সেখানে তিনি গণতন্ত্রের জন্য জাতীয় ঐক্যের ডাক দিয়েছেন, তেমনি তিনি ড. কামাল হোসেনকেও অভিভাবক মেনেছেন। কিন্তু ড. কামাল হোসেন আর অধ্যাপক বদরুদ্দোজা চৌধুরী এক রহস্যময় কারণে এক হতে পারছেন না। দুই প্রবীণ রাজনীতিবীদই পৃথক অবস্থান থেকে ঐক্যের কথা বলছেন। যদিও বিএনপি মহাসচিব ছাড়া বিএনপির অন্যনেতাদের কাছে, এরা দুজনই মূল্যহীন। বিএনপির একজন নেতা স্পষ্ট করেই জানালেন, ভোটের বাজারে ঐক্যের কোনো দাম নেই। এরা বিএনপির ঘাড়ে বন্দুক রেখে গুলি করতে চায়। একই মত লন্ডনে পলাতক বিএনপির ভারপ্রাপ্ত চেয়ারম্যান তারেক জিয়ারও। তারেক জিয়া মনে করেন, বিদ্যমান ২০ দলকে রেখে তার সঙ্গে জাতীয় পার্টিকে যুক্ত করা গেলেই জাতীয় ঐক্য হবে। তারেক জিয়া দলের সিনিয়র নেতাদের আড়ালে রেখে এরশাদের সঙ্গে সমঝোতার চেষ্টা করেছেন বলেও জানা গেছে। তারেক জিয়ার ঘনিষ্ঠ বিএনপির একজন সিনিয়র নেতা জানিয়েছেন, জাতীয় পার্টির কো-চেয়ারম্যান জি.এম কাদেরের সঙ্গে বিএনপির ঘনিষ্ঠ যোগাযোগ রয়েছে। নির্বাচনের আগে জাতীয় পার্টি আরেক দফা ডিগবাজীও দিতে পারে।\nবিএনপি মহাসচিব মির্জা ফখরুল ইসলাম আলমগীর চেয়েছিলেন সরকার হটাতে সকল জোটে রাজনৈতিক শক্তির ঐক্য। এজন্য তিনি জামাতকে ত্যাগ করতেও প্রস্তুত ছিলেন। প্রস্তুত ছিলেন বিএনপির নেতৃত্বও ত্যাগ করতে। একাধিক সূত্র জানিয়েছে, মির্জা ফখরুলের সর্বদলীয় জোটের ফর্মুলা ছিল যৌথ নেতৃত্ব। এখানে একক কোন নেতা থাকবে না। নির্বাচনের পর জোটে যে দল সংখ্যাগরিষ্ঠতা পাবে, তাদের থেকে প্রধানমন্ত্রী হবে। অথবা, জোট আলোচনা করে একজন প্রধানমন্ত্রী ঠিক করবে। কিন্তু মির্জা ফখরুল নানান চেষ্টা করেও বি. চৌধুরী এবং ড. কামালকে এক করতে পারেন নি। একাধিক সূত্র জানিয়েছে, তারেক জিয়াও প্রথমে বি. চৌধুরীর সঙ্গে ঐক্যে রাজী ছিলেন। কিন্তু অধ্যাপক বি. চৌধুরীর পক্ষ থেকে মাহী বি. চৌধুরী দেড়শ দেড়শ আসনের ফর্মুলা দিলে তারেক ক্ষেপে যান। ঐ ফর্মূলায় মাহি বিএনপিকে ১৫০ এবং শরীকদের ১৫০ আসন দেয়ার প্রস্তাব দিয়েছিলেন। একাধিক সূত্র নিশ্চত করেছে, বিএনপি শেষ পর্যন্ত হয়তো দুই প্রস্তাবিত জোটের একটিতেও যাবে না, বরং জাতীয় পার্টির সঙ্গে আসন ভাগাভাগির একটি সমঝোতায় যাবে। বিএনপির অধিকাংশ নেতাই মনে করেন, ২০ দল ভাঙ্গা যৌক্তিক হবে না। বরং জাতীয় পার্টি ২০ দলের বাইরে একমাত্র দল, যাদের জামাত নিয়ে কোন অরুচি নেই। বিএনপির একজন নেতা বলেন, ২০০১ সালেও আমরা জাতীয় পার্টিকে নিয়েছিলাম, ২০১৪তেও এরশাদের সঙ্গে আমাদের একটা সমঝোতা হয়েছিল।’


কফিনে বেঁচে উঠল ৩ বছরের মেয়ে!\nভৌতিক গল্পেই শোনা যায় এমনটা। কিন্তু বাস্তবে ঘটতে দেখা গেল এবার। ডাক্তার মৃত বলে ঘোষণা করে সার্টিফিকেট লিখে দিয়েছেন। কিন্তু শেষকৃত্যের সময় অন্তিম শয্যায় জেগে উঠল ৩ বছরের মেয়েটি!\nফিলিপিন্সের জামবোয়াঙ্গা ডেল শূর এলাকার অরোরায় এ ঘটনা ঘটে। ফিলিপিন স্টার সংবাদপত্রকে ‘মৃত’ মেয়েটির বেঁচে ওঠার কথা সত্যি বলে দাবি করেছেন পুলিশ ইনসপেক্টর হেইডিল টিলান।\nজানা যায়, মেয়েটি বেশ কিছুদিন ধরে প্রচণ্ড জ্বরে ভুগছিল। স্থানীয় চিকিত্সা কেন্দ্রে নিয়ে যাওয়া হলে তাকে পর্যবেক্ষণ করে মৃত ঘোষণা করেন ডাক্তার। শেষকৃত্যের তোড়জোড় চলছিল। কফিনে শোয়ানো ছিল মেয়েটি। সেখানে তাকে শেষবারের মতো দেখতে মুখের ওপর থেকে কাপড়ের আচ্ছাদন সরিয়ে ফেলেন একজন। তাঁর তো চক্ষু চড়ক গাছ! মৃত মেয়েটির মাথা নড়ছে। বাকিদের চোখেও ব্যাপারটা ধরা পড়ে। মেয়েটিকে কফিন থেকে তুলে স্থানীয় স্বাস্থ্যকেন্দ্রে নিয়ে যাওয়া হয়।


হালনাগাদ লাইসেন্স করতে যশোরের তিন উপজেলার ৫৪টি বেসরকারি ক্লিনিক ও ডায়াগনস্টিক সেন্টার মালিককে ১৫ দিনের আলটিমেটাম দেওয়া হয়েছে। যশোরের সিভিল সার্জন ডা. শেখ আবু শাহীনের স্বাক্ষরিত একটি চিঠি প্রতিষ্ঠান মালিকদের কাছে পাঠানো হয়েছে।শনিবার (২৫ সেপ্টেম্বর) বিকেলে বিষয়টি নিশ্চিত করেছেন সিভিল সার্জন অফিসের তথ্য কর্মকর্তা ডা. রেহেনেওয়াজ।\nএদিকে, বিশেষজ্ঞ চিকিৎসক-সেবিকা না থাকাসহ বিভিন্ন অনিয়মের অভিযোগে তিন উপজেলার ১৯টি ক্লিনিক ও ডায়াগনস্টিক সেন্টার সিলগালা করা হয়েছে। তথ্য কর্মকর্তা ডা. রেহেনেওয়াজ জানান, সরকারের নির্দেশনার বাইরে পরিচালিত ক্লিনিক ডায়াগনস্টিকের বিরুদ্ধে কঠোর অবস্থানে রয়েছেন সিভিল সার্জন। তারই নির্দেশে নতুন করে এবং পুরোনোদের নতুন করে নবায়ন করতে ১৫ দিনের আলটিমেটাম দিয়ে ৫৪টি প্রতিষ্ঠান মালিককে পরিপত্র পাঠানো হয়েছে। এর মধ্যে যশোরের শার্শা উপজেলার ২১টি, ঝিকরগাছার ২১টি ও চৌগাছার ১২টি রয়েছে। তিনি আরও জানান, আলটিমেটাম দিয়ে পাঠানো পত্রে লাইসেন্সের জন্য স্বাস্থ্য অধিদফতরে সঠিকভাবে আবেদন করতে বলা হয়েছে।


মিমি জীবনে আসতেই ভালোবাসা খুঁজে পেলেন এই নায়ক !– News18 Bengali\nমিমি জীবনে আসতেই ভালোবাসা খুঁজে পেলেন এই নায়ক !\nUpdated:Feb 12, 2019 11:58 AM IST\n#কলকাতা: গতকালই জন্মদিন গিয়েছে টলিউড অভিনেত্রী মিমি চক্রবর্তীর ৷ আর জন্মদিনের পরের দিনই সুসংবাদ ফ্যানেদের জন্য ৷ অবশেষে মিমি তাহলে প্রেমে পড়লেন ! তবে ইনস্টাগ্রাম তো বলছে, মিমি তো প্রেমেই পড়েছেন, কিন্তু যে নায়কের প্রেমে মিমি হাবুডুবু খাচ্ছেন, সেই নায়ক নাকি মিমিকে পেয়ে আহ্লাদে আটখানা !\nউপরের কথাগুলো একেবারেই ফিল্মি ৷ আসলে, মিমি তাঁর ইনস্টাগ্রামে সম্প্রতি শেয়ার করেছেন তাঁর নতুন ছবি ‘মন জানে না’-এর টিজার ৷ যে টিজারেই ছবির নায়ক যশ, অকপটে স্বীকার করছেন মিমিকে পেয়ে তাঁর জীবনে ভালোবাসা এসেছে ৷ আর সেই টিজারই এখন ভাইরাল ইন্টারনেটে৷\nএর আগে মিমি ও যশকে দেখা গিয়েছিল ‘গ্যাংস্টার’ ও ‘টোটাল দাদাগিরি’ ছবিতে ৷\nদেখুন সেই টিজার---\nOn my special day got something special for you #MonJaneNa sneak peek Trailer on 14th february stay tuned @yashdasgupta @svfsocial @iammony This HOLI\nA post shared by Mimi (@mimichakraborty) on Feb 11, 2019 at 6:01am PST\n#Actress#Bollywood#Mimi Chakrobarty#New Movie\nFirst published: 11:58:39 AM Feb 12, 2019


তুরস্কের কাছে কী চায় যুক্তরাষ্ট্র?\n০২ জুলাই ২০১৮, ১০:০৫\nতুরস্কের কাছে কী চায় যুক্তরাষ্ট্র? -\nমার্কিন জঙ্গি বিমান ‘এফ-৩৫’ সরবরাহ করা এবং কারাবন্দি মার্কিন যাজক অ্যান্ড্রু ব্রানসনের মুক্তির বিষয় সহ একাধিক বিষয়ে তুর্কি প্রেসিডেন্ট রিসেপ তায়্যেপ এরদোগানের সঙ্গে বৈঠক করেছেন দু’জন মার্কিন সিনেটর।\nসম্প্রতি তুরস্কের রাজধানী আঙ্কারায় জাস্টিস অ্যান্ড ডেভেলপমেন্ট পার্টির (একেপার্টি) সদর দপ্তরে তাদের মধ্যে প্রায় এক ঘন্টা স্থায়ী এই বৈঠক অনুষ্ঠিত হয়। এই দুই মার্কিন সিনেটর হচ্ছেন, লিন্ডসে গ্রাহাম এবং জেনি শাহীন।\nবৈঠকের পর এক টুইটে গ্রাহাম বলেন, তুরস্ক এবং যুক্তরাষ্ট্রের মধ্যে বিভিন্ন বিষয় নিয়ে মতভেদ রয়েছে, যা গত বছর দুই মিত্রের মধ্যে উত্তেজনা সৃষ্টি করেছে।\nতিনি তুরস্কের সঙ্গে কৌশলগত অংশীদারিত্বের গুরুত্ব স্বীকার করেন এবং বলেন, ‘দ্বিপাক্ষিক সম্পর্কের ক্ষেত্রে ব্যর্থতা কোনো অপশন নয়।’\nএরদোগানের সঙ্গে বৈঠককে গ্রাহাম ‘অত্যন্ত সৌহার্দ্যপূর্ণ, শ্রদ্ধাশীল’ বলে বর্ণনা করেছেন। তিনি জানান, আঙ্কারার রাশিয়ান ক্ষেপণাস্ত্র প্রতিরক্ষা ব্যবস্থা ক্রয় এবং মার্কিন ‘লকহিড মার্টিন এফ-৩৫ জয়েন্ট স্ট্রাইক ফাইটার জেট’ সরবরাহ করা নিয়ে তারা আলোচনা করেছেন।\nরবিবার তুরস্কের প্রেসিডেন্সিয়াল ও পার্লামেন্ট নির্বাচনে এরদোগান ৫২.৫ শতাংশ ভোট পেয়ে দ্বিতীয় মেয়াদের জন্য প্রেসিডেন্ট হিসাবে পুনরায় নির্বাচিত হন। একই সঙ্গে তার দল পার্লামেন্টে সংখ্যাগরিষ্ঠতা অর্জন করে।\nগত ১৯ জুন মার্কিন সিনেটে বার্ষিক জাতীয় প্রতিরক্ষা অথোরাইজেশন আইন অনুমোদন করেন। এতে মার্কিন ‘এফ-৩৫ জয়েন্ট স্ট্রাইক ফাইটার জেট’ তুরস্কের কাছে বিক্রয় নিষিদ্ধ করা হয়।\nইসরাইল-যুক্তরাষ্ট্রের টার্গেটে তুরস্ক\nগ্লোবাল ফায়ার পাওয়ার, মিডলইস্ট মনিটর ও স্পুটনিক নিউজ\nতুরস্কের সামরিক বাহিনীর বিশেষজ্ঞ ও সাবেক এ্যাডমিরাল সনার পোলাত বলেছেন, তুরস্ক ইসরাইলের পরবর্তী টার্গেট হতে যাচ্ছে। সিরিয়ায় ইসরাইলের অগ্রগতি মানে তারা তুরস্কের কাছাকাছি চলে আসা। সিরিয়ায় পিকেকে সন্ত্রাসীদের বিরুদ্ধে সিরিয়া ও তুরস্কের বিজয় ফিলিস্তিনি এবং জেরুসালেমকে অবশ্যই প্রভাবিত করছে। এজন্য তুরস্ক ইসরাইলের চূড়ান্ত টার্গেটে পরিণত হয়েছে। ইসরাইল যেভাবে তার সামরিক কৌশল ঠিক করছে, আঞ্চলিক স্থাপনাগুলো যেভাবে সাজাচ্ছে তাকে পরিষ্কার বুঝা যাচ্ছে তারা তুরস্ককে টার্গেট করেছে। ইসরাইল, সৌদি আরব, আরব আমিরাত এবং মিসর যে জোট করেছে তা শুধু তাদের জনগণের জন্য হুমকি নয়, বরং মানবতার জন্য হুমকি।\nতুরস্কের কাছে লোকহেড মার্টিন এফ-৩৫ যুদ্ধবিমান বিক্রি বন্ধ করতে যাচ্ছে যুক্তরাষ্ট্র। এজন্য মার্কিন সিনেট কমিটি দেশটির বিদ্যমান একটি আইনে সংশোধনী বিল এনেছে। শুক্রবার ওই সংশোধনী বিল পাস হয়েছে। এই বিল আনার ক্ষেত্রে গত ডিসেম্বরে রাশিয়ার কাছ থেকে ভূমি থেকে আকাশে নিক্ষেপযোগ্য এস-৪০০ মিসাইল ক্রয়ে তুরস্কের স্বাক্ষরিত চুক্তিও প্রভাব ফেলেছে বলে জানিয়েছেন ডেমোক্র্যাট সিনেটর জেন শাহিন।\nসম্প্রতি বেশ কয়েকটি ইস্যুতে ওয়াশিংটন ও আঙ্কারার মধ্যে সম্পর্কে টানাপোড়েন দেখা গেছে। সবচেয়ে বেশি বিরোধ দেখা গেছে সিরিয়ায় মার্কিন সমর্থিত কুর্দিবিরোধী তুরস্কের সামরিক অভিযান নিয়ে। এছাড়াও রয়েছে দুই দেশের অভ্যন্তরে পরস্পরের নাগরিকদের বিরুদ্ধে আইনগত মামলা। পেনসিলভেনিয়ায় থাকা তুর্কি নাগরিক ফাতুল্লাহ গুলেনকে নিয়েও দুই দেশের মধ্যে উত্তেজনা রয়েছে। এরদোগান ব্রানসনের বিনিময়ে গুলেনকে ফেরত চাইলেও তা বাতিল করে দেয় ট্রাম্প প্রশাসন।\nসেন্ট পিটার্সবার্গে বিশ্ব অর্থনৈতিক ফোরামের অধিবেশনে দেওয়া ভাষণে রুশ প্রেসিডেন্ট ভ্লাদিমির পুতিন বলেছেন, রাশিয়া থেকে ক্ষেপণাস্ত্র প্রতিরক্ষা ব্যবস্থা এস-৪০০ কেনার ব্যাপারে তুরস্ককে বাধা দিচ্ছে আমেরিকা। কিন্তু এতে করে কোনও লাভ হবে না। রাশিয়া থেকে উন্নত মানের এস-৪০০ ক্ষেপণাস্ত্র ব্যবস্থা কেনার জন্য ন্যাটো জোটের সদস্য তুরস্ক সিদ্ধান্ত নিয়েছে। এখানে অপরাধটা কী? আঙ্কারার বিরুদ্ধে এ ধরনের চাপ সৃষ্টি করা অন্যায়। এরদোগানকে এ ধরনের চাপ দিয়ে সুফল পাওয়া কঠিন। উল্টো এমন চাপ তাকে এস-৪০০ কেনার ব্যাপারে আরো উৎসাহিত করবে। জাতীয় স্বার্থ রক্ষায় তিনি কোনো আপোস করবেন না।\nমার্কিন পররাষ্ট্রমন্ত্রী মাইক পম্পেও বলেছিলেন, এস-৪০০ কেনা থেকে তুরস্ককে বিরত রাখতে ওয়াশিংটন প্রচেষ্টা অব্যাহত রাখবে। এ ধরনের ব্যবস্থা ন্যাটোর সঙ্গে সঙ্গতিপূর্ণ নয়। তুরস্কের কাছে লোকহেড মার্টিন এফ-৩৫ যুদ্ধবিমান বিক্রি বন্ধ করতে যাচ্ছে যুক্তরাষ্ট্র। এজন্য মার্কিন সিনেট কমিটি দেশটির বিদ্যমান একটি আইনে সংশোধনী বিল এনেছে। শুক্রবার ওই সংশোধনী বিল পাস হয়েছে।\nইসরাইল-যুক্তরাষ্ট্রের এই ধরনের বিরোধীতার মধ্যেও সামরিক সক্ষমতা বাড়ানোর দিকে নজর দিয়েছে তুরস্ক। জনশক্তি, যুদ্ধাস্ত্র, প্রযুক্তি-প্রশিক্ষণ ও সামরিক ব্যয়সহ বিভিন্ন দিক থেকে তুর্কি সামরিক বাহিনী বিশ্বের সেরা বাহিনীগুলোর একটি। ১৯৫২ সাল থেকেই দেশটি বিশ্বের সবচেয়ে শক্তিশালী সামরিক জোট ন্যাটোর সদস্য। বর্তমানে দেশটির সামরিক বাজেট ছিল ১ হাজার ৮১৮ কোটি ৫০ লাখ মার্কিন ডলার ।\nতুরস্ক সামরিক শক্তিতে বিশ্বে ৯ম, ন্যাটো জোটে ৪র্থ, এশিয়ায় ৪র্থ, মধ্যপ্রাচ্যে ১ম ও মুসলিম বিশ্বে ১ম। সংবিধান অনুযায়ী এরদোগান তুর্কি সামরিক বাহিনীর বর্তমান কমান্ডার ইন চিফ। প্রতিরক্ষামন্ত্রী হলেন সেকেন্ড ইন কমান্ড হিসেবে আর বাহিনীর কার্যক্রম সমন্বয় ও পরিচালনা করেন চিফ অব জেনারেল স্টাফ বা সশস্ত্রবাহিনী প্রধান। তুর্কি সামরিক বাহিনীর বর্তমান সদস্যসংখ্যা ৪ লাখ ১০ হাজার। আর রিজার্ভ সদস্য রয়েছে আরো ১ লাখ ৮৫ হাজার ৭০০ জন। আধা সামরিক বাহিনীর সদস্যসংখ্যা ১ লাখ ৫২ হাজার। সব মিলে দেশটির বর্তমান সামরিক জনশক্তি ৭ লাখেরও বেশি । অ্যাকটিভ ফ্রন্টলাইন পার্সনেল ৩ লক্ষ ৫০ হাজার, অ্যাকটিভ রিজার্ভ পার্সনেল ৩ লক্ষ ৬০ হাজার ৫৬৫ ও টোটাল মেলেটারি পারসোনেল ৭ লক্ষ ১০ হাজার ৫৬৫।\nস্থলবাহিনীতে ট্যাংক আছে ২৪৪৬টি, আর্মর্ড ফাইটিং ভেহিক্যালস ৯০৩১টি, সেল্ফ প্রপেলড গানস ১০১৮টি, টাওয়ার্ড আর্টিলারি ৮৭২টি, মাল্টিপল-লঞ্চ রকেট সিস্টেম ৪১৮টি। বিমানবাহিনীতে আছে- টোটাল এয়ারক্রাফট ১০৫৬টি, ফাইটার্স ২০৭টি, ফিক্সড-উইং অ্যাটাক এয়ারক্রাফট ২০৭টি, ট্রান্সপোর্ট এয়ারক্রাফট ৪৪৫টি, ট্রেইনার এয়ারক্রাফট ২৮৭টি, হেলিকপ্টার্স ৪৭৫টি, অ্যাটাক হেলিকপ্টার্স ৫৪টি।\nসেনা, নৌ ও বিমান বাহিনী নিয়ে তুরস্কের প্রতিরক্ষা বাহিনী গঠিত। জেন্ডারমেরি ও কোস্টগার্ডরা স্বরাষ্ট্র মন্ত্রণালয়ের অধীনে কাজ করলেও যুদ্ধের সময় এরা সামরিক কিছু নিয়মকানুন মেনে চলে, যথাক্রমে সেনাবাহিনী ও নৌবাহিনীর কমান্ড অনুসরণ করে। দেশটির সেনাপ্রধানকে নিয়োগ দেন প্রেসিডেন্ট কিন্তু তিনি প্রধানমন্ত্রীর কাছে দায়বদ্ধ। জাতীয় নিরাত্তার ব্যাপারে দেশটির মন্ত্রিপরিষদ পার্লামেন্টের কাছে দায়বদ্ধ। কোনো যুদ্ধ ঘোষণা, বিদেশে সৈন্য প্রেরণ কিংবা দেশের ভেতরে বিদেশী সৈন্যদের ঘাঁটি স্থাপন প্রত্যেকটি বিষয়েই পার্লামেন্টের অনুমোদন লাগে।\nন্যাটোভুক্ত দেশগুলোর মধ্যে তুরস্কের প্রতিরক্ষা বাহিনী হচ্ছে ৪র্থ বৃহত্তম। ন্যাটোভুক্ত যে পাঁচটি দেশ যৌথ পরমাণু কর্মসূচি গ্রহণ করেছে তুরস্ক তার অন্যতম সদস্য। বিভিন্ন আন্তর্জাতিক মিশনে তুর্কি বাহিনী কাজ করছে। জাতিসঙ্ঘ ও ন্যাটোর অধীনেই তারা বিভিন্ন মিশনে অংশ নিচ্ছে। জাতিসঙ্ঘ শান্তিরক্ষী বাহিনীর অধীনে তুর্কি বাহিনীর সদস্যরা বর্তমানে সোমালিয়ায় কাজ করছে। এ ছাড়া সাবেক যুগোস্লাভিয়ায় শান্তি মিশনে ও প্রথম উপসাগরীয় যুদ্ধে যৌথ বাহিনীর সাথে সহায়তা করেছে।\nবর্তমানে তুর্কি স্বীকৃত সাইপ্রাসে ৩৬ হাজার তুর্কি সেনা দায়িত্ব পালন করছে এবং ন্যাটো নেতৃত্বাধীন বাহিনীর সাথে ২০০১ সাল থেকে আফগানিস্তানেও দায়িত্ব পালন করছে তুর্কি সেনারা। ইসরাইল-লেবানন সঙ্ঘাত এড়াতে জাতিসঙ্ঘ শান্তিরক্ষা মিশনের আওতায় ২০০৬ সালে সংশ্লিষ্ট এলাকায় তুরস্ক কয়েকটি যুদ্ধজাহাজ ও ৭০০ সৈন্য মোতায়েন করে।\nযুক্তরাষ্ট্রকে তোয়াক্কা করবে না তুরস্ক, প্রয়োজনে পাল্টা ব্যবস্থা\nডেইলি সাবাহ ও আনাদোলু এজেন্সি\nযুক্তরাষ্ট্র আগামী নভেম্বর থেকে ইরানের তেল রফতানি বর্জনের যে আহ্বান জানিয়েছে তা অস্বীকার করে এ সম্পর্ক বজায় রাখা হবে বলে জানিয়েছেন তুরস্কের পররাষ্ট্রমন্ত্রী মেভলুত চাভুসওগ্লু।\nতিনি বলেন, আঙ্কারা অন্য কোনো দেশের স্বার্থ রক্ষার জন্য ইরানের সঙ্গে সম্পর্ক ছিন্ন করবে না। তুরস্কের সঙ্গে দেশটির অর্থনৈতিক সম্পর্ক রয়েছে। ইরানের সঙ্গে সম্পর্ক রাখা নিয়ে মার্কিন যুক্তরাষ্ট্রের কোনো ধরনের চাপের তোয়াক্কা করবে না তুরস্ক। বরং সব চাপ মোকাবেলা করে ইরানের সঙ্গে বাণিজ্যিক সম্পর্ক বজায় রাখবে দেশটি।\nএর আগে ইরানের ওপর নতুন করে আরও কঠোর নিষেধাজ্ঞা আরোপের ঘোষণা দিয়েছে যুক্তরাষ্ট্র। এই নিষেধাজ্ঞার আওতায় তেহরানকে বিশ্বের কোনো দেশের কাছে তেল বিক্রি করতে দেবে না ওয়াশিংটন।\nমিত্রদেশগুলো যাতে চলতি বছরের নভেম্বর থেকেই ইরানি তেল আমদানি না করে সে দাবি জানাচ্ছে প্রেসিডেন্ট ট্রাম্পের প্রশাসন। এ নিষেধাজ্ঞার ফলে ভারত, চীন, জাপান তেল আমদানি ‘শূন্যের কোটায়’ নামিয়ে আনবে বলে আশা করছে যুক্তরাষ্ট্র।\nরাশিয়া থেকে ক্ষেপণাস্ত্র প্রতিরক্ষাব্যবস্থা এস-৪০০ কিনলে এফ-৩০০ যুদ্ধবিমান সরবরাহ বন্ধ করে দেয়ার হুমকি দিয়ছে যুক্তরাষ্ট্র। কিন্তু যুক্তরাষ্ট্রের হুমকিতে পিছু হটবে না তুরস্ক। বৃহস্পতিবার তুরস্কের প্রেসিডেন্ট রিসেপ তায়্যিপ এরদোগানের মুখপাত্র ইবরাহিম কালিন তার দেশের এ অবস্থান পরিষ্কার করেন।\nতার্কিশ ব্লুমবার্গকে দেয়া এক সাক্ষাৎকারে কালিন বলেন, একটি স্বাধীন দেশ হিসেবে তুরস্ক এ বিষয়ে তার সিদ্ধান্তে অটল রয়েছে। তুরস্ক যার থেকে ভালো মনে করবে তার থেকে প্রয়োজনীয় প্রতিরক্ষাব্যবস্থা সংগ্রহ করবে।\nকালিন বলেন, বর্তমান সরকার যুক্তরাষ্ট্রের সঙ্গে সবসময় ভালো সম্পর্ক রাখার চেষ্টা করে। কিন্তু এমন কোনো শর্তে যাবে না বা মেনে নেবে না যা সার্বভৌমত্বের ওপর হস্তক্ষেপ হয়।\nএস-৪০০ নিলে যুক্তরাষ্ট্রের অবরোধের প্রশ্নে তিনি বলেন, অবরোধ কোনো সুফল আনে না। তাই আমরাও এ বিষয়ে প্রয়োজনীয় পাল্টা পদক্ষেপ নেব।


Sabrina arrested in COVID-19 test issue | Bangladesh Live News\nঢাকা, জুলাই ১২ : করোনা পরীক্ষা না করে মনগড়া রিপোর্ট দেওয়ার অভিযোগে গ্রেফতার জেকেজি হেলথ কেয়ারের সিইও আরিফ চৌধুরীর স্ত্রী ডা. সাবরিনা আরিফ চৌধুরীকে গ্রেফতারের পর জিজ্ঞাসাবাদ করছে পুলিশ। রোববার (১২ জুলাই) দুপুরে ডিএমপির তেজগাঁও উপ-কমিশনারের (ডিসি) কার্যালয়ে সাবরিনাকে জিজ্ঞাসাবাদের জন্য আনা হয়।\nজেকেজি হেলথ কেয়ারের সিইও আরিফ চৌধুরীর প্রতারণার নেপথ্যে ছিলেন তার স্ত্রী ডা. সাবরিনা আরিফ চৌধুরী। জেকেজির চেয়ারম্যান হিসেবে সব যোগাযোগ রক্ষা করতেন সাবরিনাই। গত ২৩ জুন করোনার ভুয়া সনদ দেওয়া, জালিয়াতি ও প্রতারণার অভিযোগে আরিফুলসহ ছয়জনকে গ্রেফতার করে তেজগাঁও থানা পুলিশ। গ্রেফতারের পর থানা হাজতে থাকা অবস্থায় আরিফুলের ক্যাডার বাহিনী ভাঙচুর ও হামলা করে থানায়। মারধর করে পুলিশকে।\nএছাড়া রাজধানীর মহাখালীর তিতুমীর কলেজে নমুনা সংগ্রহের বুথ বসিয়ে সেখানে প্রশিক্ষণের নামে নানা অনৈতিক কর্মকাণ্ডের অভিযোগও পাওয়া যায়।\nকলেজের কক্ষে নারী-পুরুষের আপত্তিকর অবস্থানসহ নানা অনৈতিক কাজে বাধা দিলে তিতুমীর কলেজের শিক্ষক, কর্মচারী ও ছাত্রদের ওপরও হামলা করে আরিফুলের লোকজন।\nঅভিযোগ পাওয়া যায়, রিজেন্ট গ্রুপের চেয়ারম্যান সাহেদের মতো বিশিষ্ট ব্যক্তিদের নাম ভাঙিয়ে বিভিন্নজনকে হুমকি দিতেন আরিফ।\nএমনকি প্রধানমন্ত্রীর কার্যালয়ের নাম ব্যবহার করে স্বাস্থ্য অধিদফতরের অতিরিক্ত মহাপরিচালককেও দেখে নেওয়ার হুমকি দেন তিনি।\nজানা গেছে, জেকেজির কর্ণধার স্বামী-স্ত্রী মিলে করোনা টেস্টের ভুয়া সনদ বিক্রি করেছেন। প্রতিটি টেস্টের জন্য জনপ্রতি নিয়েছেন সর্বনিম্ন পাঁচ হাজার টাকা। আর বিদেশি নাগরিকদের কাছ থেকে জনপ্রতি তারা নিতেন ১০০ ডলার।


আখক্ষেতে প্রসাব করার সময় কৃষকের গোপনাঙ্গ কামড়ে নিয়ে গেল শূকর!\nব্যক্তিগত কাজ সাড়ার জন্য আখক্ষেতে গিয়ে গোপনাঙ্গ হারিয়েছেন এক বৃদ্দ কৃষক। আশ্চর্যজনকভাবে তার যৌনাঙ্গ কামড়ে ছিঁড়ে নিয়েছে একটি বুনো শূকর। আশঙ্কাজনক অবস্থায় তাকে হাসপাতালে চিকিৎসা দেয়া হচ্ছে।/\nবিশ্বের কোথাও না কোথাও অদভূত কিছু ঘটনা প্রতিনিয়ত ঘটছে । এমন কিছু অবাস্থব ঘটনা ঘটে যা কিছু মানুষের জীবনে কাল হয়ে দড়ায়।তেমনি একটি অবাস্তব ঘটনা ঘটলো ভারতের উত্তর প্রদেশের শাহজাহানপুরের লালপুর এলাকায়। ঘটনাটি অবিস্বাস্য মনে হলেও ঘটনাটি সত্য/\nভারতীয় সংবাদমাধ্যম এবেলা জানিয়েছে, বুধবার রাতে প্রকৃতির ডাকে সারা দিয়ে স্থানীয় একটি আখ ক্ষেতের ভেতরে গিয়েছিলেন ৫৫ বছর বয়সী ওই কৃষক। তখনই আচমকা ঝোপের ভেতর থেকে তার ওপর হামলা চালায় বুনো শূকর। কৃষকের শরীরের নিম্নাংশে কামড়াতে শুরু করে শূকরটি। তার যৌনাঙ্গও কামড়ে ছিঁড়ে নেয়।//\nওই কৃষকের আর্তনাদ শুনে গ্রামবাসীরা ছুটে এসে লাঠি দিয়ে মেরে শূকরটিকে তাড়ান। ওই কৃষককে উদ্ধার করে স্থানীয় স্বাস্থ্যকেন্দ্রে নিয়ে যাওয়া হয়। কিন্তু তার ঊরু এবং যৌনাঙ্গে গুরুতর আঘাত হওয়ায় জেলা হাসপাতালে স্থানান্তর করেন চিকিৎসকরা।//\nওই কৃষককে কামড়ানোর কিছুক্ষণের মধ্যে আরও এক কৃষকের ওপরে হামলা চালায় একদল বুনো শূকর। তখন ওই কৃষক তার বাড়ির বাইরে বসেছিলেন।/\nওই এলাকায় কোনো হিংস্র মাংসাশী প্রাণী না থাকায় বুনো শূকরের বংশবিস্তার করছে বলে দাবি কৃষকদের। কৃষকরা অরও বলেন আমরা সবসময় অতঙ্কিত অবস্থায় থাকি । কখন কার ওপর বুনো শূকরেরা হামলা চালায়।/\nওই এলাকায় বসবাসরত স্থানীয় লোকজনের অভিযোগ, গত কয়েক বছর ধরেই ওই অঞ্চলে লাফিয়ে লাফিয়ে বাড়ছে বুনো শূকরের সংখ্যা।কেননা কুষল তাদের প্রিয় খাবার। অনেক সময় পুরো আখের জমি বুনো শূকরের দল ভেঙ্গে তছনছ করে ফেলে বলেও জানান কৃষকরা । /\nঢাকা আগারগাঁওয়ে পাসপোর্ট করতে এসে দালালসহ ধরা রোহিঙ্গা নারী আটক…\nগোলাগুলিতে এমপি বদির বেয়াই আকতার কামাল নিহত..\nঅভিনব কৌশলে তিন কিশোরকে অপহরণ করেও নয় দিন পর ধরা !\nবাংলাদেশের মতো ছোট একটি দেশের কাছে থেকে, বিশ্বের অনেক কিছু শিক্ষা নেয়া উচিতঃ প্রিয়াঙ্কা চোপড়া\nমৃত্যুর ১২ বছর পর মিললো সাদ্দামের গুপ্তধনের সন্ধান! কি আছে তাতে?\nমুসলিম থেকে ইহুদি হলেন বাংলাদেশী এই ডাক্তার! কিন্তু কেন? জেনে নিন……\nইয়াবা আর দেহ ব্যবসা করেই সাধারন কর্মচারী থেকে শতকোটি টাকার মালিক!\nতিনি একজন আইনজীবী তারপরও তিনি আজ অসহায় অর্থের কাছে!\nঅবশেষে বেরিয়ে এলো শ্রীদেবীর খুনের আসল রহস্য, ফেঁসে যাচ্ছে পরিবার! জানুন বিস্তারিত…..\nমৃত্যুর আগে তাজিনের শেষ দিনগুলো যেভাবে কেটেছে, জানলে অবাক হবেন!\nEmail : Info@Maasranga24.com\nCopyright © 2017 Maasranga24.com . All rights reserved.